www.mathsblog.in : Maths Blog for School Teachers & Students: 2/1/10 - 3/1/10\n"കുട്ടികളെ സംബന്ധിച്ച് അധ്യാപകര് നടത്തുന്ന ഗീര്‍വ്വാണപ്രസംഗങ്ങള് കേട്ട് സ്വയം മോശക്കാരെന്നു ധരിച്ച് , മിണ്ടാതെ ഒരു ചായയും കുടിച്ച് കുറ്റബോധത്തോടെ മടങ്ങിപ്പോകാനുള്ളതാണോ പി.ടി.ഏ.ജനറല്‍ബോഡികള്? അതോ, രക്ഷിതാക്കള്‍ക്ക് തങ്ങളുടെ കുട്ടികളെ പഠനത്തില് സഹായിക്കാന് ചെറിയതോതിലെങ്കിലും കെല്‍പ്പ് കൈവരണമോ, ഇത്തരം യോഗങ്ങളിലൂടെ?" ചോദിക്കുന്നത് നമ്മുടെ രാമനുണ്ണിമാഷ് . വെറുതേ ചോദിക്കുകമാത്രമല്ല അദ്ദേഹം. സ്വന്തം സ്കൂളിലെ അനുഭവത്തിലൂടെ, എങ്ങിനെ ഇത്തരം യോഗങ്ങളുടെ അര്‍ഥശൂന്യതയും മുരടിപ്പും മാറ്റി കാര്യക്ഷമമാക്കാമെന്നു കൂടി പറയുന്നുണ്ടദ്ദേഹം. ലേഖനം മുഴുവന് വായിച്ചശേഷം നിങ്ങളുടെ പ്രതികരണങ്ങളും പുത്തന് ആശയങ്ങളും കമന്റുചെയ്യണം.\n2009 നവംബറില് ഞങ്ങളുടെ സ്കൂളില് പി.ടി.എ.ജനറല്‍ബോഡി ചേര്‍ന്നു. സ്വാഗതവും അധ്യക്ഷപ്രസംഗവും 'റിപ്പോര്‍ട്ടും കണക്കും ചര്‍ച്ചയും' 'റിപ്പോര്‍ട്ടും കണക്കും പാസാക്കലും' ഒക്കെ കഴിഞ്ഞു. തുടര്‍ന്ന് മുഴുവന് രക്ഷിതാക്കളേയും അധ്യാപകരേയും ചെറുഗ്രൂപ്പുകളായി തിരിച്ചു. ഓരോ ഗ്രൂപ്പിലും 4-5 അധ്യാപകരും 40-45 രക്ഷിതാക്കളും. ഓരോഗ്രൂപ്പും വിവിധ ക്ലാസു‌മുറികളില് കയറി ഇരുന്നു. ഇരിക്കാനുള്ള ഒരല്‍പ്പം തിരക്കുകണ്ട് ഒരധ്യാപിക രക്ഷിതാക്കളോട് തട്ടിക്കയറി.\n"ഇത്ര മുതിര്‍ന്ന ആളുകള് ഇങ്ങനെയാണോ പെരുമാറുന്നത്? ഒരു മര്യാദയില്ലാതെ... എന്താ ഇതൊരു സ്കൂളല്ലേ? (ഒരാളെ ചൂണ്ടി) എന്താ നോക്കിപേടിപ്പിക്കയാണോ? മര്യാദക്കിരിക്കില്ലെങ്കില് എണീറ്റ് പോകണം". ഒരു രണ്ടു മിനുട്ട് രക്ഷിതാക്കളോട് ഭയങ്കരമായി തട്ടിക്കയറി അവര് ക്ലാസ് വിട്ടുപോയി. രക്ഷിതാക്കള് ആകെ ക്ഷുഭിതരായി . ഉടനെ മറ്റൊരധ്യാപിക ഇടപെട്ടു. ക്ഷമ പറഞ്ഞു. "ആ ടീച്ചര് ഒരല്‍പ്പം ദേഷ്യക്കാരിയാണ്. ക്ഷമിക്കണം. നമ്മള് ഇങ്ങനെ തിരക്കുണ്ടാക്കുന്നത് ശരിയല്ലല്ലോ.എല്ലാര്‍ക്കും ഇരിക്കാന് സ്ഥലമുണ്ട്. ഒന്നു സാവകാശം ഇരുന്നാല് മതിയായിരുന്നു,അല്ലേ... ശരി, നമ്മള് വന്നത് വഴക്കുണ്ടാക്കനല്ലല്ലോ. നമ്മുടെ കുട്ടികളുടെ കാര്യങ്ങള് സംസാരിക്കാനല്ലേ..?” അവരോട് ശാന്തമായി മറുപടി പറഞ്ഞു. രക്ഷിതാക്കള് മയപ്പെട്ടു.\nനേരത്തെ ഇറങ്ങിപ്പോയ അധ്യാപിക മെല്ലെ തിരിച്ചുവന്നു. രക്ഷിതാക്കള് കുശുകുശുപ്പ് തുടങ്ങി.\nരണ്ടാമത്തെ അധ്യാപിക ചോദിച്ചു:\n"രണ്ടു അധ്യാപികമാര് നിങ്ങളുമായി ഇടപെട്ടു. ഇതില് ആരുടെ പെരുമാറ്റമാണ് നിങ്ങള്‍ക്ക് ഇഷ്ടം തോന്നിയത്?"\nഉടനെ എല്ലാരും പറഞ്ഞു. "നിങ്ങളുടെ. ആദ്യം വഴക്കിട്ട ടീച്ചര് മോശം.അവരെ ഇവിടെനിന്നു പറഞ്ഞയക്കണം.എന്നാലേ ഇനിയുള്ള കാര്യങ്ങള് നേരെ നടക്കൂ."\nഅധ്യാപിക: "എന്നാല് ചോദിക്കട്ടെ, നിങ്ങള് സ്വന്തം കുട്ടികളോട് പെരുമാറുന്നതെങ്ങനെയാ? അവര് ചെയ്തതുപോലെയാണോ? അതോ ഞാന് ചെയ്തതുപോലെയാണോ?"\nഎല്ലാരും നിശ്ശബ്ദരായി. ആദ്യ ടീച്ചര് ഒരു 'നാടകം' കളിച്ചതാണ് എന്നും ഇതു ചര്‍ച്ചകള്‍ക്കുള്ള തുടക്കമാണെന്നും പറഞ്ഞതോടെ രക്ഷിതാക്കള് ഉഷാറായി. പരസ്പരം നോക്കി ചിരിച്ചു. "നമ്മുടെ കുട്ടികളോട് നാം പലപ്പോഴും പെരുമാറുന്നത് രൂക്ഷമായാണ്. തെറ്റു ചെയ്യുമ്പോഴാണെന്ന് ഒരു വാദം ഉണ്ട്. തെറ്റു ചെയ്യുമ്പോഴും വഴക്കുപറഞ്ഞാല് പ്രശ്നം തീരുമോ? കുട്ടി നല്ല സ്വഭാവത്തില് വരുമോ? തെറ്റുബോധ്യപ്പെടുകയും തിരുത്തുകയും ചെയ്യുമോ? തെറ്റു തിരുത്തുകയാണോ, ശരി ചൂണ്ടിക്കാണിക്കുകയാണോ വേണ്ടത്?"\nനല്ലൊരു ചര്‍ച്ച നടന്നു. രക്ഷിതാക്കള് സ്വയം പരിശോധിക്കാനും വേണ്ട തിരുത്തലുകള് വരുത്താനും തയ്യാറായി. ‘ഇനി ഈ പ്രായത്തിലും‘ പെരുമാറ്റത്തില് മാറ്റംവരുത്താന് തയ്യാറാകുമെന്ന് പ്രഖ്യാപിച്ചു.\nഇതിനിടയ്ക്ക് ഒരധ്യാപിക ഒരു സംഭവം വിവരിച്ചു. കുട്ടി സ്കൂള് വിട്ടുവന്നു അഛന് കേള്‍ക്കെ അമ്മയോട് പരാതി പറയുകയാണ് . "ഇനി ഞാന് സ്കൂളില് പോകില്ല." "അതെന്താ? പഠിച്ചു പോകാഞ്ഞിട്ടല്ലേ? ഹോം വര്‍ക്ക് ചെയ്യാഞ്ഞിട്ടല്ലേ? പുസ്തകം മറന്നിട്ടല്ലേ? ഇന്‍സ്റ്റ്രുമെന്റ് ബോക്സ് കളഞ്ഞിട്ടല്ലേ?\n"അല്ലല്ല. പഠിച്ചിട്ടുണ്ട്. കണക്ക് ചെയ്തിട്ടുണ്ട്.പുസ്തകം ഒക്കെ ഉണ്ട്. ബോക്സും പെന്‍സിലും ഒക്കെ ഉണ്ട്.ഫീസും കൊടുത്തിട്ടുണ്ട്.\nഞാന് നല്ല കുട്ടിയാണ് . മാഷ് പറഞ്ഞു. പക്ഷെ,...."\n"എന്നെ സ്കൂളില് ചേര്‍ത്തതില് പിന്നെ അഛന് സ്കൂളിലേ വന്നിട്ടില്ല. ക്ലാസ് പിടിഏ ക്ക് ഞാന് എത്ര നിര്‍ബന്ധിച്ചു. ആരും തിരിഞ്ഞുനോക്കിയില്ലല്ലോ."\n"അതെ, അതഛന്നു തിരക്കായതുകൊണ്ടല്ലേ.?"\n"എന്നാല് അമ്മക്ക് വരാമായിരുന്നില്ലെ?"\n"എനിക്ക് കുഞ്ഞുമോനേ നോക്കണ്ടേ? വീട്ടുപണി നോക്കണ്ടേ?"\nരക്ഷിതാക്കള് ശ്രദ്ധിച്ചിരുന്നു. പിറുപിറുത്തു. അധ്യാപിക ചോദിച്ചു: നിങ്ങള് ആരുടെ പക്ഷത്താണ്? കുട്ടിയുടെ പക്ഷത്തോ, രക്ഷിതാക്കളുടെ പക്ഷത്തോ?\nചര്‍ച്ച ഉഷാറായി. കുറേപേര് രക്ഷിതാക്കളുടെ കൂടെ. കുറച്ചുപേര് കുട്ടിയുടെ കൂടെ. അധ്യാപിക: "കുട്ടിക്ക് പഠിക്കാനുള്ള ഉപകരണങ്ങള് നല്‍കിയാല് നമ്മുടെ പണി തീര്‍ന്നോ? രക്ഷിതാക്കളുടെ യോഗങ്ങളില് പങ്കെടുക്കുകയെന്നത് അത്യാവശ്യമല്ലേ? കുട്ടിയുടെ പഠനകാര്യങ്ങളില് അധ്യാപകരുമായി സംസാരിക്കേണ്ടേ? അതു കുട്ടിക്ക് ഗുണകരമാവില്ലേ? കുട്ടിക്ക് തന്നെപ്പറ്റി (ഞാന് നല്ല കുട്ടിയാണ് , മാഷ് പറഞ്ഞു.) രക്ഷിതാവിന്റെ മുന്നില് അഭിമാനം തോന്നില്ലേ? സ്വയം ഇനിയും മികവുകള് വര്‍ദ്ധിപ്പിക്കാന് പ്രചോദനമാവില്ലെ? കുട്ടിയുടെ ആത്മവിശ്വാസം വര്‍ദ്ധിക്കില്ലേ? ഇതു പഠനത്തിനു ഗുണം ചെയ്യില്ലേ?"\nരക്ഷിതാക്കളുടെ ചര്‍ച്ച വഴിതെളിഞ്ഞു. എല്ലാരും കുട്ടിയുടെ പക്ഷത്തായി. പി.ടി.ഏ മീറ്റിങ്ങ് /ചര്‍ച്ച മാത്രമല്ല, എന്തൊക്കെയാണ് കുട്ടിയുടെ പഠനാവശ്യങ്ങള്? ഭക്ഷണവും ഡ്രസ്സും പുസ്തകവും മാത്രമാണോ? ഇന്നു ഒരു സാധാരണ രക്ഷിതാവ് എന്തു പ്രയാസപ്പെട്ടും ഇതൊക്കെ നല്‍കുന്നില്ലേ? ഇന്നത്തെ കാലത്ത് ഇതുമാത്രം മതിയോ?\nകുട്ടിക്ക് പിന്തുണ എന്നാല് മാനസികവും കൂടിയാവേണ്ടതല്ലേ?കുട്ടിയെ ഉഷാറാക്കി, പഠിക്കാന് നല്ല അന്തരീക്ഷവും ആത്മവിശ്വാസവും നല്‍കേണ്ടതല്ലേ?\nമുതിര്‍ന്നവര്‍ക്ക് എന്തൊക്കെ പരാധീനതകളുണ്ടെങ്കിലും ചില സ്ഥിരം ഏര്‍പ്പാടുകള് ഉണ്ടല്ലോ. നിശ്ചിതസമയത്ത് ഭക്ഷണം, ഉറക്കം, വിനോദം (7.30 നു സീരിയല് വിടുമോ!). ഇരിക്കാന് സ്വന്തം കസേര, കിടക്കാന് സ്വന്തമായി വിരിപ്പും പുതപ്പും, സ്വന്തം പണിയായുധം….എന്നാല് കുട്ടിക്കോ? സ്ഥിരമായി ഇരുന്നു പഠിക്കാന് ഒരിടം ഉണ്ടോ? സമയം ഉണ്ടോ?..കസേര, മേശ….ഒക്കെ പോകട്ടെ….സ്ഥിരമായി ഒരിടത്തിരുന്നു പഠിക്കാന് ഇടമില്ലാത്തവരാണ് അധികം കുട്ടികളും. വീട്ടിലെ സ്ഥലപരിമിതികൊണ്ടല്ല, അങ്ങനെയൊരു ചിന്ത നമ്മുടെ മനസ്സില് ഉണ്ടായിട്ടില്ലന്നു മാത്രം.\nഇതിനിടയക്ക് മറ്റൊരധ്യാപകന് ഒരു ചോദ്യം ചോദിച്ചു. "നമ്മുടെ കുട്ടികളെ നമുക്ക് നന്നായറിയാം.അവരുടെ ദോഷങ്ങള്/ കുറ്റങ്ങള്/കുറവുകള് ഒക്കെ നമുക്കറിയാം…അല്ലേ?" "ഉവ്വുവ്വ്…".രക്ഷിതാക്കള് ഇരമ്പി. "ശരി, എന്നാല് നമ്മളോരോരുത്തരും സ്വന്തം കുട്ടിയുടെ ഒരു കുറവ് /പോരായ്മ പറയൂ.ഒന്നു മതി…"\n"ഒന്നല്ല സര്, ഒരുപാടു കുറവുകള് ഓരോരുത്തര്‍ക്കും ഉണ്ട്….പറയട്ടെ…."\n"വേണ്ട..വേണ്ട…സ്വന്തം കുട്ടിയുടെ കുറവുകള് പരസ്യമായി പറയരുത്…."\n"എന്നാല് കുട്ടിയുടെ ഒരു മികവ്/ ഒരു കഴിവ്/ ഗുണം…പറയൂ."\nരക്ഷിതക്കള് മൌനികളായി..എന്താപ്പോ എന്റെ കുട്ടിയുടെ മികവ്?….\nഒരുപാടാലോചിച്ചു….ചിലര് പറയാന് തുടങ്ങി…\n"നന്നായി പാടും. നന്നായി ചിത്രം വരയ്ക്കും\nപറഞ്ഞതനുസരിക്കും…സത്യം പറയും…ധൈര്യശാലിയാണ്…..കണക്ക് സൂക്ഷിക്കും…"\nഅധ്യാപകന്: കുറ്റങ്ങള് പറയാന് നമുക്ക് പ്രയാസമുണ്ടായില്ല…ഗുണങ്ങള് എത്ര ആലോചിച്ചു….ഇതല്ലേ ശരിക്കാലോചിച്ചാല് നമ്മുടെ കുഴപ്പം. കുട്ടികളുടെ കഴിവുകള് / മികവുകള് നമുക്ക് ആലോചിക്കാനാവുന്നില്ല. അതു കൊണ്ടുതന്നെ അതു പ്രയോജനപ്പെടുത്താനാവുന്നില്ല. കുട്ടികളുടെ കഴിവുകള് വികസിപ്പിക്കുക എന്നൊക്കെ നാം പ്രസംഗിക്കും…പക്ഷെ കഴിവുകള് എന്തൊക്കെയെന്നുതന്നെ നമുക്ക് അറിയില്ല.\nഈ കഴിവുകള് കുട്ടിക്ക് പഠനത്തില് പ്രയോജനപ്പെടുത്താനാവണം.അതിനുള്ള പരിശീലനം വീട്ടില് നിന്നു തുടങ്ങണം. കുട്ടി നന്നായി വായിക്കും എന്ന കഴിവ് കൂടുതല് വായിക്കാന് പ്രയോജനപ്പെടുത്തണം.വായിക്കാന് നല്ല പുസ്തകങ്ങള് നല്‍കാന് കഴിയണം.പഠിക്കാനുള്ള പുസ്തകങ്ങള് നന്നായി വായിക്കാന് പ്രേരിപ്പിക്കണം….നമുക്കൊരുപാട് ചെയ്യാന് കഴിയും. കുട്ടി നേരത്തെ ഉണരും…ഒരു ഗുണമാണ്…ഇതു പ്രയോജനപ്പെടുത്തണം..കുട്ടിയുടെ പോരായ്മകള് പരിഹരിക്കാന് സമയം നന്നായി വിനിയോഗിക്കണം…അതിനുള്ള പരിശീലനം നല്‍കണം….നന്മയില് നിന്നേ പിടിച്ചു കയറാനാകൂ. തിന്മകള് മാത്രം അവരെ ഓര്‍മ്മിപ്പിച്ച( ചെക്കന് സത്യം പറയില്ല….മലയാളം വായിക്കാനറിയില്ല…കണക്കറിയില്ല…)തുകൊണ്ട് ഒരു നേട്ടവും ഉണ്ടാവില്ല. രക്ഷിതാക്കള് തങ്ങളുടെ കുട്ടികളുടെ കണക്കെടുക്കുകയായിരുന്നു ബാക്കി സമയം. മറ്റൊരധ്യാപിക ഇടപെട്ടു: "ശരി . അങ്ങനെയാണെങ്കില് നമ്മള് നമ്മുടെ കുട്ടിയുടെ ഏതു ഗുണമാണ് / മികവാണ് ഇന്നുമുതല് ആദ്യം ശ്രദ്ധിക്കുക. അതു വളര്‍ത്തിയെടുക്കാനും അതു പഠനത്തിനു സഹായിക്കാനും എന്തൊക്കെയാണു ഇന്ന് ചെയ്യുക."\nഎല്ലാവരും ഉഷാറായി. ഇന്നുമുതല് ഞാന് ശ്രദ്ധിക്കും. കുട്ടിക്ക് ചിത്രംവര ഇഷ്ടമാണ്. അവള് വരയ്ക്കുമ്പോള് പ്രോത്സാഹിപ്പിക്കും / വരച്ച ചിത്രങ്ങള് ചുമരില് പ്രദര്‍ശിപ്പിക്കും / അവള് നന്നായി വരയ്ക്കുന്നുവെന്ന് കൂട്ടുകാരോട് പറയും / വരയ്ക്കാന് വേണ്ട സാമഗ്രികള് ചിലതെങ്കിലും വാങ്ങിക്കൊടുക്കും /\n"ശരി: എന്നാല് ഇതിനെ അവളുടെ പഠനുമായി ബന്ധിപ്പിക്കണം. ചിത്രകാരിയാകുന്നതിന്റെ കൂടെ ഇക്കൊല്ലത്തെ പരീക്ഷ കൂടി പാസാവണം..എന്നാലേ കാര്യമുള്ളൂ. അതിനെന്തു ചെയ്യാം…"\nചിത്രം വരയ്ക്കാനുള്ള കഴിവ് പഠിക്കാനുള്ള ചിത്രങ്ങളിലേക്ക് തിരിക്കണം. ബയോളജി, കണക്ക്, ഭൂമിശാസ്ത്രം ഒക്കെ പരിഗണിക്കപ്പെടണം. വരച്ച ചിത്രം ഭാഷയില് വിവരിക്കാന് പ്രോത്സാഹിപ്പിക്കണം. വായിച്ചതൊന്ന് വരയ്ക്കാന് ഉത്സാഹിപ്പിക്കണം (‘ചന്ദനക്കട്ടില് ‘ കവിതയിലെ ഒരു രംഗം-8ലെ കുട്ടിക്ക്), വരച്ച ചിത്രത്തിന്ന് അടിക്കുറിപ്പ് എഴുതാന് സഹായിക്കണം (ഭാഷാപഠനം). ചിത്രത്തിലെ നിറങ്ങളെ കുറിച്ചു പഠിക്കാന് പ്രേരിപ്പിക്കണം (ഫിസിക്സ്) . ചിത്രത്തിലെ ആകൃതികള് തിരിച്ചറിയാന് കൂടണം (ജ്യോമട്രി). വരച്ച ചിത്രങ്ങളൊക്കെ തുന്നിക്കെട്ടി ഒരു ആല്‍ബം ഉണ്ടാക്കാം. അതിന്നു ഒരു ആമുഖം എഴുതാം. പഠനം എഴുതാന് പേരിപ്പിക്കാം.ഇംഗ്ലീഷില് ചിത്രക്കുറിപ്പുകള് ഉണ്ടാക്കാം. ഹിന്ദിയില് പേരേഴുതാം.ചിത്ര ചരിത്രത്തിലേക്ക് നയിക്കാം. ഒരു കഴിവ് അനേകവിഷയങ്ങളിലേക്കുള്ള പടിവാതില് തുറക്കുമെന്ന് നാം അറിയണം. എല്ലാ കുട്ടിക്കും എല്ലാ കഴിവും ഉണ്ടാവില്ല; ഒരു കുട്ടിക്കും ഒരു കഴിവും ഇല്ലാതേയുമിരിക്കില്ല. ഉള്ളത് ഇല്ലാത്തതിലേക്ക് കടന്നുകയറാന് പ്രയോജനപ്പെടും എന്നതും തീര്‍ച്ച. കുട്ടിയുടെ കഴിവ് പഠനത്തിലേക്ക് തിരിച്ചു വിടണം ഒരുപാട് സാധ്യതകള് തെളിയുന്നില്ലേ?\nതെളിയും. നാം കൂടെ പരിശ്രമിക്കണം.നാം കൂടെ പഠിക്കുകയൊന്നും വേണ്ട.ചില സാധ്യതകള് കണ്ടറിഞ്ഞ് ചൂണ്ടിക്കാട്ടിയാല് മതി."അപ്പോ ഇതിനൊക്കെ സാധ്യമാക്കുന്ന പാഠങ്ങളല്ലേ ഇതുപോലുള്ള പി.ടി.ഏ കളില് ഉണ്ടാവേണ്ടത്?"\n"സംശയമില്ല". രക്ഷിതാക്കള് ഉടന് പ്രതികരിച്ചു. "ഇതൊന്നും ഇന്നേവരെ ഞങ്ങള്‍ക്ക് അറിയില്ലായിരുന്നു."\nമറ്റൊരധ്യാപിക ഇടപെട്ടു: ശരി. ഇപ്പോള് നമ്മള് കുറച്ചു കാര്യങ്ങള് ചര്‍ച്ചചെയ്തു. ഇതിലേതാ ഇന്നു നടപ്പാക്കുക. എല്ലാവര്‍ക്കും എല്ലാ കാര്യവും പറ്റില്ല. ഓരോരുത്തരുടേയും സാഹചര്യങ്ങള് വ്യത്യസ്ത്മാണല്ലോ. നമുക്ക് ഇന്നു ചെയ്യാന് കഴിയുന്ന സംഗതി ഒന്നാലോചിക്കൂ.\n"ഞാന് കുട്ടിക്ക് പ്രോത്സാഹനവും ആത്മവിശ്വാസവും വളരുന്ന തരത്തില് ഇന്നുമുതല് പെരുമാറും."\n"അവള്‍ക്ക് സ്ഥിരമായി ഇരുന്നു പഠിക്കാനും പുസ്തകങ്ങള് അടുക്കിവെക്കാനും ഒരു സൌകര്യം ഉണ്ടാക്കും."\n"അവളുടെ കഴിവുകള് / മികവുകള് കൂടുതല് ശ്രദ്ധിക്കും."\n"അവള്‍ക്ക് വായിക്കാന് ഒരു ചെറിയ വിളക്ക് നല്‍കും".\n"പഠിക്കുന്ന സമയത്ത് അവളോട് മറ്റു ജോലികള് പറയില്ല."\n"മതി.മതി….സംഗതികള് നമുക്ക് ബോധ്യപ്പെട്ടു. ഇതൊക്കെ ഇവിടെനിന്നു പറഞ്ഞുപോകും.വീട്ടില് ചെന്നാല് ചെയ്യുമെന്ന് എന്തുറപ്പ്?"\n"ഉറപ്പ് , ഞങ്ങളുടെ കുട്ടികള് തന്നെ. ക്ലാസ്മുറിയില് മാഷിന്ന് അവരുടെ മാറ്റം തിരിച്ചറിയാം."\nഒരു മണിക്കൂറിലധികം സമയം ചര്‍ച്ചകള് നടന്നു.\nഎല്ലാവരും നന്നയി സംസാരിച്ചു. അഭിപ്രായം പറഞ്ഞു. വാദിച്ചു.\nസ്വയം മാറണമെന്ന തീരുമാനം ഉണ്ടായി.\nകുട്ടിയോടുള്ള സ്നേഹം അവളുടെ പഠനസഹായിയാവും എന്നു ബോധ്യപ്പെട്ടു.\nPosted by Maths Blog Team at 5:00 AM 41 comments\nLabels: പലവക, ശാസ്ത്രം, സംവാദം\nകേരളത്തിലെ ഹൈസ്ക്കൂള് വിദ്യാര്‍ഥികളും അധ്യാപകരും പിന്നെ കണക്കിനെ സ്നേഹിക്കുന്ന കുറേ നിത്യസന്ദര്‍ശകരുമാണ് ഗണിത ബ്ളോഗിന്റെ ജീവന്. ഹൈസ്ക്കുള് പാഠങ്ങളെക്കുറിച്ചുള്ള ഉള്‍ക്കാഴ്ചതന്നെയാണ് ലക്ഷ്യവും. ഉള്‍ക്കനമുള്ള, ഉയര്‍ന്നചിന്തയുള്ള അതിഥികളുടെ വിമര്‍ശനാന്മക പ്രതികരണങ്ങളും മുതല്‍ക്കൂട്ടുതന്നെയത്രേ. മാറിവരുന്ന ഗണിത പഠന - ബോധനരീതികളില് കുട്ടി അന്വേഷകനും അധ്യാപകന് സഹയാത്രികനുമാണ്. കുട്ടിയുടെ സ്വതന്ത്രചിന്തകളാണ് ക്ളാസ് മുറിയില് പരിപോഷിപ്പിക്കപ്പെടുന്നത്. തുടര്‍മൂല്യനിര്‍ണ്ണയം എന്ന സങ്കല്പത്തിന്റെ ലക്ഷ്യവും അതുതന്നെ. തുടര്‍മൂല്യനിര്‍ണ്ണയ ഉപാധികളില് പ്രധാനപ്പെട്ട ഒന്നാണ് കളക്ഷന്. എന്റെ കണക്കുപുസ്തകം എന്ന പേരിലുള്ള ഒരു കളക്ഷന് ബുക്കില്‍നിന്നും വ്യത്യസ്തതയാര്‍ന്ന ഒരു കണ്ടെത്തല്.... എന്താണെന്നല്ലേ. ജനനത്തിയതി അറിയാമെങ്കില് ആഴ്ച അറിയുന്നതെങ്ങനെ? നമുക്ക് ഈ പുസ്തകത്തിലൂടെ ഒന്നു കണ്ണോടിക്കാം. ഇതു പഠിച്ചെടുത്താല് അത്യാവശ്യം ആളുകളെയൊന്ന് ഞെട്ടിക്കുകയുമാകാം. എന്തു പറയുന്നൂ.\nഅല്പം കളിയും ഒത്തിരി കാര്യവുവായി നമുക്ക് മറ്റൊരു ഗണിത പ്രശ്നത്തിലേക്ക് കടക്കാം. കലണ്ടറില്‍നിന്നും രൂപപ്പെടുന്ന ചില ഗണിതചിന്തകളുണ്ട്. ഏഴാംക്ലാസിലേയും എട്ടാം ക്ലാസിലേയും ചില പാഠഭാഗങ്ങള് കണ്ടിരിക്കുമല്ലോ. അവിടെയെല്ലാം കലണ്ടറുമായി ബന്ധപ്പെട്ട നിരവധി പ്രശ്നങ്ങള് കാണാം. അത്തരത്തിലൊന്നിനെക്കുറിച്ചാണ് ഈ പോസ്റ്റില് വിശദീകരിക്കുന്നതും. നിങ്ങള് ജനിച്ചത് ആഴ്ചയിലെ ഏതു ദിവസമാണെന്ന് ഓര്‍മ്മയുണ്ടോ? തീയതിയും മാസവും വര്‍ഷവും നമുക്കറിയാം. ആഴ്ചയിലെ ആ ദിവസം കണ്ടെത്തുകയാണ് നമ്മുടെ പുതിയ പ്രശ്നം.\nതാഴെ ഒരു വര്‍ക്ക് ഷീറ്റും ഒരു ഉദാഹരണവും നല്‍കിയിരിക്കുന്നു.\n1) ജനിച്ച വര്‍ഷം Y\n2) ആ വര്‍ഷത്തെ എത്രാമത്തെ ദിവസമാണ് ജനിച്ചത്? D\n3) X = (Y ― 1) /4 യുടെ ഹരണഫലം മാത്രം എടുക്കുക\n4) S = Y + D + X\n5) S നെ7കൊണ്ട് ഹരിച്ച് ശിഷ്ടം എടുക്കുക\nഇനി പട്ടിക നോക്കുക ശിഷ്ടം --------ദിവസം\nജൂണ് 22 വരെ 174 ദിവസങ്ങള്\nX = 490 ( ശിഷ്ടം ഒഴിവാക്കാം)\nS = 1964+174+490 = 2628\n2628 നെ7കൊണ്ടു ഹരിച്ഛാല് ശിഷ്ടം3(തിങ്കള്)\nഗണിതപരമായ മറ്റു കലണ്ടര് പ്രവര്‍ത്തനങ്ങള് പങ്കുവെക്കുമല്ലോ\nPosted by Maths Blog Team at 5:00 AM 33 comments\nLabels: Lite Maths, ശാസ്ത്രം\nപണ്ടൊരിക്കല് കമന്റായിവന്ന, അധികമാരും ശ്രദ്ധിക്കാതെപോയ ഈ ജ്യാമിതീയചിന്ത തുടര്‍പഠനത്തിന് പ്രയോജനമാകുമെന്ന് കരുതുന്നു.ഇതോരു പഠനപ്രവര്‍ത്തനമാണ്. സമഭുജത്രികോണങ്ങളുടെ ഒരു പ്രത്യേകതയാണ് പഠനവിഷയം. വേണമെങ്കില് ഒരു പസിലായോ കടങ്കഥയായോ ഇതിനെ കാണാം. വളരെ വളരെ എളുപ്പമുള്ള ചോദ്യം. അധികം വളച്ചു കെട്ടലുകളില്ലാതെ നേരെ ചോദ്യത്തിലേക്ക് കടക്കാം.\nഒരു എയര്‍പോര്‍ട്ടില്3റണ്‍വേകളുണ്ട്.അവ ഒരു സമഭുജത്രികോണം രൂപീകരിക്കുന്നു. ത്രികോണത്തിനുള്ളില് ഒരു എയര് ട്രാഫിക്ക് ടെര്‍മിനല് സ്ഥാപിക്കണം.ടെര്‍മിനലില്‍നിന്നും മൂന്നു റണ്‍വേകളിലേക്കുംറോഡ് നിര്‍മ്മിക്കണം.റോഡുകളുടെ ആകെ നീളം ഏറ്റവും കുറ‌ഞ്ഞിരിക്കണം. എവിടെയാണ് ATTക്കുള്ള ഉചിതമായ സ്ഥാനം.\nഅധ്യാപകര് ഇതുചെയ്യുന്വോള് കുട്ടികള്‍ക്കുനല്‍കാന് പറ്റുന്ന ഒരു വര്‍ക്ക്ഷീറ്റ് കമന്റുചെയ്യുമല്ലോ?കുട്ടികള് ഒരു പസിലായിക്കാണുന്നതാണ് ഉചിതം. ഹൈസ്ക്കുള് വിദ്യാര്‍ഥി തന്റെ മുന്നറിവുകള് ഇവിടെ ഉചിതമായി പ്രയോഗിക്കുകയാണെങ്കില് നല്ലൊരു സ്വയംപഠനാനുഭവമായിരിക്കും. മറ്റുള്ളവര് നിര്‍ദ്ധാരണം ചെയ്യുന്നതിനോപ്പം മറ്റുമേഖലകളിലെ സമാനമായ ആപ്ളിക്കേഷനുകള് കൂടി നല്‍കുമല്ലോ. ബ്ളോഗ്ടീം തയ്യാറാക്കിയ വര്‍ക്ക്ഷീറ്റ് പിന്നീട്പ്രസിദ്ധീകരിക്കുന്നതാണ്.\nThe runways of an airport form an equilateral triangle.An air traffic terminal should be constructed inside in suchaway that the total length of the roads from ATT to the runways must be minimum. Where should be the position of the ATT\nPosted by Maths Blog Team at 5:00 AM 99 comments\nജ്യാമിതീയ പ്രശ്നങ്ങളെ ബീജഗണിതപ്രശ്നങ്ങളായും തിരിച്ചും നിര്‍ദ്ധാരണം ചെയ്യാനുള്ള ഒരു രീതിയാണ് നിര്‍ദ്ദേശാങ്ക ജ്യാമിതി. ഒരു രേഖയിലെ ഏത് ബിന്ദുവിനെയും ഒരു സംഖ്യ കൊണ്ട് സൂചിപ്പിക്കാനാകുമെന്ന് നമുക്കറിയാം. അതുപോലെ തന്നെ ഒരു തലത്തിലെ ഒരു ബിന്ദുവിനെ സൂചിപ്പിക്കാന് ഒരു സംഖ്യ മതിയാകുമോ? ഒരു പേപ്പര് തന്നിട്ട് ഒരു ബിന്ദു അടയാളപ്പെടുത്താന് ഒരു കുട്ടിയോട് ആവശ്യപ്പെട്ടാല് അവന് മാര്‍ക്കു ചെയ്യുന്ന ബിന്ദുവായിരിക്കില്ല അടുത്ത കുട്ടി തെരഞ്ഞെടുക്കുക. അപ്പോള് ഇതിനൊരു ഏകീകരണമുണ്ടാകാന് ഏന്തു ചെയ്യണം? ഇതേപ്പറ്റിയുള്ള പഠനമാണ് ഈ പാഠത്തിലൂടെ നടക്കുന്നത്. എട്ട് മാര്‍ക്കിന്റെ ചോദ്യങ്ങളാണ് ഈ പാഠഭാഗത്തു നിന്നും വരിക. താഴെയുള്ള ലിങ്കില് നിന്നും ഈ പാഠവുമായി ബന്ധപ്പെട്ട ചോദ്യങ്ങള് ഡൌണ്‍ലോഡ് ചെയ്തെടുക്കാം.\nഈ പാഠഭാഗത്ത് ചര്‍ച്ച ചെയ്യപ്പെടുന്ന പ്രധാന പോയിന്റുകള്\nസംഖ്യാരേഖയില് ഏത് ബിന്ദുവിനെയും ഒരേയൊരു രേഖീയ സംഖ്യ കൊണ്ട് സൂചിപ്പിക്കാം എന്നറിയുന്നതിന്\nഒരു തലത്തിലെ ബിന്ദുക്കളെ ഒരു ജോടി സംഖ്യകള് കൊണ്ട് സൂചിപ്പിക്കാം എന്നറിയുന്നതിന്\nഒരു തലത്തിലെ ബിന്ദു തന്നാല് അതിനെ സൂചിപ്പിക്കുന്ന സംഖ്യാജോടി കണ്ടെത്തുന്നതിന്\nഒരു സംഖ്യാജോടി തന്നാല് അത് സൂചിപ്പിക്കുന്ന ബിന്ദു കാര്‍ട്ടീഷന് തലത്തില് അടയാളപ്പെടുത്തുന്നതിന്\nx അക്ഷത്തിലെ ബിന്ദുക്കളുടെ നിര്‍ദ്ദേശാങ്കങ്ങളുടെ പ്രത്യേകത കണ്ടെത്തുന്നതിന്\ny അക്ഷത്തിലെ ബിന്ദുക്കളുടെ നിര്‍ദ്ദേശാങ്കങ്ങളുടെ പ്രത്യേകത കണ്ടെത്തുന്നതിന്\nx അക്ഷത്തിലെ ഏത് രണ്ട് ബിന്ദുക്കളും തമ്മിലുള്ള അകലം കണ്ടെത്തുന്നതിന്\ny അക്ഷത്തിലെ ഏത് രണ്ട് ബിന്ദുക്കളും തമ്മിലുള്ള അകലം കണ്ടെത്തുന്നതിന്\n(x1, y1) , (x2, y2) എന്നീ രണ്ട് ബിന്ദുക്കള് തമ്മിലുള്ള അകലം\nClick here for download the Coordinate geometry Questions\nClick here for another Question paper with English version\nLabels: SSLC Revision, ശാസ്ത്രം\nമുമ്പൊരിക്കല് പറഞ്ഞതുപോലെ, പസിലുകളാണ് മാത്സ് ബ്ലോഗിന്റെ ജീവന്. എസ്.എസ്.എല്.സി. പരീക്ഷാ ചൂടില് അവയ്ക്ക് ഒരല്പം കുറവുവന്നതായി സമ്മതിക്കുന്നു. ധാരാളം കിടയറ്റ പസിലുകള് ഞങ്ങളുടെ മെയില് ബോക്സില് വിശ്രമിക്കുന്നുണ്ട്. ഇന്ന്, അത്തരത്തിലൊന്നാകട്ടെ. ഖത്തറിലുള്ള അസീസ് മാഷ് കുറേനാള് മുമ്പ് അയച്ചു തന്ന ഒരു പസിലാണ് താഴെ. (ഒരു പക്ഷേ, ഏതെങ്കിലുമൊരു ഗണിതസ്നേഹി ഈ ചോദ്യത്തിനൊരു മേമ്പൊടിയ്ക്കായി പുരാണത്തെ കൂട്ടുപിടിച്ചതുമാകാം.)\nനമ്മുടെ രാമായണത്തിലെ വസിഷ്ഠ മഹര്‍ഷിയെ ഓര്‍ക്കുന്നുണ്ടാകുമല്ലോ..? ഒരിയ്ക്കല് 'ആവര്‍ത്ത ' എന്ന കൊടുങ്കാട്ടില്, വസിഷ്ഠ മഹര്‍ഷി 'ആത്മവിശുദ്ധി യാഗം' നടത്താന് തീരുമാനിച്ചു. സഹായത്തിനായി തന്റെ ശിഷ്യരില് നിന്നും കുറച്ചുപേരെ കൂടെക്കൂട്ടേണ്ടിയിരിക്കുന്നു. ഒന്നിനൊന്ന് മികച്ച ഇവരില് നിന്നും ഒരു പരീക്ഷ വഴി ആവശ്യമുള്ളവരെ തെരഞ്ഞെടുക്കാമെന്ന് അദ്ദേഹം കരുതി.\nയാത്ര പുറപ്പെടുന്നതിന്റെ തലേന്ന് , ശിഷ്യരെ മുഴുവന് അദ്ദേഹം ആശ്രമമുറ്റത്ത് ഒരുമിച്ചു കൂട്ടി. തന്റെ കൂടെ യാഗസ്ഥലത്തേക്ക് പോരാന് ആഗ്രഹിക്കുന്നവര് ധൈര്യശാലികളും താന് ഇതുവരെ പകര്‍ന്നുതന്ന മുഴുവന് വിദ്യകളും ഓര്‍ക്കുന്നവരുമാകണമെന്നദ്ദേഹം പറഞ്ഞു. അങ്ങിനെയുള്ളവരുടെ നെറ്റിയില് 'ഓം' ആലേഖനം ചെയ്യപ്പെട്ടിരിക്കും. അത്, ചന്ദ്രയാമത്തില് മാത്രം ദൃശ്യമാകുന്ന, സ്വയം ആര്‍ക്കും കാണാന് കഴിയാത്ത ഒന്നായിരിക്കും. തന്റെ നെറ്റിയില് ഉള്ള 'ഓം' തൊട്ടുനോക്കിയോ, മണത്തോ, കണ്ണാടിയിലോ മറ്റു പ്രതിബിംബങ്ങളിലോ നോക്കിയോ അയാള്‍ക്ക് അറിയാന് കഴിയില്ല. മറ്റുള്ളവര്‍ക്കു മാത്രമേ അത് കാണാന് കഴിയൂ. ശിഷ്യഗണങ്ങള് ഈ വാക്കുകളില് അത്ഭുതം കൂറി പരസ്പരം നോക്കി.\nഗുരു തുടര്‍ന്നു. “യാഗത്തില് പങ്കെടുക്കണമെന്നാഗ്രഹിക്കുന്നവര് രാവിലെ വരെ ആരോടും യാതൊരുതരത്തിലുള്ള ആശയവിനിമയവും പാടില്ല. ഈ നിയമം തെറ്റിച്ചാല് നിങ്ങള്‍ക്കെന്നല്ല, എനിക്കുപോലും ഈ യാഗം വഴങ്ങില്ല.” ശിഷ്യരുടെ സന്ദേഹം തീര്‍ക്കാനായി അദ്ദേഹം ഇത്രകൂടി പറഞ്ഞുവെച്ചു. “ഈ രാത്രിയിലെ ഓരോചന്ദ്രയാമത്തിലും(ചന്ദ്രപ്രഭ-ആകാശത്ത് ചന്ദ്രന് അതിന്റെ സ്ഥാനം മാറുന്ന ഒന്നര മണിക്കൂറുകളുടെ ഇടവേളകള്) നിങ്ങള്‍ക്ക് ആശ്രമമുറ്റത്ത് കുറച്ചു നിമിഷം പരസ്പരം നിരീക്ഷിക്കാന് സൌകര്യമുണ്ടാകുന്നതാണ്. ഓരോ ഒത്തുചേരലിനു ശേഷവും നിങ്ങള് അവരവരുടെ കുടിലുകളിലേക്കു പോയി ആലോചിക്കേണ്ടതാണ്. ഇതിനിടയില് ആര്‍ക്കാണോ തന്റെ നെറ്റിയില് 'ഓം' ഉണ്ടെന്നു മനസ്സിലാകുന്നത്, അവര്‍ക്ക് നേരേ എന്റടുത്തേക്ക് വരാവുന്നതാണ്.”\n“ആദ്യമായി എന്നെ സന്ദര്‍ശിക്കുന്ന ശിഷ്യന് എന്നെ അനുഗമിക്കുമെന്ന് തീര്‍ച്ച. പിന്നീട് വരുന്നവരില് നെറ്റിയില് 'ഓം' ഉണ്ടെങ്കില് കൂടി യാഗത്തിന് പോകാന് അര്‍ഹരാകില്ല.”\nഇത്രയും പറഞ്ഞ് വസിഷ്ഠ മുനി നിര്‍ത്തി. ശിഷ്യരുടെ സന്ദേഹം നിറഞ്ഞ മുഖങ്ങളിലേക്ക് നോക്കി വീണ്ടും തുടര്‍ന്നു. “വിഷമിക്കേണ്ട മക്കളേ, നിങ്ങളില് ഏറ്റവും കുറഞ്ഞത് ഒരാളെങ്കിലും ഇന്ന് എന്റെയടുത്ത് രാത്രി വരും!”\nആ രാത്രി കഴിഞ്ഞുള്ള പ്രഭാതം പൊട്ടിവിടര്‍ന്നു. ശിഷ്യഗണങ്ങള്, ഗുരുവിനോടൊപ്പം തങ്ങളില്‍പെട്ട നാലു പേരെ, യാഗത്തിനു സന്നദ്ധരായി കണ്ട് അത്ഭുതപ്പെട്ടു. അവര് ഏറ്റവും അര്‍ഹരാണെന്ന കാര്യത്തില് മാത്രം അവര്‍ക്ക് യാതൊരു സന്ദേഹവുമില്ലായിരുന്നു.\n1)തങ്ങളുടെ നെറ്റിയില് 'ഓം' ഉണ്ടെന്ന് ആ നാലു പേര്‍ക്ക് എങ്ങിനെ മനസ്സിലായി?\n2)എത്രാമത്തെ ചന്ദ്രയാമത്തിലാണ് അവര് ഗുരുവിനെ സന്ദര്‍ശിച്ചത്?\n3)ആ നാലു പേര് ആരൊക്കെ?\nഉത്തരങ്ങള് കമന്റുകളായി വരട്ടെ. കൂടെ വിശദീകരണങ്ങളും! ആരും ശരിയാക്കിയില്ലെങ്കില് മാത്രം അസീസ് മാഷിന്റെ ഉത്തരങ്ങളും വിശദീകരണങ്ങളും മൂന്നു ദിവസങ്ങള് കഴിഞ്ഞ് പ്രസിദ്ധീകരിക്കാം. എന്താ റെഡിയല്ലേ..?\nPlease read the Puzzle in English\nOnce Rishi (sage) Vasishtha wanted to perform 'Atmavishuddhi Yagya' (a spiritual fire ritual) in Avarta-aranyam (a forbidden forest). For that he required some brave and well educated pupils from his Vidya-Ashram (guru school). But all his pupils were best so he couldn’t selectafew from them. Hence he decided to performatest to identify the best among the bests.\nHe gathered all his pupils in the ashram ground on the previous evening before the day of travel. He told them that those who want to accompany him into the Yagna has to, at their spiritual best, recollect all the gyaan (education) he has given them so far. Those who could remember all of it and have bravest of hearts will be embossed with an 'Oum' (the symbol of the universe) on their foreheads. That 'oum' will be visible ONLY in the moon light. This 'oum' on one’s forehead will ONLY be visible to others but not to himself. One cannot detect an 'oum' on his forehead by touching or smelling it or by looking into mirrors or water or any reflective material, for that matter.\nThe students mesmerized by their guru’s words were puzzled by his conditions… “Those who seek to participate in the yagya, must NOT communicate with others till morning. We all must followastrict 'maun-vrata' (absolute silent assignment) wherein speaking, writing or indicating others by ANY means should be avoided. If you break this rule, not only you but also this ashram, including me, would never be qualified for the yagya.\nFinding his pupils confused, guru Vasishtha assured them that they can gather in the ashram ground after each Chandra-prahara (the distinct periods of one and half hour when the moon changes its position in the sky) and observe each other for few moments. After each meeting you all must go back to your 'kutirs' (hut) and think of the situation. During this process those who would realize that they have an 'Oum' embossed on their forehead must come straight to me in my 'kutir'.\nThe student who visits me first will accompany me for the great ritual and all subsequent students visiting me will not qualify, in-spite-of being having an 'Oum' on their foreheads.\nAfter putting such cryptic riddle to his pupils, guru Vasishtha looked relaxed, much on the contrary of his pupils. He looked at each of their confused faces and said, “Don’t worry my lads, I am hopeful that at least one such student will visit me during the night.”\nThe night went by and the morning arrived. Students in the ashram were surprised to see4students accompanying Vasishtha for the great Yagya. But all of them knew that no one else was more deserving than those four bright and brave ones.\na. How those4did come to know that they had Oum on their forehead?\nb. In which Chandra-Prahara did they visit Vasishtha?\nc. Who those4were?\nPosted by Maths Blog Team at 5:00 AM 119 comments\nLabels: Puzzles, ശാസ്ത്രം\nഹയര്‍സെക്കന്ററിയില് എന്താ, സ്വാതന്ത്ര്യം വേണ്ടേ..?\nകഴിഞ്ഞ ഞായറാഴ്ചയിലെ സംവാദ വിഷയത്തിന് (സ്പാര്‍ക്ക്), ധാരാളം പ്രതികരണങ്ങള് ലഭിക്കുകയുണ്ടായി. ന്യൂ ഇന്ഡ്യന് എക്സ്പ്രസ്സില്, ഇതിനോടനുബന്ധിച്ചുവന്ന വാര്‍ത്തയും, പ്രിന്‍സിപ്പല് ഐടി സെക്രട്ടറിയുടെ ഇതിനോടെന്നപോലെയുള്ള പ്രതികരണവും ഞങ്ങള്‍ക്ക് ഏറെ വിലപ്പെട്ടതായി. സ്വതന്ത്ര സോഫ്റ്റ്വെയറുമായി ബന്ധപ്പെട്ട മറ്റൊരു പ്രധാന വിഷയമാകട്ടെ ഇന്നത്തെ സംവാദ വിഷയം.\nനമ്മുടെ ബ്ലോഗ് ടീം മെന്വറായ ശ്രീനാഥ് സാര് സ്വതന്ത്രസോഫ്റ്റ് വെയറിന്റെ പ്രചാരകനാണ്.ലിനക്സ് സംബന്ധിച്ചുള്ള പോസ്റ്റുകളില് കമന്റുബോക്സിലെ ബ്ലോഗിന്റെ ഔദ്ദ്യോഗിക സാന്നിധ്യമായിരിക്കും അദ്ദേഹം. ശ്രീനാഥ് ഒരു പ്രധാന വിഷയം ഈയാഴ്ച സംവാദത്തിനായി നല്‍കുന്നു......\nകേരളത്തില് സ്വതന്ത്ര സോഫ്റ്റ്‌വെയര് പ്രചരിപ്പിക്കുന്നതില് ഐറ്റി@സ്കൂള് പദ്ധതി വഹിച്ചിട്ടുള്ള പങ്ക് വളരെ വലുതാണ്. വളര്‍ന്നു വരുന്ന പുതുതലമുറ കമ്പ്യൂട്ടര് പഠിക്കുന്നതിനോടൊപ്പം തന്റെ അറിവ് മറ്റുള്ളവര്‍ക്കും കൂടി പകര്‍ന്നു നല്‍കണമെന്ന സ്വതന്ത്ര സോഫ്റ്റ്‌വെയര് ആശയം പ്രാവര്‍ത്തികമാക്കുക്കയും ചെയ്യുന്നു. ഐ.റ്റി. മേഖലയില് ജോലി സമ്പാദിക്കാനുള്ളവര്‍ക്ക് വേണ്ടി മാത്രമല്ല സ്വതന്ത്ര സോഫ്റ്റ്‌വെയര് വിദ്യാലയങ്ങളില് പഠിപ്പിക്കുന്നത്. മറിച്ച് സമൂഹത്തിന്റെ എല്ലാ മേഖലയിലും അതിന്റെ ആശയം എത്തിക്കുക്ക എന്നതിന് വേണ്ടി കൂടിയാണ്. എന്നാല് സ്വതന്ത്ര ഓപ്പറേറ്റിംഗ് സിസ്റ്റമായ ഗ്നു/ലിനക്സിന്റെ അടിസ്ഥാന കാര്യങ്ങള് പഠിച്ച ഒരു വിദ്യാര്‍ഥി പത്താം ക്ലാസ്സ് കഴിഞ്ഞാല് വീണ്ടും സ്വര്‍ണകൂട്ടില് തളയ്ക്കപെടുന്നു. എന്താണിതിനു കാരണം?\nഇന്ന് ലോകംമുഴുവന് പ്രശംസിക്കപ്പെടുന്ന ഒരു വിദ്യാഭ്യാസസംസ്ക്കാരത്തിന്റെ വക്താക്കളാണ് നാം.ഹൈസ്ക്കള് തലത്തിലെത്തുന്വോഴേക്കും കുട്ടി ആര്‍ജ്ജിക്കുന്ന ശേഷികള് ,രൂപപ്പെടുന്ന മികവുകള് ഇവയെല്ലാം വിലമതിക്കാനാവാത്തതാണ്.സ്വതന്ത്രസോഫറ്റ് വെയര് അറിഞ്ഞോ ,അറിയാതെയോ ഒരു സംസ്ക്കാരമായി കുട്ടിയില് വളര്‍ന്നുതുടങ്ങിയിരിക്കും.അതിന്റെ ഫലവത്തായ വികാസം പതിനൊന്നാം ക്ളാസില് നടക്കുന്നുണ്ടോ?\nപ്ലസ്‌ടുവിന് പഠിക്കുന്ന ഒരു കുട്ടിക്ക് തന്റെ പഠനം സ്വതന്ത്ര സോഫ്റ്റ്‌വെയര് ഉപയോഗിച്ച് ലളിതമാക്കുന്നതിനോടൊപ്പം താന് നേടിയ മഹത്തായ അറിവ് മനസ്സില് ഉറപ്പിക്കുന്നതിനുമുള്ള ഒരു സാഹചര്യം ഇപ്പോഴില്ല. പടിവരെ വെള്ളം കോരിയിട്ടു കലമുടയ്ക്കുന്ന ഈ രീതി മാറേണ്ടതല്ലേ?\nഇതാണ് ഇന്നത്തെ സംവാദത്തിനുള്ള വിഷയം. എല്ലാവരും തങ്ങളുടെ വിലയേറിയ അഭിപ്രായങ്ങള് രേഖപെടുത്തുക.\nPosted by Maths Blog Team at 2:00 AM 24 comments\nLabels: General, പ്രതികരണം, ശാസ്ത്രം, സംവാദം\nഈ വര്‍ഷത്തെ ഐ.ടി പ്രാക്ടിക്കല് പരീക്ഷയില് ശക്തമായ സാന്നിദ്ധ്യമായിരുന്നു മലപ്പുറത്തെ മാസ്റ്റര്‍ട്രെയിനറായ ഹസൈനാര് മങ്കട. ഐ.ടി പ്രാക്ടിക്കല് പരീക്ഷാ ഇന്‍സ്റ്റാള് ചെയ്യുന്നതിന് മാനുവലായി ചെയ്യുന്ന എല്ലാ കാര്യങ്ങളും ഒരൊറ്റ കമാന്റില് ഒതുക്കിയതോടെ പരീക്ഷാ സി.ഡി ഇന്‍സ്റ്റലേഷന് എല്ലാവര്‍ക്കും വളരെ എളുപ്പത്തില് ചെയ്യാന് കഴിയുന്ന ഒന്നായി മാറി. മുന് പരീക്ഷകളിലെല്ലാം പുതിയ യൂസറെ ക്രിയേറ്റ് ചെയ്ത് ഈ കമാന്റ് നിര്‍ദ്ദിഷ്ട രീതിയില് റണ് ചെയ്യിക്കുമ്പോഴേക്കും പഴയ പരീക്ഷകള് ഓട്ടോമാറ്റിക് ആയി അണ് ഇന്‍സ്റ്റാള് ആകുന്നതുമെല്ലാം അത്ഭുതത്തോടെ നമ്മള് കണ്ടു. അതുകൊണ്ടു തന്നെ ഞങ്ങളുടെ ബ്ലോഗ് ടീമിലെ പല അംഗങ്ങള്‍ക്കും എസ്.എസ്.എല്.സി ഇന്‍സ്റ്റലേഷന് കമാന്റ് ഉടനെ പബ്ലിഷ് ചെയ്യണമെന്ന് ആവശ്യപ്പെട്ടു കൊണ്ട് ഫോണ്‍കോളുകള് വന്നിരുന്നു. അധ്യാപകരുടെ ആവശ്യം മനസ്സിലാക്കി ഒട്ടും വൈകാതെ തന്നെ 3.2, 3.8 വേര്‍ഷനുകളിലേക്കാവശ്യമായ കമാന്റുകള് അദ്ദേഹം അയച്ചു തന്നു. താഴെയുള്ള ലിങ്കില് നിന്നും ഈ കമാന്റുകള് ഡൌണ്‍ലോഡ് ചെയ്തെടുക്കാം. 3.2,3.8 എന്നിവയ്ക്കു വേണ്ടിയുള്ള കമാന്റുകള് ലിങ്കില് ഉള്ള സിപ്പ്ഡ് ഫോള്‍ഡറില് ഉണ്ട്.\nPosted by Maths Blog Team at 12:57 PM\nLabels: Linux Tips, surprise posts, സാങ്കേതികം\nഗണിതപഠനരംഗത്ത്, വ്യത്യസ്തങ്ങളായ പഠനരീതികള്‍ക്കും ആശയധാരണനേടലിനും അവസരമൊരുക്കുന്ന ടെക്നോളജിയുഗത്തിലാണ് നമ്മുടെ കുട്ടികള് പഠിക്കുന്നതും അധ്യാപകര് പഠിപ്പിക്കുന്നതും. ഇപ്പോള് എറണാകുളത്ത് ഐ.ടി. സ്കൂളില് മാസ്റ്റര് ട്രൈനറായി ജോലി ചെയ്യുന്ന, കോഴിക്കോട് വെങ്ങാലം സ്വദേശി പുത്തന്‍പുരയില് സുരേഷ്ബാബു സാര് എസ്.എസ്.എല്.സി. ഗണിതശാസ്ത്ര പേപ്പറിന്റെ ഒരു മാതൃകാചോദ്യപേപ്പര് അയച്ചു തരാമെന്നു പറഞ്ഞപ്പോള് ഇത്രയും പ്രതീക്ഷിച്ചില്ല. മലപ്പുറത്തുവെച്ചു നടന്ന എസ്.ആര്.ജി വര്‍ക്ക്ഷോപ്പില് വെച്ചാണ് ഇദ്ദേഹത്തെ ആദ്യമായി കാണുന്നത്. പൊതുവെ മിതഭാഷിയാണെങ്കിലും, ജിയോജെബ്ര 'തലയ്ക്കുപിടിച്ചി'ട്ടുണ്ടെന്ന് അന്നേ തോന്നിയിരുന്നു. പൂര്‍ണ്ണമായും ജിയോജെബ്രയില് ചെയ്തെടുത്ത ഈ ചോദ്യപേപ്പര് പുതുമകൊണ്ടെങ്കിലും ശ്രദ്ധയാകര്‍ഷിക്കുമെന്നതില് തര്‍ക്കമില്ല. ഇതിന്റെ ഏറ്റവും വലിയ പ്രത്യേകതയായി തോന്നിയത്, അധ്യാപകര്‍ക്ക് , സ്ലൈഡര് ഉപയോഗിച്ച് 'മൌസ് ഡ്രാഗിംഗി'ലൂടെ ചോദ്യങ്ങള് മാറ്റി മാറ്റി നല്‍കാമെന്നതാണ്. താഴെയുള്ള ലിങ്കില് നിന്നും ഈ പ്രോഗ്രാം ഡൗണ്‍ലോഡ് ചെയ്തെടുക്കാം.\nവിന്റോസായാലും ലിനക്സായാലും, നിങ്ങളുടെ കംപ്യൂട്ടറില് ശരിയായ ജാവ ഉണ്ടെങ്കിലേ, ഇത് വര്‍ക്കുചെയ്യിക്കാന് കഴിയുകയുള്ളൂവെന്നോര്‍ക്കണേ...! ലിനക്സ് 3.0, 3.2 വേര്‍ഷനുകളാണ് നിങ്ങളുടെ ഓപ്പറേറ്റിങ് സിസ്റ്റമെങ്കില് ഇവിടെ നിന്നും (ഹരിശ്രീ പാലക്കാടിന് നന്ദി) നിങ്ങള്‍ക്ക് ജാവ ഡൗണ്‍ലോഡ് ചെയ്തെടുക്കാം. അതിന് ശേഷം\nകംപ്രസ്സ് ചെയ്ത ഫോള്‍ഡര് ഇവിടെ നിന്നും ഡൗണ്‍ലോഡു ചെയ്തെടുത്തോളൂ........ശേഷം എക്സ്ട്രാക്ട് ചെയ്ത്, ഫോള്‍ഡര് തുറന്ന് അതിലെ, installation എന്ന ഫോള്‍ഡറിലെ installation1.pdf എന്ന പി.ഡി.എഫ് ഫയലില് വേണ്ടിടത്ത് ക്ലിക്ക് ചെയ്താല് മതി. കമന്റുകള് വഴി അഭിപ്രായങ്ങള് അറിയിക്കാന് മറക്കരുതേ....!\nPosted by Maths Blog Team at 5:00 AM 36 comments\nLabels: Maths X, SSLC Revision, സാങ്കേതികം\nPosted by Maths Blog Team at 3:00 PM 71 comments\nഖത്തറിലെ അസീസ് മാഷ് പസിലുകളുടെ തോഴനാണെന്ന് ഇതിനോടകം നിങ്ങള്‍ക്കേവര്‍ക്കും അറിയാനാകും. കോഴിക്കോട്ടെ വിജയന് മാഷിന്റെ ശിഷ്യനായതു കൊണ്ടായിരിക്കാം അദ്ദേഹത്തിന് പസിലുകളോട് ഇത്രയേറെ ഒരു അഭിനിവേശം വരാന് കാരണമായത്. ഡല്‍ഹിയില് ഉള്ള അനുജ് പന്‍വാറിനെ കമന്റ് ബോക്സിലേക്കെത്തിച്ചത് അസീസ് സാറാണ്. അനുജിന് മലയാളം അറിയില്ല. അതുകൊണ്ട് തന്നെ കമന്റ് ബോക്സില് ഇടുന്ന പസിലുകളുടെ പസിലുകള് മലയാളത്തിലും ഇംഗ്ലീഷിലും നല്‍കിയാല് നന്നായിരിക്കും. മാത്രമല്ല, നമ്മുടെ ട്വിറ്റര് അക്കൊണ്ട് വഴി ബ്ലോഗിലേക്കെത്തുന്ന വിദേശ ഗണിതസ്നേഹികള് ഇതേ പരാതി ചൂണ്ടിക്കാട്ടിയിരുന്നു. പസിലുകള് ഇംഗ്ലീഷ് ആകുന്നതില് കുട്ടികളടക്കമുള്ള പലര്‍ക്കും ബുദ്ധിമുട്ടുള്ളതിനാല് മലയാളവും നമുക്കാവശ്യമുണ്ട്. അതുകൊണ്ട് കഴിയുമെങ്കില് ചോദ്യങ്ങള് ഇംഗ്ലീഷിലും മലയാളത്തിലും നല്‍കാന് ശ്രമിക്കണമെന്ന് അഭ്യര്‍ത്ഥിക്കുന്നു. എന്നാല് മലയാളം ടൈപ്പ് ചെയ്യാനറിയാത്തവര്‍ക്ക് സധൈര്യം ഇംഗ്ലീഷ് മാത്രം ഉപയോഗിക്കാം. അധികം നീട്ടാതെ ഇന്നത്തെ പസിലിലേക്ക് കടക്കാം. ഒരു കൃഷിസ്ഥലവുമായി ബന്ധപ്പെട്ട പസില് ആണിത്.\nത്രികോണാകൃതിയിലുള്ള ഒരു കൃഷി സ്ഥലത്തിന്റെ വശങ്ങള് 10 മീറ്റര്, 17 മീറ്റര്, 21 മീറ്റര് എന്നിങ്ങനെയാണ്. ഇതിനകത്ത് സമചതുരാകൃതിയില് കുറച്ച് സ്ഥലത്ത് പുല്‍ത്തകിടി നിര്‍മ്മിക്കണം. പുല്‍ത്തകിടിയുടെ ഒരു വശം ചിത്രത്തില് കാണുന്നതു പോലെ ത്രികോണത്തിന്റെ ഒരു വശത്തായിരിക്കും. എതിര്‍മൂലകള് മറ്റ് രണ്ട് വശങ്ങളെ തൊട്ടു നില്‍ക്കുന്നു. ഇത്തരം ഒരു പുല്‍ത്തകിടിയില് എത്ര ചതുരശ്രമീറ്റര് പുല്ലുണ്ടായിരിക്കും?\nകുറഞ്ഞത് മൂന്ന് തരത്തിലെങ്കിലും ഈ പ്രശ്നം നിര്‍ദ്ധാരണം ചെയ്യാന് കഴിയും. ഹൈസ്ക്കൂള് ക്ലാസുകളിലേക്ക് നല്ലൊരു പസില് അധിഷ്ഠിത പഠനപ്രവര്‍ത്തനമായി ഈ പ്രശ്നം അവതരിപ്പിക്കാവുന്നതേയുള്ളു. ആരാണ് ഈ പ്രശ്നത്തിന് ആദ്യം ഉത്തരം നല്‍കുന്നതെന്ന് നോക്കാം.\nPosted by Maths Blog Team at 5:00 AM 31 comments\nഎട്ടാം ക്ലാസിലെ അനുപാതം, ഒന്‍പതിലെ അനുപാതം ജ്യാമിതിയില്, സദൃശത്രികോണങ്ങള് എന്നിവയുടെ തുടര്‍ച്ചയായി ത്രികോണമിതിയെ കാണാം. പതിനൊന്നാം ക്ലാസില് കൂടുതല് പഠിക്കേണ്ടി വരുന്ന ഒരു പാഠഭാഗത്തിന്റെ ആദ്യ പടിയാണ് ഇവിടെ നടക്കുന്നത്. അടിസ്ഥാനവസ്തുതകള് മനസ്സിലാക്കി പല സന്ദര്‍ഭങ്ങളില് ഉപയോഗിക്കുകയാണ് പത്താം ക്ലാസില് ചെയ്യേണ്ടത്. ത്രികോണത്തെക്കുറിച്ച്, പ്രത്യേകിച്ച് മട്ടത്രികോണത്തെക്കുറിച്ചുള്ള പഠനമാണ് ത്രികോണമിതി. അടിസ്ഥാനത്രികോണമിതി അംശബന്ധങ്ങള്, 300, 450, 600, 900, 00 എന്നീ കോണുകളുടെ ത്രികോണമിതി അംശബന്ധങ്ങള് എന്നിവ മനസ്സിലാക്കണം. ത്രികോണങ്ങളുടെ നിര്‍ദ്ധാരണം, ദൂരവും ഉയരവും സംബന്ധിച്ച പ്രശ്നങ്ങള്, ചില ത്രികോണമിതി ബന്ധങ്ങള് എന്നിവ ഈ യൂണിറ്റില് പരാമര്‍ശിക്കുന്നു. ഈ പാഠഭാഗവുമായി ബന്ധപ്പെട്ട ചോദ്യങ്ങള് എന്നിവ ഈ യൂണിറ്റില് പരാമര്‍ശിക്കുന്നു.9മാര്‍ക്കിന്റെ ചോദ്യങ്ങളാണ് ഈ യൂണിറ്റില് നിന്നും പരീക്ഷയ്ക്ക് വരിക. ഈ പാഠഭാഗവുമായി ബന്ധപ്പെട്ട ചോദ്യങ്ങള് താഴെയുള്ള ലിങ്കില് നിന്നും ഡൗണ്‍ലോഡ് ചെയ്തെടുക്കാം.\nഒരു മട്ടത്രികോണത്തിന്റെ കോണുകള് 300, 600, 900 ആയാല് അതിന്റെ വശങ്ങള് 1 : √3 :2എന്ന അംശബന്ധത്തിലായിരിക്കുമെന്ന് കണ്ടെത്തുന്നതിന്\nഒരു മട്ടത്രികോണത്തിലെ ഒരു ന്യൂനകോണിന്റെ എതിര്‍വശം, സമീപവശം ഇവ എന്തെന്ന് അറിയുന്നതിന്\nഒരു ന്യൂനകോണിന്റെ Sine എന്തെന്നറിയുന്നതിന്\nഒരു ന്യൂനകോണിന്റെ Cosine എന്തെന്നറിയുന്നതിന്\nഒരു ന്യൂനകോണിന്റ tangent എന്തെന്നറിയുന്നതിന്\n300, 450, 600 എന്നീ കോണുകളുടെ ത്രികോണമിതി അളവുകള് കണക്കാക്കുന്നതിന്\nഏതൊരു ന്യൂനകോണിന്റേയും Sine, Cosine, Tangent ഇവ പട്ടിക നോക്കി കണ്ടെത്തുന്നതിന്\nത്രികോണമിതി അളവുകള് പ്രയോഗിച്ച് ത്രികോണം, വൃത്തം, തുടങ്ങിയവയുമായി ബന്ധപ്പെട്ട ജ്യാമിതീയ പ്രശ്നങ്ങളുടെ ഉത്തരം കണ്ടെത്തുന്നതിന്\nSin, cos, tan ഇവ തമ്മിലുള്ള പരസ്പര ബന്ധം അറിയുന്നതിന്\nത്രികോണമിതി ഉപയോഗിച്ച് ദൂരവും ഉന്നതിയുമായി ബന്ധപ്പെട്ട ലളിതമായ പ്രശ്നങ്ങളുടെ ഉത്തരം കണ്ടെത്തുന്നതിന്\n1/sin A= cosecA, 1/CosA = Sec A, 1/tan A = Cot A എന്നീ വ്യുല്‍ക്രമങ്ങള് അറിയുന്നതിന്\nSin2A+Cos2A = 1, Sec2A - tan2A = 1, Cosec2A-Cot2A=1എന്നീ ബന്ധങ്ങള് കണ്ടെത്തുന്നതിന്\nSin A, Cos A, Tan A ഇവയിലേതെങ്കിലും ഒന്നിന്റെ വില തന്നാല് മറ്റുള്ളവയുടെ വിലകള് കണക്കാക്കുന്നതിന്\nClick here to download the Trigonometry Questions\nClick here for PDF Questions of Trigonometry (with English version)\nPosted by Maths Blog Team at 2:00 PM 13 comments\nനമ്മുടെ മാത്സ് ബ്ലോഗിന് 200000 സന്ദര്‍ശകര് തികഞ്ഞു. വെറും പതിമൂന്ന് മാസങ്ങള് കൊണ്ട് ഈ നേട്ടം കൈവരിച്ച മറ്റൊരു ബൂലോഗ സംരംഭമുണ്ടോയെന്ന് സംശയം. 2009 ജനുവരി 31 ന്, ഈ സംരംഭത്തിന് തുടക്കമിടുമ്പോള് വിദൂര സ്വപ്നങ്ങളില് പോലും ഇത്തരമൊരു വിജയം പ്രതീക്ഷിച്ചിരുന്നില്ല. ഒരു ലക്ഷം പേജ് ഹിറ്റുകള് 10 മാസങ്ങള് കൊണ്ടാണ് പിന്നിട്ടതെങ്കില്, അടുത്ത ഒരു ലക്ഷത്തിന് കഷ്ടി രണ്ടര മാസം മാത്രമാണെടുത്തത്. പ്രതിദിന ഹിറ്റുകള് ഇക്കഴിഞ്ഞ കുറച്ചു ദിവസങ്ങളിലായി 4000 നു മുകളിലാണ്. ഹിറ്റുകള് കൂടുന്തോറും ഉത്തരവാദിത്തങ്ങളും ഏറുകയാണെന്ന് ഞങ്ങള് മനസ്സിലാക്കുന്നു. എല്ലാത്തരം വിദ്യാര്‍ഥികള്‍ക്കും ഉപകാരപ്രദമായ ഒരു കരിയര് ഗൈഡന്‍സ് പേജ് അധികം വൈകാതെ ഉള്‍ക്കൊള്ളിക്കണം (ആശയം കണ്ണന്റേത്). പിന്നെ ഇതൊരു സമ്പൂര്‍ണ്ണ വെബ്സൈറ്റാക്കി മാറ്റണം. ഈ വിജയത്തിനു പിന്നിലുള്ള രഹസ്യമെന്താണെന്ന് ഒരുപാടു പേരായി ചോദിക്കുന്നു. ഞങ്ങള് ഇപ്പോള് രണ്ടുപേര് മാത്രമല്ല ഉറക്കമിളക്കുന്നത്. ആദ്യമൊക്കെ, രണ്ടുപേരില് ഒരാള് ഉറങ്ങുമ്പോള് മറ്റെയാള് ഉണര്‍ന്നിരിക്കുകയായിരുന്നെങ്കില്, ഇന്ന് കൂടെ ഉറക്കമിളക്കാന് തയ്യാറായി ടീമംഗങ്ങള് മുഴുവനുമുണ്ട്. യാതൊരു പ്രതിഫലവുമില്ലാതെ, ഞങ്ങളോടൊപ്പം ഇറങ്ങിത്തിരിച്ച നിസ്വാര്‍ഥ സേവകര്. ഇവര്‍ക്കൊക്കെ നന്ദി.......വേണ്ട, പണ്ടൊരിക്കല് നന്ദന പറഞ്ഞതുപോലെ 'പരസ്പരം ആദരിച്ചും നന്ദി പറഞ്ഞും' സമയം കളയുന്നില്ല.\nഗണിത പസിലുകളാണ് നമ്മുടെ ബ്ലോഗിനെ ഏറ്റവും ലൈവായി നിലനിര്‍ത്തുന്നതെന്ന് കമന്റുകള് വായിച്ചാല് മനസ്സിലാക്കാവുന്നതേയുള്ളൂ. അങ്ങ്, അമേരിക്കയിലുള്ള ഉമേഷ് മുതല് പുതുതായി രംഗപ്രവേശനം ചെയ്ത ഹിത വരെയുള്ള പസിലുകളുടെ തമ്പുരാക്കന്മാരുടെ വിഹാരരംഗമാണിവിടെ. ഓരോരുത്തരേയും പേരെടുത്ത് പറഞ്ഞ് സമയം കളയുന്നില്ല. എങ്കിലും ഈ സംരംഭം തുടങ്ങിവെച്ച കോഴിക്കോട്ടെ വിജയന് സാറിനെ സ്മരിക്കാതെ വയ്യ. അദ്ദേഹവും വത്സല ശിഷ്യന് ഖത്തറിലുള്ള അസീസ് മാഷും കൂടിയുള്ള മത്സരങ്ങള് എത്രമാത്രം ആവേശകരങ്ങളായിരുന്നില്ല! അസീസ്മാഷ് അയച്ചുതന്ന കുറേ കിടിലന് പസിലുകള് പ്രസിദ്ധീകരണ ഊഴവും കാത്തിരിക്കാന് തുടങ്ങിയിട്ട് ഒരുപാടുനാളായെന്ന് മറക്കുന്നില്ല. എന്നാല് രണ്ടുലക്ഷത്തിന്റെ ഈ വേളയില് ഇന്നലെ വിജയന്‍മാഷ് അയച്ച പസിലാകട്ടെ ഇന്ന്. ഇനി പസിലിലേയ്ക്ക്....\nഎറണാകുളത്തെ എം.ജി. റോഡ് വഴി ഇന്ന്, ഈ വാലന്റൈന്‍സ് ഈവില്, ഒരു സംഘം ആളുകള് ഒരൊറ്റ വരിയായി മാര്‍ച്ചു ചെയ്യുകയാണ്. എന്തിനാണെന്നല്ലേ? നമ്മുടെ ബ്ലോഗിന്റെ സന്ദര്‍ശകരുടെ എണ്ണം രണ്ടു ലക്ഷം കവിഞ്ഞത് ആഘോഷിക്കാന്! ഇതിനിടയില് നമ്മുടെ ജോണ് സാര് ഒരിടത്തിരിക്കുകയും ബാക്കി വന്നവര് രണ്ടു വീതം മാര്‍ച്ച് തുടരുകയും ചെയ്തു. കുറച്ചു കഴിഞ്ഞപ്പോള് മുരളി സാര് കൂടി ഇരിക്കുകയും ബാക്കി പേര് മൂന്നായി മാര്‍ച്ച് തുടരുകയും ചെയ്തു. അസീസ് സാര് ഇരിക്കുകയും ബാക്കിയായവര് പത്തായി മാര്‍ച്ചു ചെയ്യുകയും ചെയ്യുന്നതു വരെ ഈ പ്രക്രിയ തുടര്‍ന്നു പോയി. ചോദ്യമിതാണ്. എം.ജി. റോഡിലെ ഈ മാര്‍ച്ച് തുടങ്ങിയ ഏറ്റവും ചെറിയ എണ്ണം (അധിസംഖ്യ) അംഗങ്ങള് എത്ര? മനസ്സിലായില്ലേ..? ഇംഗ്ലീഷില്...\nA marching band going up M.G Road,Ernakulam,in connection with the celebration of completion of 200000 visitors of Maths Blog on the eve of valentines day, that is today, inasingle file.Then one band member ( John Sir) sits down, and the rest of them march in twos.Then one more member ( Murali Sir) sits and the rest march in threes .....and so on ,until one (Azees Sir) sits and the rest march in tens. What is the smallest positive number of members that could have started this big band march on M.G Road?\nPosted by Maths Blog Team at 12:05 PM 139 comments\nPosted by Maths Blog Team at 5:00 AM 77 comments\nഎട്ട്, ഒന്‍പത്: IT പരീക്ഷ ഇന്‍സ്റ്റലേഷന് എളുപ്പത്തില്\nഎട്ട്, ഒന്‍പത് ക്ലാസ്സുകളിലേക്കുള്ള ആനുവല് ഐ.ടി പ്രാക്ടിക്കല് പരീക്ഷയുടെ ഇന്‍വിജിലേറ്റര് കോഡും പാസ്സ്വേഡും ഇതിനോടകം മെയില് വഴി ലഭിച്ചുകാണുമല്ലോ..? അര്‍ദ്ധവാര്‍ഷിക പരീക്ഷയ്ക്ക് ഉപയോഗിച്ച അതേ സി.ഡി. ഉപയോഗിച്ചുതന്നെയാണ് ഈ പരീക്ഷയും നടത്തേണ്ടത്. ഫെബ്രുവരി 15ന് തുടങ്ങി മാര്‍ച്ച് 31 നകം തീര്‍ത്താല് മതിയെന്നാണ് നിര്‍ദ്ദേശമെങ്കിലും, പരമാവധി നേരത്തേ തീര്‍ത്ത് സ്വസ്ഥമാകാനാകും അധികം പേരുടേയും ശ്രമം. ഇല്ലെങ്കില് ഫെബ്രുവരി 24 ന് ആരംഭിക്കുന്ന എസ്.എസ്.എല്.സി ഐ.ടി പ്രാക്ടിക്കല് പരീക്ഷയ്ക്ക് വേണ്ടി എട്ട്-ഒന്‍പത് പരീക്ഷ അണ്-ഇന്‍സ്റ്റാള് ചെയ്യേണ്ടി വരും. അതുകൊണ്ട് തന്നെ ഫെബ്രുവരി 23 ന് മുമ്പ് തന്നെ, എട്ട് ദിവസങ്ങള്‍ക്കുള്ളില് ഈ പരീക്ഷ തീര്‍ക്കുന്നതാകും അഭികാമ്യം. ഇപ്പോള് നടന്നുകൊണ്ടിരിക്കുന്ന പത്താം ക്ലാസ്സിലെ മോഡല് പരീക്ഷയ്ക്ക് നമ്മുടെ ബ്ലോഗില് പ്രസിദ്ധീകരിച്ച ഹസൈനാര് മങ്കടയുടെ കമാന്റ് ഉപകാരപ്പെട്ടെന്ന് അറിയിച്ചവര്‍ക്ക് കയ്യും കണക്കുമില്ല! ഇത്തവണയും അത് വേണമെന്ന് ഒട്ടനവധിപേര് ആവശ്യപ്പെട്ടിരുന്നു. വളരെ നേരത്തേതന്നെ അദ്ദേഹം ഇത് റെഡിയാക്കി അയച്ചു തന്നിരുന്നു. ഇനി അദ്ദേഹത്തിന്റെ വിവരണങ്ങളിലേക്ക്.........\nPosted by Maths Blog Team at 5:00 AM\nഈ വര്‍ഷത്തെ എസ്.എസ്.എല്.സി പരീക്ഷയില് ഉള്‍പ്പെടുത്തിയിട്ടുള്ള ഭാഗത്തുനിന്നു മാത്രമാണ് ചോദ്യങ്ങള് തയ്യാറാക്കിയിട്ടുള്ളത്. ഇന്നത്തെ പോസ്റ്റിന് മറ്റൊരു സവിശേഷത കൂടിയുണ്ട്. രണ്ട് റിവിഷന് ചോദ്യപേപ്പറുകളാണ് ഇന്നിതോടൊപ്പം. പതിവു പോലെ ജോണ് സാര് തയ്യാറാക്കിയിട്ടുള്ള ചോദ്യങ്ങള്‍ക്കൊപ്പം വളരെ സജീവമായി നമ്മളോടൊപ്പമുള്ള കണ്ണന് സാര് തയ്യാറാക്കിയ ഒരു ചോദ്യപേപ്പര് കൂടിയുണ്ട് രണ്ടാമത്തെ ചോദ്യപേപ്പറില് ചോദ്യങ്ങള് ഇംഗ്ലീഷിലും മലയാളത്തിലും നല്‍കിയിട്ടുണ്ട്. വൃത്തസ്തൂപികയും ഗോളവും ഈ സെഷനില് നിന്നും ഒഴിവാക്കിയിട്ടുണ്ടല്ലോ. അഞ്ച് മാര്‍ക്കിന്റെ ചോദ്യങ്ങളാണ് ഈ യൂണിറ്റില് നിന്നും വരിക. സമചതുരസ്തൂപിക ഒരു ത്രിമാനരൂപമാണല്ലോ. അതുകൊണ്ട് തന്നെ പാഠഭാഗത്തിലൂടെ കടന്നു പോകുമ്പോള് ഈ രൂപം മനസ്സില് കാണാന് കഴിയണം. സമചതുരസ്തൂപികയ്ക് നാല് പാര്‍ശ്വമുഖങ്ങളും ഒരു പാദമുഖവുമുണ്ട്. പാര്‍ശ്വമുഖങ്ങള് സമപാര്‍ശ്വത്രികോണങ്ങളോ സമഭുജത്രികോണങ്ങളോ ആകാം. ഈ യൂണിറ്റിലെ എല്ലാ പ്രവര്‍ത്തനങ്ങളും ചില സൂത്രവാക്യങ്ങളുമായി ബന്ധപ്പെട്ടിരിക്കുന്നു. അവയിലെല്ലാം സാധാരണയായി ഉപയോഗിക്കുന്ന അക്ഷരങ്ങളെ പരിചയപ്പെടാം.a= പാദവക്ക്,e= പാര്‍ശ്വവക്ക് ,d= പാദവികര്‍ണ്ണം , h = ഉന്നതി , l = പാര്‍ശോന്നതി. എന്നിവയാണവ. ഇവ മനസ്സിലുറച്ചാല്‍ത്തന്നെ ഈ യൂണിറ്റ് നിസ്സാരമായി കൈകാര്യം ചെയ്യാന് കഴിയും. ഇനി താഴെയുള്ള ലിങ്കില് നിന്നും ഈ യൂണിറ്റിലെ റിവിഷന് ചോദ്യങ്ങള് ഡൗണ്‍ലോഡ് ചെയ്തെടുക്കാം.\nരണ്ട് പാദവക്കുകളും പാദവികര്‍ണ്ണവും ചേര്‍ന്ന് മട്ടത്രികോണം രൂപീകരിക്കുന്നു. a2 + a2 = d2 ആയിരിക്കും.\nh , a/2 , l എന്നിവ ഒരു മട്ടത്രികോണം രൂപീകരിക്കുന്നു. അതിനാല് h2 + (a/2)2 = l2\nh, d/2 ,eഎന്നിവ ഒരു മട്ടത്രികോണം രൂപീകരിക്കുന്നു. അതിനാല് h2 + (d/2)2 = e2\nl , a/2 ,eഎന്നിവ ഒരു മട്ടത്രികോണം രൂപീകരിക്കുന്നു. അതിനാല് l2 + (a/2)2 = e2\nസമചതുരസ്തൂപികയുടെ പാദചുറ്റളവ് = 4a\nസമചതുരസ്തൂപികയുടെ പാദ വിസ്തീര്‍ണ്ണം = a2\nഒരു പാര്‍ശ്വമുഖത്തിന്റ വിസ്തീര്‍ണ്ണം = ½ xax l\nആകെ പാര്‍ശ്വമുഖവിസ്തീര്‍ണ്ണം = 2al\nസമചതുരസ്തൂപികയുടെ ഉപരിതലവിസ്തീര്‍ണ്ണം = a2 +2a l\nസമചതുരസ്തൂപികയുടെ വ്യാപ്തം = 1/3 a2h\nപാര്‍ശ്വമുഖങ്ങള് സമഭുജത്രികോണങ്ങളായാല് പാര്‍ശ്വമുഖവിസ്തീണ്ണം = √3 a2\nപാര്‍ശ്വമുഖങ്ങള് സമഭുജത്രികോണങ്ങളായാല് ഉപരിതലവിസ്തീര്‍ണ്ണം = a2 +√3 a2\nClick here for download the Questions (Prepared by John)\nClick here for download the PDF Questions (Prepared by Kannan)\nPosted by Maths Blog Team at 5:00 AM 108 comments\nഎറണാകുളം ജില്ലയിലെ, തൃപ്പൂണിത്തുറയ്ക്കടുത്തുള്ള ഇരുമ്പനം ഹൈസ്കൂളിലെ അധ്യാപകരായ എം.ആര്. സനല്‍കുമാറും, തോമസ് യോയാക്ക് സാറും ഐ.ടി. യില്, പ്രത്യേകിച്ച് സ്വതന്ത്ര സോഫ്റ്റ്വെയറില് അവഗാഹമുള്ള ഞങ്ങളുടെ സുഹൃത്തുക്കളാണ്. വര്‍ഷങ്ങള്‍ക്കു മുമ്പ്, സമ്പൂര്‍ണ്ണമായും മലയാളത്തില് ഒരു മികച്ച വെബ്സൈറ്റ് തയ്യാറാക്കുക മാത്രമല്ല, കൃത്യമായി അത് അപ്ഡേറ്റ് ചെയ്ത് കൊണ്ടുപോകുകയും ചെയ്യുന്നതിലൂടെ അഭിനന്ദനാര്‍ഹമായ മികവുകാണിക്കുന്ന ഈ സ്കൂളില് (സ്കൂളിന്റെ വെബ്സൈറ്റിന്റെ ലിങ്ക് നമ്മുടെ "Links" പേജിലുണ്ട്.) സംസ്ഥാനത്ത് ഒരു പക്ഷേ ആദ്യമായി ഒരു ഫ്രീ സോഫ്റ്റ്വെയര് ഗ്രൂപ്പ് കുട്ടികളുടെ നേതൃത്വത്തില് പ്രവര്‍ത്തിക്കുകയും ചെയ്യുന്നുണ്ട്. ഇതിനെല്ലാം നേതൃത്വം കൊടുക്കുന്ന ഈ അധ്യാപകരുടെ മികവ് വേണ്ടത്ര ശ്രദ്ധിക്കപ്പെട്ടിട്ടുണ്ടോയെന്ന് സംശയമാണ്. കേരളത്തില് കാണപ്പെടുന്ന നാടന് പൂവുകളുടെ ഒരു ശേഖരം അവര് നമുക്കായി സമ്മാനിക്കുകയാണിവിടെ. സ്കൂള് ഗ്നൂ ലിനക്സില് ഉള്‍പ്പെട്ട, കുട്ടികള്‍ക്ക് വളരെ താത്പര്യമുള്ള ഒരു പെയിന്റ് സോഫ്റ്റ്വെയറായ ടക്സ് പെയിന്റിലാണ് ഇവര് സമ്മാനിക്കുന്ന ഈ ചിത്രങ്ങള് വിടര്‍ന്നു വരുന്നത്. ഇനി, അവരുടെ വാക്കുകളിലേക്ക്.....\n"നമ്മുടെ പരീക്ഷകളും മറ്റും ശാസ്ത്രീയമാണോ?എല്ലാ കുട്ടികള്‍ക്കും (5ലക്ഷം!)ഒരേ സമയം. ഇന്നു മലയാളം, നാളെ ഇംഗ്ലീഷ്…അങ്ങനെ. കുട്ടിയെ വ്യക്തിയായല്ല, വ്യഷ്ടിയായാണ് പരിഗണന. ആണ്‍കുട്ടിയേയും പെണ്‍കുട്ടിയേയും ഒന്നിച്ചാണ് പരീക്ഷിക്കപ്പെടുന്നത്. വയറുവേദനക്കാരിയേയും കയ്യൊടിഞ്ഞവനേയുമൊക്കെ ഒന്നിച്ചിരുത്തി പരീക്ഷിക്കും. പഠനവേഗത കൂടിയവരേയും കുറഞ്ഞവരേയും ഒന്നിച്ചു പരിഗണിക്കുന്നു. രോഗിയേയും ആരോഗ്യമുള്ളവനേയും ഒക്കെ ഒരുപോലെ കാണുന്നു. 10 മുതല് 12 വരെ പരീക്ഷ. പരീക്ഷാസമയം കഴിഞ്ഞാല് പിന്നെ ഒരു രക്ഷയുമില്ല. ഒരു പരിഗണനയും ആര്‍ക്കും ഇല്ല. ഒരിക്കല് തോറ്റാല് തോറ്റതു തന്നെ! പിന്നെ ജയിച്ചിട്ടും വലിയ കാര്യമില്ലല്ലോ. കുട്ടി വ്യക്തിയാണ്. പഠിക്കുന്നതും എഴുതുന്നതും ജയിക്കുന്നതും സന്തോഷിക്കുന്നതും ജോലിചെയ്യുന്നതും കടം വീട്ടുന്നതും ഒക്കെ വ്യക്തിയാണ്. ഈ പരിഗണന പരീക്ഷക്കുമാത്രം ഇല്ലെന്നരാണാവോ നിശ്ചയിച്ചത്?"\nചോദ്യം നമ്മുടെ രാമനുണ്ണിമാഷുടേതാണ്. ഏറെ ചര്‍ച്ചചെയ്യപ്പെടേണ്ടതുണ്ടെന്നു ഞങ്ങള്‍ക്കു തോന്നുന്ന ഈ വിഷയമാകട്ടെ ഈ ഞായറാഴ്ച. ഇപ്പോഴത്തെ പരീക്ഷാ സമ്പ്രദായത്തെ വിലയിരുത്തുന്ന അദ്ദേഹത്തിന്റെ ലേഖനം മുഴുവന് വായിച്ച ശേഷം കമന്റ്സില് ക്ലിക്ക് ചെയ്ത് പ്രതികരിച്ചോളൂ.........\nഒരു ദിവസം ഹെഡ്മാസ്റ്റര് ടീച്ചറെ വിളിച്ചു പറഞ്ഞു:\n"ടീച്ചര്, ഇന്നലെ നടന്ന പി.ടി.എ യോഗത്തിന്റെ ഒരു വാര്‍ത്ത പത്രത്തില് കൊടുക്കണം. നല്ലൊരു റിപ്പോര്‍ട്ട് ഉണ്ടാക്കൂ."\n"അയ്യോ, ഞാനായാല് ശരിയാവില്ല, മധുമാഷ് പോരേ?"\n"ആയിക്കൊട്ടെ , മാഷേം കൂട്ടി എഴുതിക്കോളൂ."\nമനസ്സില്ലാ മനസോടെ ടീച്ചര് പോയി\nറിപ്പോര്‍ട്ട് എഴുതി ഒരു നാലുപേരേ കാണിച്ചു. ശരിയായില്ലേ? മാറ്റിയെഴുതി. കൊടുത്തു.\nപരീക്ഷക്ക് കുട്ടികള്‍ക്ക് ഭാഷാവിഷയങ്ങളില് ഉണ്ടാവുന്ന ഒരു സ്ഥിരം ചോദ്യം ഇതാണല്ലോ. പത്രവാര്‍ത്ത തയ്യാറാക്കുക. നോട്ടീസ് തയ്യാറാക്കുക. ഉപന്യാസം തയ്യാറാക്കുക. ആസ്വാദനം തയ്യാറാക്കുക. കിട്ടുന്ന സമയമോ 10 മിനുട്ട് മാത്രവും! എന്നാല് വാല്യുവേഷന് സമയത്തോ? ഏറ്റവും മികച്ചതിന്നു മുഴുവന് സ്കോറും. നല്ലതല്ലെങ്കില് വെട്ടിക്കളയും. സ്കോര് കുറയും.\nഇതു നാം ചര്‍ച്ചചെയ്യേണ്ട സംഗതിയല്ലേ? അധ്യാപിക/പകനുപോലും സ്വയം ചെയ്യാന് സമയം ഏറെ വേണ്ട, എന്നിട്ടും ആത്മവിശ്വാസമില്ലാത്ത, ഒരു ഭാഷാപ്രവര്‍ത്തനം കുട്ടി നിശ്ചിതസമയത്തിന്നുള്ളില് തീര്‍ക്കേണ്ടിവരുന്നു. മന:പ്പാഠം പഠിച്ചെഴുതാവുന്ന ഒന്നല്ലിത്. എഴുതിയത് ഒന്നുകൂടി പരിശോധിക്കാനോ, അടുത്തിരിക്കുന്നവരോട് ഒന്നു ചോദിക്കാനോ, മികവ് പരിശോധിക്കാനോ ഒന്നും കഴിയാത്ത അവസ്ഥ. എല്ലാ ഉത്തരങ്ങളും അസ്സല് ആയി പരിശോധകന് പരിഗണിക്കുന്നു. ശരിക്കാലോചിച്ചാല് ഇതെല്ലാം ഡ്രാഫ്ടുകള് മാത്രമല്ലേ?\n(ടാഗോറിന്റെ കൈപ്പട / നെറ്റില് നിന്നെടുത്തത്)\nഒരു ഉത്തരം നിറയെ വെട്ടുകളും തിരുത്തുകളും ഉള്ളതാണെങ്കില് നാം സ്കോര് കുറയ്ക്കുമോ, കൂട്ടുമോ? വെട്ടുകളും തിരുത്തുകളും രചന മികച്ചതാക്കാനുള്ളതല്ലേ? മികച്ചതാക്കുന്ന പ്രവര്‍ത്തനത്തില് സംഭവിക്കുന്ന തിരുത്തുകള്, കൂട്ടിച്ചേര്‍ക്കലുകള് എല്ലാം കുട്ടിയുടെ സ്കോര് കുറയ്ക്കുന്നു എന്നാണനുഭവം . അതായത് കുട്ടിയുടെ രചന അതിന്റെ പൂര്‍ണ്ണരൂപത്തിലെന്ന് തന്നെ പരിഗണിച്ചാണ് മൂല്യനിര്‍ണ്ണയം നടത്തുന്നത്.\nകുഞ്ഞിരാമന് (60 വയസ്സ്) ചന്തക്ക് പോകയാണ്. നടന്നിട്ടാണ്-4 കി.മി.ദൂരം!\n"എന്താ കുഞ്ഞിരാമാ ബസ്സില് പോയിക്കൂടെ?"\n"പൂവാം. പക്ഷെ , അതെവിടെയെങ്കിലും തട്ടേ മുട്ടേ ചെയ്താല് പ്രശ്നമായി."\n"അതിനു കുഞ്ഞിരാമന് മാത്രല്ലല്ലോ ബസ്സില്?"\n"അതതെ. പക്ഷെ ഇന്റോടക്ക് ഞാന് തന്നെള്ളൂ."\nപരീക്ഷാസമയക്രമം ശാസ്ത്രീയമാണോ?എല്ലാ കുട്ടികള്‍ക്കും (5ലക്ഷം!)ഒരേ സമയം. ഇന്നു മലയാളം, നാളെ ഇംഗ്ലീഷ്…അങ്ങനെ. കുട്ടിയെ വ്യക്തിയായല്ല, വ്യഷ്ടിയായാണ് പരിഗണന. ആണ്‍കുട്ടിയേയും പെണ്‍കുട്ടിയേയും ഒന്നിച്ചാണ് പരീക്ഷിക്കപ്പെടുന്നത്. വയറുവേദനക്കാരിയേയും കയ്യൊടിഞ്ഞവനേയുമൊക്കെ ഒന്നിച്ചിരുത്തി പരീക്ഷിക്കും. പഠനവേഗത കൂടിയവരേയും കുറഞ്ഞവരേയും ഒന്നിച്ചു പരിഗണിക്കുന്നു. രോഗിയേയും ആരോഗ്യമുള്ളവനേയും ഒക്കെ ഒരുപോലെ കാണുന്നു. 10 മുതല് 12 വരെ പരീക്ഷ. പരീക്ഷാസമയം കഴിഞ്ഞാല് പിന്നെ ഒരു രക്ഷയുമില്ല. ഒരു പരിഗണനയും ആര്‍ക്കും ഇല്ല. ഒരിക്കല് തോറ്റാല് തോറ്റതു തന്നെ! പിന്നെ ജയിച്ചിട്ടും വലിയ കാര്യമില്ലല്ലോ. കുട്ടി വ്യക്തിയാണ്. പഠിക്കുന്നതും എഴുതുന്നതും ജയിക്കുന്നതും സന്തോഷിക്കുന്നതും ജോലിചെയ്യുന്നതും കടം വീട്ടുന്നതും ഒക്കെ വ്യക്തിയാണ്. ഈ പരിഗണന പരീക്ഷക്കുമാത്രം ഇല്ലെന്നരാണാവോ നിശ്ചയിച്ചത്?\n"പിന്നേ, നമ്മുടെ ഹരിമാഷിന്റെ ഫോണ് നമ്പ്ര് എത്രയാ?"\n"എപ്പോഴും വിളിക്കുന്നതാ; ഇപ്പൊ ഓര്‍മ്മയില്ല"\nഏതു ദിവസത്തെ പത്രം?\nഇതൊന്നും അറിയാത്തതല്ല. പക്ഷെ, ഉടനെ ഓര്‍മ്മയില്ല. പരീക്ഷയിലോ? അപ്പോള് ഓര്‍മ്മയില്ലെങ്കില് തോല്‍വി നിശ്ചയം. ഓര്‍മ്മയില്ലാത്തതുകൊണ്ട് ജീവിതത്തില് ഒരിക്കലും തോല്‍ക്കില്ല; പക്ഷെ, പരീക്ഷക്ക് തോല്‍ക്കും. ഇതു ജീവശാസ്ത്രപരമായി നോക്കുമ്പോള് എത്ര അശാസ്ത്രീയം? ചില പരീക്ഷകള് കണ്ടിട്ടില്ലേ? കുറെ ചോദ്യങ്ങള് നേരത്തെ പ്രസിദ്ധീകരിക്കും. ഒരു മാസം-15 ദിവസം സമയം കൊടുക്കും. ഉത്തരം എഴുതാം. മത്സരത്തില് ജയിക്കാം. കൂളോഫ് സമയം ഇല്ല.ടെന്‍ഷന് ഇല്ല.\nവിശദമായി , വളരെ പൊതുവായ, കുട്ടിയെ നേരില് ബാധിക്കുന്ന ചില സംഗതികള് ചര്‍ച്ചക്കായി വെക്കുന്നുവെന്നേ ഉള്ളൂ.ചര്‍ച്ച ചെയ്യേണ്ട ചില കാര്യങ്ങള് അജണ്ടയില് നിന്നും ഒഴിവാക്കിയാല് ഒരിക്കലും പ്രശ്നപരിഹാരം ഉണ്ടാവില്ലല്ലോ..!\nPosted by Maths Blog Team at 5:00 AM 50 comments\nഇന്ന് കേരളത്തിലെ പല ജില്ലകളിലും മികവ് പ്രദര്‍ശനവുമായി ബന്ധപ്പെട്ട ഗണിതശാസ്ത്ര ക്ലസ്റ്റര് നടക്കുകയാണല്ലോ. അധ്യാപകരെ സഹായിക്കുക എന്ന ഉദ്ദേശത്തോടെ ആരംഭിച്ച ഈ ബ്ലോഗിനെ കഴിഞ്ഞ ക്ലസ്റ്ററുകളില് പരിചയപ്പെടുത്താതിരുന്നവര് ഇത്തവണയെങ്കിലും പരിചയപ്പെടുത്തുമല്ലോ. അതുവഴി നമുക്ക് കിട്ടുന്ന പുതിയ വായനക്കാരിലെ ഒരാളെങ്കിലും നമ്മുടെ പസിലുകളും ഗണിതപ്രശ്നങ്ങളും പരിഹരിക്കാന് താല്പര്യത്തോടെ മുന്നോട്ടു വന്നാല് അതിന്റെ ഗുണം കേരളത്തിലെ അധ്യാപകര്‍ക്കും കുട്ടികള്‍ക്കുമാണല്ലോ. മാത്രമല്ല, നിങ്ങളുടെ ക്ലസ്റ്ററില് മികവ് എന്ന പേരില് അവതരിപ്പിക്കപ്പെട്ട ഇനങ്ങളേതല്ലാമെന്ന് ഞങ്ങള്‍ക്ക് അയച്ചു തരികയോ കമന്റു ചെയ്യുകയോ ചെയ്താല് അതും ബ്ലോഗ് വഴി പ്രസിദ്ധീകരിക്കാം. അതു കൊണ്ട് ഗണിതശാസ്ത്രാധ്യാപകര് ഇനി ഓരോ പുതിയ കണ്ടെത്തലുകളെയും ആശയങ്ങളെയും ബ്ലോഗ് വഴി പങ്കുവെക്കാനുള്ള സന്നദ്ധത പ്രകടിപ്പിക്കുമല്ലോ. ഇനി ഇന്നത്തെ പോസ്റ്റിലേക്ക്. കുട്ടികള്‍ക്ക് എളുപ്പത്തില് മാര്‍ക്ക് കരസ്ഥമാക്കാന് കഴിയുന്ന ഒരു പാഠമാണ് പോളിനോമിയല്. അതിലെ ചോദ്യങ്ങളാണ് താഴെയുള്ള ലിങ്കില് നല്‍കിയിരിക്കുന്നത്. നോക്കാം.\nP(x) എന്ന പോളിനോമിയലിനെ (x-a) കൊണ്ട് ഹരിച്ചാല് ശിഷ്ടം P(a) ലഭിക്കും എന്ന് തിരിച്ചറിയുന്നതിന്\nP(x) നെ ax+b കൊണ്ടു ഹരിച്ചാല് ശിഷ്ടം P(-b/a) ആണെന്ന് തിരിച്ചറിയുന്നതിന്\nP(x) എന്ന പോളിനോമിയലില് P(a) =0ആയാല് P(x) ന്റെ ഘടകമാണ് x-a എന്നു തിരിച്ചറിയുന്നതിന്\nP(x) എന്ന പോളിനോമിയലിന്റെ ഒരു ഘടകമാണ് x-a എങ്കില് P(a)=0 ആയിരിക്കും എന്നറിയുന്നതിന്\nദ്വിമാന സമവാക്യത്തിന്റെ മൂല്യങ്ങള് കണ്ടെത്തി ദ്വിമാന പോളിനോമിയലിനെ ഘടകക്രിയ ചെയ്യുന്ന രീതി അറിയുന്നതിന്\nകൃതി മൂന്ന് ആയ പോളിനോമിയലുകളുടെ ഘടകക്രിയ ചെയ്യുന്ന വിധം അറിയുന്നതിന്\nClick here for download the Questions from Polynomials\nPosted by Maths Blog Team at 5:00 AM 30 comments\nപസിലുകള് ഇഷ്ടപ്പെടുന്ന നല്ലൊരു വിഭാഗം നമ്മുടെ അധ്യാപകരും ആഴ്ചയിലൊരിക്കലെ ങ്കിലും പസിലുകള് പ്രസിദ്ധീകരിക്കണമെന്ന് അഭ്യര്‍ത്ഥിക്കുകയുണ്ടായി. ഉത്തരം കണ്ടു പിടിക്കാമെന്നു വിചാരിക്കുമ്പോഴേക്കും ആരെങ്കിലുമായി ഉത്തരങ്ങള് രേഖപ്പെടുത്തിയിട്ടുണ്ടാകുമെന്നൊരു പരിഭവവും പറഞ്ഞു കേട്ടിട്ടുണ്ട്. യഥാര്‍ത്ഥത്തില് പസിലുകള്‍ക്ക് വേണ്ടത് അത്തരമൊരു സ്പിരിറ്റ് അല്ലേ? ചോദ്യം പ്രസിദ്ധീകരിച്ച ഉടനേ തന്നെ ഉത്തരം നല്‍കാന് ശേഷിയുള്ളവര് നമ്മുടെ ഒപ്പമുണ്ടെന്നുള്ളത് മാത്സ് ബ്ലോഗിന് അഭിമാനിക്കാന് വക നല്‍കുന്നു. അതു കൊണ്ടു തന്നെ നമ്മുടെ അധ്യാപകര്‍ക്ക് എന്താണോ ആവശ്യം അത് നല്‍കാന് ബ്ലോഗ് ടീം സദാ സന്നദ്ധമാണ്. അസീസ് സാറും വിജയന് മാഷുമെല്ലാം ഒട്ടേറെ പസിലുകള് നമുക്ക് നേരത്തേ തന്നെ അയച്ചു തന്നിട്ടുണ്ട്. റിവിഷന് പാക്കേജ് അവസാനിക്കുന്ന മുറയ്ക്ക് അവ പ്രസിദ്ധീകരിക്കുന്നതാണ്. താഴെ നല്‍കിയിരിക്കുന്ന പസില് യുക്തിപരമായി സമീപിക്കേണ്ട ഒന്നാണ്. ആരാണ് ഈ പ്രഹേളികയ്ക്ക് ഉത്തരം നല്‍കുന്നതെന്നറിയാന് ആകാംക്ഷയോടെ കാത്തിരിക്കുന്നു. രണ്ട് ക്ലോക്കുകളിലെ സമയം ശരിയായ രീതിയില് ക്രമീകരിക്കുന്ന വിധത്തെപ്പറ്റിയാണ് ചോദ്യം. ഇനി പസിലിലേക്ക്...\nപണ്ട് പണ്ട് ക്ലോക്കുകളോ വാച്ചുകളോ ഇല്ലാത്ത ഒരു അന്റോഡിയ എന്ന ഒരു നാടുണ്ടായിരുന്നു. പക്ഷെ അന്നാട്ടിലെ പ്രസിദ്ധമായ വിന്റര് സ്പാഷ് എന്ന കുന്നിന്റെ മുകളിലും ചുവട്ടിലുമായി ഓരോ ക്ലോക്കുകളുണ്ട്. ആളുകള്‍ക്ക് സമയം അറിയാനുള്ള ഒരേ ഒരു മാര്‍ഗം ഈ കുന്നിലെ ക്ലോക്കുകള് തന്നെയായിരുന്നു. കുന്നിന് മുകളിലെ തേയിലത്തോട്ടത്തില് പണിക്ക് പോകുന്നവര്‍ക്ക് മുകളിലുള്ള ക്ലോക്ക് ഒരു സഹായമായിരുന്നു. താഴെയുള്ളവര്‍ക്ക് ചുവട്ടിലെ ക്ലോക്കും. ഒരു ദിവസം അന്റോഡിയയിലെ ജനങ്ങളെ വിഷമിപ്പിച്ച ആ സംഭവം നടന്നു. ചുവട്ടിലുള്ള ക്ലോക്ക് കൃത്യമായി സമയം കാണിക്കുന്നു. മുകളിലുള്ളതാകട്ടെ കൃത്യം സമയം കാണിക്കുന്നില്ല. ആളുകള് വിഷമത്തിലായി. ഈ ക്ലോക്കുകളിലെ സമയം കൃത്യമായി ക്രമീകരിക്കണം. എന്നാല് ഉറപ്പിച്ചു വച്ചിരിക്കുന്ന ക്ലോക്കുകളുടെ സ്ഥാനം മാറ്റി ക്രമീകരിക്കാന് സാധ്യവുമ്ലല. കുന്നിന് മുകളില് കയറുവാന് ഒരു കുതിരയുടെ സേവനം ഉപയോഗിക്കാം. ഒരു കാര്യം നിങ്ങള്‍ക്കറിയാമല്ലോ? മുകളില് എത്താനുള്ള സമയവും താഴെ എത്താനുള്ള സമയവും തുല്യമായിരിക്കില്ല. അതെ. അതൊരിക്കലും ശരിയാവുകയില്ലല്ലോ. ഈ നിബന്ധനകളെല്ലാം പാലിച്ചു കൊണ്ട് കുന്നിന് മുകളിലെ തെറ്റായ സമയം കാണിക്കുന്ന ഈ ക്ലോക്ക് എങ്ങനെ കൃത്യമാക്കാം?\nPosted by Maths Blog Team at 5:00 AM 42 comments\nനിരവധി നര്‍മ്മ മൂഹൂര്‍ത്തങ്ങളിലൂടെ മലയാള സിനിമാ പ്രേക്ഷകര്‍ക്ക് സുപരിചിതനായ നടന് മച്ചാന് വര്‍ഗീസ് (50) അന്തരിച്ചു. രോഗബാധയെ തുടര്‍ന്ന് കോഴിക്കോട്ടെ ഒരു സ്വകാര്യ ആസ്പത്രിയില് ചികിത്സയിലായിരുന്നു അദ്ദേഹം. ഇന്ന് (3-2-2011) ഉച്ചതിരിഞ്ഞ് 4.15 ഓടെയായിരുന്നു അന്ത്യം.\nസിദ്ദിഖ്-ലാല്, റാഫി-മെക്കാര്‍ട്ടിന് എന്നീ കൂട്ടുകെട്ടുകളുടെ ചിത്രങ്ങളിലൂടെയാണ് മച്ചാന് വര്‍ഗീസ് സിനിമയില് സജീവമാകുന്നത്. അമ്പതിലധികം ചിത്രങ്ങളില് നര്‍മ്മപ്രധാന വേഷങ്ങള് കൈകാര്യം ചെയ്തു. എറണാകുളം എളമക്കര സ്വദേശിയാണ്. മൂത്രാശയ സംബന്ധമായ രോഗത്തെ തുടര്‍ന്ന് ഒരു മാസം മുമ്പാണ് കോഴിക്കോട്ടെ ആസ്പത്രിയില് പ്രവേശിപ്പിച്ചതെങ്കിലും പിന്നീട് അര്‍ബുദമാണെന്ന് തിരിച്ചറിയുകയായിരുന്നു.\nബെസ്റ്റ് ഓഫ് ലക്ക് ആണ് അവസാനമായി റിലീസ് ചെയ്ത ചിത്രം. ബോംബെ മിഠായി ആണ് പുറത്തിറങ്ങാനുള്ള ചിത്രം. ഭാര്യ എല്‍സി. മാന്നാര് മത്തായി സ്പീക്കിങ്, ഹിറ്റ്‌ലര്, തെങ്കാശിപ്പട്ടണം, മീശ മാധവന്, സിഐഡി മൂസ, പഞ്ചാബി ഹൗസ്, തൊമ്മനും മക്കളും, കൊച്ചി രാജാവ്, ചതിക്കാത്ത ചന്തു...തുടങ്ങി നിരവധി ചിത്രങ്ങളില് ശ്രദ്ധേയമായ വേഷങ്ങള് കൈകാര്യം ചെയ്തിട്ടുണ്ട്.\nPosted by Hari | (Maths) at 5:49 PM\nകഴിഞ്ഞ രണ്ടു ദിവസങ്ങളിലേയും പേജ് ഹിറ്റുകളുടെ എണ്ണം മൂവായിരത്തിന് മുകളിലായിരുന്നു എന്നത് ഞങ്ങളുടെ മേല് നമ്മുടെ അധ്യാപകര്‍ക്കും അഭ്യുദയകാംക്ഷികള്‍ക്കുമുള്ള സ്നേഹവും പ്രതീക്ഷയും വ്യക്തമാക്കുന്നു. ഫെബ്രുവരി 1 ന് പേജ് ഹിറ്റ് 3655 ആയിരുന്നെങ്കില് രണ്ടാം തിയതി രാത്രി പത്തു മണിക്ക് ഹിറ്റുകള് 3000 കടന്നിരുന്നു. (image) സന്ദര്‍ശനങ്ങള് കൂടുമ്പോള് ഉത്തരവാദിത്വബോധം വര്‍ദ്ധിക്കുന്നുവെന്നതിനാല് ഞങ്ങളില് പലരുടെയും ഉറക്കം വെളുപ്പിന്2മണിക്ക് ശേഷമാണെന്നതിന് കമന്റ് ബോക്സില് വരുന്ന ബ്ലോഗ് ടീമിന്റെ കമന്റുകളിലെ സമയം തന്നെ സാക്ഷി. അതു കൊണ്ട് തന്നെ തുടര്‍ച്ചയായി പ്രസിദ്ധീകരിച്ചു പോരുന്ന പത്താം ക്ലാസിലെ റിവിഷന് പാക്കേജിന്റെ തുടര്‍ച്ചയായി പത്താം ക്ലാസ് ഗണിതത്തിലെ അഞ്ചാം യൂണിറ്റ് സ്പര്‍ശരേഖകളിലെ ചോദ്യങ്ങള് പ്രസിദ്ധീകരിക്കുന്നു. ആപ്ലിക്കേഷന് തരത്തിലുള്ള ചോദ്യങ്ങളാണ് ഇവിടെ ഉള്‍പ്പെടുത്തിയിരിക്കുന്നത്. താഴെ ലിങ്കില് നിന്നും അവ ഡൗണ്‍ലോഡ് ചെയ്യാവുന്നതാണ്.\nശുദ്ധ ജ്യാമിതിയിലെ അടിസ്ഥാനതത്വങ്ങള് ഉള്‍ക്കൊള്ളുന്ന യൂണിറ്റാണിത്. പത്താം ക്ലാസ് പരീക്ഷയ്ക്ക് വരുന്ന ചോദ്യങ്ങള് പലതും വൃത്തങ്ങള് സ്പര്‍ശരേഖകള് എന്നീ പരണ്ട് യൂണിറ്റുകളിലെ ആശയങ്ങള് ചേര്‍ത്ത് വച്ച് ചിന്തിക്കേണ്ടയായിരിക്കും. വൃത്തത്തിന്റെ ബാഹ്യബിന്ദുവില് നിന്നും വൃത്തത്തിലേക്കുള്ള സ്പര്‍ശരേഖയുടെ നീളം, കേന്ദ്രത്തില് നിന്നും ബാഹ്യബിന്ദുവിലേക്കുള്ള അകലം, ആരം എന്നിവ തമ്മിലുള്ള ബന്ധം ആദ്യഭാഗത്ത് വിശകലനം ചെയ്യുന്നു. ബാഹ്യബിന്ദുവില് നിന്നും വൃത്തത്തിലേക്ക് രണ്ട് സ്പര്‍ശരേഖകള് വരക്കാമെന്നും അവയുടെ നീളങ്ങള് തുല്യമാണെന്നും തിരിച്ചറിയണം. വൃത്തത്തിലെ ഒരു ഞാണും, ഞാണിന്റെ അഗ്രബിന്ദുക്കളിലൂടെയുള്ള സ്പര്‍ശരേഖയും നിര്‍ണയിക്കുന്ന കോണ് മറുഖണ്ഡത്തിലെ കോണിന് തുല്യമാണെന്നും കുട്ടി മനസ്സിലാക്കണം. ഒപ്പം, വൃത്തത്തിലെ ഒരു ഞാണും, ഞാണിന്റെ അഗ്രബിന്ദുക്കളിലൂടെയുള്ള സ്പര്‍ശരേഖയും സൃഷ്ടിക്കുന്ന കോണ് മറുഖണ്ഡത്തിലെ കോണിന് തുല്യമാണെന്ന് അറിയേണ്ടതുണ്ട്. പിന്നെ സ്പര്‍ശരേഖയും ഛേദകരേഖ നിര്‍ണയിക്കുന്ന ഖണ്ഡങ്ങളും തമ്മിലുള്ള ബന്ധം മനസ്സിലാക്കണം. ജ്യാമിതീയ തത്വങ്ങളുടെ പ്രായോഗികതയാണ് നിര്‍മ്മിതികള്. സ്പര്‍ശരേഖകളുടെ നിര്‍മ്മിതിയും ത്രികോണത്തിന്റെ അന്തര്‍വൃത്ത നിര്‍മ്മിതിയും നന്നായി പഠിച്ചിരിക്കണം.\nവൃത്തത്തിന്റെ സ്പര്‍ശരേഖ എന്നആശയം രൂപീകരിക്കുന്നതിന്\nവൃത്തത്തിലെ ഒരു ആരത്തിന് ലംബമായ രേഖ വൃത്തത്തിന്റെ സ്പര്‍ശരേഖയായിരിക്കും എന്നു തെളിയിക്കുന്നതിന്\nഒരു വൃത്തത്തിലെ ഏതൊരു ബിന്ദുവില്‍ക്കൂടിയും സ്പര്‍ശരേഖ നിര്‍മ്മിക്കുന്നതിന്\nഒരു വൃത്തത്തിന്റെ സ്പര്‍ശരേഖയും സ്പര്‍ശബിന്ദുവില്‍ക്കൂടിയുള്ള ആരവും പരസ്പരം ലംബമാണ് എന്ന് കണ്ടെത്തുന്നതിന്\nഒരു വൃത്തത്തിന്റെ ആരം, കേന്ദ്രത്തില് നിന്നും ബാഹ്യബിന്ദുവിലേക്കുള്ള ദൂരം, ബാഹ്യബിന്ദുവില് നിന്നും സ്പര്‍ശബിന്ദുവിലേക്കുള്ള ദൂരം ഇവ കണ്ടെത്തുന്നതിന്\nഒരു വൃത്തത്തിന്റെ ഒരു ബാഹ്യബിന്ദുവില് നിന്നും വൃത്തത്തിലേക്ക് രണ്ട് സ്പര്‍ശരേഖകളുണ്ട് എന്ന് കണ്ടെത്തുന്നതിന്\nഒരു വൃത്തത്തിന്റെ ബാഹ്യബിന്ദുവില് നിന്ന് രണ്ട് സ്പര്‍ശരേഖയുടേയും സ്പര്‍ശബിന്ദുവിലേക്കുള്ള ദൂരം തുല്യമാണ് എന്ന് കണ്ടെത്തുന്നതിന്\nഒരു വൃത്തത്തിന്റെ ഒരു സ്പര്‍ശരേഖയും സ്പര്‍ശരേഖയില് കൂടിയുള്ള ഒരു ഞാണും തമ്മിലുള്ള ഓരോ കോണും ആ കോണിന്റെ മറുഭാഗത്തുള്ള വൃത്തഖണ്ഡത്തിലെ കോണിന് തുല്യമാണ് എന്ന് കണ്ടെത്തുന്നതിന്\nതന്നിരിക്കുന്ന ഒരു വൃത്തത്തിന്റെ ഒരു ബാഹ്യബിന്ദുവില് നിന്നുള്ള സ്പര്‍ശരേഖകള് നിര്‍മ്മിക്കുന്നതിന്\nരണ്ട് രേഖകളെ സ്പര്‍ശിക്കുന്ന വൃത്തം വരക്കുന്നതിന്\nഒരു കോണിന്റെ രണ്ട് ഭുജങ്ങളേയും സ്പര്‍ശിക്കുന്ന വൃത്തങ്ങളുടെയെല്ലാം കേന്ദ്രങ്ങള് കോണിന്റെ സമഭാജിയിലാണെന്ന് കണ്ടെത്തുന്നതിന്\nഒരു കോണിന്റെ സമഭാജി നിര്‍മ്മിക്കുന്ന വിധം കണ്ടെത്തുന്നതിന്\nഅന്തര്‍വൃത്തം എന്ന് ആശയം രൂപീകരിക്കുന്നതിന്\nഒരു ത്രികോണത്തിന്റെ അന്തര്‍വൃത്തം നിര്‍മ്മിക്കുന്നതിന്\nഒരു ത്രികോണത്തിന്റെ3കോണുകളുടേയും സമഭാജികള് ഒരു ബിന്ദുവില് കൂട്ടി മുട്ടുന്നു എന്ന് കണ്ടെത്തുന്നതിന്\nചിത്രങ്ങള് വരക്കാനുള്ള ചോദ്യം എന്തായാലും ഈ പാഠത്തില് നിന്ന് പ്രതീക്ഷിക്കാം. അതുകൊണ്ട് അത് കുട്ടികള് ദിവസവും വരച്ചു പഠിക്കട്ടെ.\nClick here for download the questions from Tangents\nPosted by Maths Blog Team at 5:00 AM 12 comments\nSSLC IT Model Exam Cd Installation ഒരൊറ്റ സ്റ്റെപ്പിലൂടെ\nഈ ബുധനാഴ്ച മുതല് ആരംഭിക്കേണ്ട എസ്.എസ്.എല്.സി. ഐടി പ്രാക്ടിക്കല് പരീക്ഷയുടെ സിഡി ഇതിനോടകം സ്കൂളില് എത്തിക്കാണുമല്ലോ? സാധാരണയില് നിന്ന് വ്യത്യാസങ്ങളൊന്നും തന്നെ ഇല്ലാത്തതിനാലാകണം, പ്രത്യേക പരിശീലനങ്ങളൊന്നും ഇല്ലാത്തത്. ( ഇനി, ഏതുതരം സഹായത്തിനും മാത്സ് ബ്ലോഗ് ഉള്ളതുകൊണ്ടു കൂടിയാകാം..!). ഓരോ സിസ്റ്റത്തിലും സിഡി അതിന്റെ ഡ്രൈവിലിട്ട് ഇന്‍സ്റ്റാള് ചെയ്യുന്നതിനു പകരം, പെന്‍ഡ്രൈവ് ഉപയോഗിച്ചുള്ള ഫയല് ബേസ്ഡ് ഇന്‍സ്റ്റലേഷന് നാം പരിചയപ്പെട്ടിട്ടുണ്ട്. എന്നാല്, ഒരേ ഒരു കമാന്റ് ഉപയോഗിച്ച് പരീക്ഷാ സി.ഡി ഇന്‍സ്റ്റാള് ചെയ്യാമത്രേ! നമ്മുടെ അധ്യാപകരുടെ ലിനക്സ് പ്രശ്നങ്ങള്‍ക്ക് പരിഹാരം നല്‍കുന്ന ഹസൈനാര് മങ്കടയാണ് ഇത്തവണയും പുതിയ രീതിയുമായി രംഗത്തെത്തിയിരിക്കുന്നത്. ഏതാണാ കമാന്റ് എന്നറിയേണ്ടേ?


ഒന്നരലക്ഷത്തിന്റെ ക്വട്ടേഷനെന്ന് സംഘം പറഞ്ഞതായി അനീഷ് | kevin murder\n# രശ്മി രഘുനാഥ് കോട്ടയം\nPublished: May 31, 2018, 04:00 AM IST\nകോട്ടയം: ‘‘ഇത് ഒന്നരലക്ഷം രൂപയുടെ ക്വട്ടേഷനാണ്. നിങ്ങളെ രണ്ടുപേരെയും തെന്മലയിൽ കൊണ്ടുചെന്നാക്കിയാൽ മതി. അതുകഴിഞ്ഞാൽ ഞങ്ങൾക്ക് നേരെ ഗോവയ്ക്കു പോകണം’’ -തന്നെ തട്ടിക്കൊണ്ടുപോയ വാഹനത്തിൽ ഉണ്ടായിരുന്നവർ ഇങ്ങനെ അറിയിച്ചെന്ന് കെവിനൊപ്പം അക്രമിസംഘം തട്ടിക്കൊണ്ടുപോയ അനീഷ് പറയുന്നു.\nഅനീഷ് പറഞ്ഞ കാര്യങ്ങൾ ചുവടെ:\n27-ന് വെളുപ്പിന് രണ്ടുമണിക്കാണ് ഒരുസംഘം മാന്നാനത്തെ അനീഷിന്റെ വീട്ടിൽ വന്നത്. അടുക്കളവാതിൽ തല്ലിത്തകർത്ത് അവർ അകത്തുകയറി. ശബ്ദംകേട്ട് ചെന്നുനോക്കുമ്പോൾ കെവിനെ അവർ തൂക്കിയെടുത്ത് കൊണ്ടുപോകുകയായിരുന്നു. രണ്ടുപേർ എന്നെ കഴുത്തിൽ വാൾ ചൂണ്ടി ഭീഷണിപ്പെടുത്തി. മൂക്കും കണ്ണും ചേരുന്നിടത്ത് ശക്തമായി ഇടിച്ചു.\nപകുതി ബോധംപോയ അവസ്ഥയിൽ വീടിനുമുന്നിൽ നിർത്തിയ കാറിൽ കയറ്റി. ആ സമയം അരണ്ട വെളിച്ചത്തിൽ നിർത്തിയിട്ടിരുന്ന കാറിൽ കെവിനെ കയറ്റുന്നതുകണ്ടു. എന്റെ കാറിൽ അഞ്ചുപേരുണ്ടായിരുന്നു. ഏറ്റവും പിന്നിൽ ഞാൻ. എന്റെ കണ്ണ്, തല, തോൾ എന്നിവിടങ്ങളിൽ മാറിമാറി അടിച്ചു. അതിനിടയിലാണ് അവർ ക്വട്ടേഷനെക്കുറിച്ച് ഉൾപ്പെടെ പലതും പറഞ്ഞത്.\nപെണ്ണ് എങ്ങനെയുണ്ട്... താൻ ഏതു ജാതിയാണ്... തുടങ്ങിയവ ചോദിച്ചു.\nഓരോ ചോദ്യത്തിനും ഇടി. വണ്ടി 120 കിലോമീറ്റർ വേഗത്തിലാണ് ഓടുന്നതെന്നും പോലീസ് പിടിച്ചാൽ നീ മദ്യപിച്ച് കിടക്കുകയാണെന്ന് പറയുമെന്നും പറഞ്ഞു. അതിനിടയിൽ ഒരാൾ പറഞ്ഞു: ‘‘കണ്ടോടാ... ജീവിതത്തിൽ നല്ല കാഴ്ചയാണ് ഇനി കാണുന്നത്. തെന്മയിലെ കാഴ്ചകൾ. ഇനി ഈ നല്ല കാഴ്ചകാണാൻ പറ്റിയെന്ന് വരില്ല.’’\nഅങ്ങനെയാണ് തെന്മയിലാണെന്നു മനസ്സിലായത്. ഛർദിക്കണമെന്ന് പറഞ്ഞപ്പോൾ ഒരിടത്ത് നിർത്തി. അവിടെ ഇറക്കി നിർത്തിയപ്പോൾ മറ്റൊരു കാറും വന്നുനിന്നു.\nഅതിൽനിന്ന് കെവിനെ ഇറക്കി. അവന് ചാരിയിരിക്കാൻപോലും പറ്റുമായിരുന്നില്ല. കുറച്ചു കഴിഞ്ഞപ്പോൾ ഒരാൾ പറഞ്ഞു, കെവിൻ ഓടിരക്ഷപ്പെട്ടെന്ന്. അങ്ങനെ ഓടാൻപറ്റുന്ന അവസ്ഥയിലായിരുന്നില്ല അവനെന്ന് ഉറപ്പാണ്.\nതുടർന്ന് മറ്റൊരു കാറിൽ എന്നെ കയറ്റി. നീനുവിന്റെ സഹോദരൻ ഷാനുവും മറ്റു രണ്ടുപേരും മാത്രമേ അതിൽ ഉണ്ടായിരുന്നുള്ളൂ. ഇടയ്ക്ക് ഫോൺ ഡയൽ ചെയ്തുതന്നു. ഗാന്ധിനഗർ േപാലീസ് സ്റ്റേഷൻ എസ്.ഐ.യെയാണ് വിളിക്കുന്നതെന്നും കെവിൻ രക്ഷപ്പെട്ടു, താൻ സുരക്ഷിതനാണ്, വീടിന്റെ നഷ്ടപരിഹാരമായി 50,000 രൂപയും തന്നിട്ടുണ്ട് എന്നു പറയാൻ അവർ ആവശ്യപ്പെട്ടു. ഞാൻ അത് അനുസരിച്ചു.\nപത്തനാപുരത്തുനിന്ന് ടാക്സിയിൽ കയറ്റിവിടാമെന്നു പറഞ്ഞു. ടാക്സി സ്റ്റാൻഡിൽ വന്നിട്ട് വീണ്ടും എസ്.ഐ.യോട് സംസാരിക്കാൻ പറഞ്ഞു. ‘ഞാൻ എസ്.ഐ.’യാണെന്ന് പറഞ്ഞാണ് ഫോൺ എടുത്തയാൾ സംസാരിച്ചു തുടങ്ങിയത്. മുൻപ് പറഞ്ഞതുപോലെ ആവർത്തിച്ചു. എന്റെ ഒരു ചേട്ടനെ വിളിച്ചും ഇതുപോലെ പറയിച്ചു. അതുകഴിഞ്ഞ് ഷാനുവിന്റെ അമ്മയുടെ സഹോദരിയുടെ വീട്ടിൽ നിർത്തി. ഷാനുവും കൂടെയുള്ളയാളും കുളിച്ചു. എനിക്ക് ബാത്ത്റൂമിൽ പോകാനും മൂത്രം ഒഴിക്കാനും അവസരം തന്നു.\nഅവർ തന്ന ചായ കുടിച്ചു. ‘നിനക്കൊക്കെ അവിടെ വന്നപ്പോൾ എന്തൊരു അഹങ്കാരമായിരുന്നു’ എന്ന രീതിയിൽ ആ സ്ത്രീ സംസാരിച്ചു. നീനുവിന്റെ അമ്മയും സഹോദരനും ശനിയാഴ്ച രാവിലെ മാന്നാനത്തെ വീട്ടിൽ വന്നപ്പോൾ ഇവരും ഉണ്ടായിരുന്നു.\nപിന്നീട് മറ്റൊരു വാഹനത്തിലാണ് എന്നെ കയറ്റിയത്. അപ്പോൾ സമയം രാവിലെ എട്ടരയായി.\nഇതിനിടെ, ഹോസ്റ്റലിൽച്ചെന്ന് ഈ കാറിൽ നീനുവിനെ കയറ്റിവിടണമെന്ന് അവർ ആവശ്യപ്പെട്ടു. ഞാൻ സമ്മതിച്ചു. പക്ഷേ, കുമാരനല്ലൂർ ആയപ്പോൾ അവർ ഏതോ പെൺകുട്ടിയെ വിളിച്ച് ഹോസ്റ്റലിലെ നന്പർ എടുത്തു. ഹോസ്റ്റലിലേക്ക് വിളിച്ചപ്പോൾ നീനുവിനെ വനിതാ പോലീസ് കൊണ്ടുപോയെന്നറിഞ്ഞു. അപ്പോൾ അവർക്ക് പേടിയായി.\nഅങ്ങനെ അവർ എന്നെ ഗാന്ധിനഗറിൽ ഇറക്കി. സ്റ്റേഷനിൽപ്പോയി പരാതി ഒഴിവാക്കണം. അവളെ പറഞ്ഞുവിടണം. അതിബുദ്ധി കാണിച്ചാൽ കൊന്നുകളയുമെന്ന് പറഞ്ഞാണ് അവർ പോയത്.\nഅപ്പോഴാണ് എന്നെ കൊണ്ടുവന്ന കാറിന്റെ നന്പർ എടുത്തത്. സ്റ്റേഷനിൽ ചെന്നപ്പോഴേ ഞാനിക്കാര്യം എസ്.ഐ.യോട് പറഞ്ഞു. എന്നിട്ടും ഒരു മണിക്കൂർ കഴിഞ്ഞാണ് മൊഴിയെടുത്തത്. മുഖ്യമന്ത്രിയുടെ പരിപാടിയുണ്ട്. അതു കഴിഞ്ഞിട്ട് പുനലൂർക്ക് പോകാമെന്നും പറഞ്ഞു. ഇതിനിടെ ഷാനുവിന്റെ കൂടെയുള്ളയാൾ രണ്ടുതവണ വിളിച്ചു. അവൾ വരുമോയെന്ന് ചോദിച്ചു.\n'ഈ അമ്മയില്ലായിരുന്നെങ്കില് ഒരുപക്ഷേ, ഞാന് ഇന്ന് ഭൂമിയില്...'' മുറിയുന്ന വാക്കുകളുമായി നീനു\nകെവിന് കൊലപാതകം: രണ്ടാമത്തെ വാഹനം പോലീസ് കണ്ടെടുത്തു


ചൈന അച്ചീവ്‌മെന്റ് മെഡൽ ഫാക്ടറിയും നിർമ്മാതാക്കളും | കിംഗ്തായ്\nഅച്ചീവ്‌മെന്റ് മെഡലുകളുടെ ഞങ്ങളുടെ തിരഞ്ഞെടുപ്പ് പരിശോധിക്കുക, ഒരു അച്ചീവ്‌മെന്റ് മെഡൽ എന്തുതന്നെയായാലും മികച്ച പ്രതിഫലമാണ്. ഞങ്ങളുടെ അച്ചീവ്‌മെന്റ് മെഡൽ ശ്രേണിയിൽ സ്വർണ്ണം, വെള്ളി, വെങ്കലം അച്ചീവ്‌മെന്റ് മെഡലുകളും അച്ചീവ്‌മെന്റ് ബാഡ്ജുകളും ഉൾപ്പെടുന്നു.\nഞങ്ങളുടെ അച്ചീവ്‌മെന്റ് സ്റ്റാച്യുറ്റ് മെഡലുകൾ, മെഡൽ റിബൺസ്, പ്രസന്റേഷൻ കേസുകൾ, ട്രോഫികൾ, കപ്പുകൾ, അവാർഡുകൾ എന്നിവയ്‌ക്കെല്ലാം വളരെ കുറഞ്ഞ വിലയിൽ ചുവന്ന പരവതാനി വിരിക്കുക. അവാർഡ് ചടങ്ങുകൾ, കോർപ്പറേറ്റ് അംഗീകാരം, സ്കൂൾ അവതരണങ്ങൾ എന്നിവയിൽ നിന്നുള്ള ഏത് അവതരണ അവസരത്തിനും അനുയോജ്യമായ സ്വർണ്ണ വെള്ളി, വെങ്കല മെഡലുകൾ അല്ലെങ്കിൽ ഏതെങ്കിലും ടീം അംഗത്തിന് ബഹുമുഖ മൾട്ടി അവാർഡ് സമ്മാനിക്കുന്നതിന്. എക്കാലത്തെയും ജനപ്രിയമായ ചുവപ്പ്, വെള്ള, നീല മുതൽ ഞങ്ങളുടെ റെയിൻബോ റിബൺ വരെയുള്ള 60-ലധികം വ്യത്യസ്ത വർണ്ണ കോമ്പിനേഷനുകളിൽ ഉയർന്ന നിലവാരമുള്ള മെഡൽ റിബണുകളുടെ മികച്ച തിരഞ്ഞെടുപ്പും ഞങ്ങൾക്കുണ്ട്. ഞങ്ങളുടെ മെഡൽ പ്രസന്റേഷൻ കേസുകൾ വൈവിധ്യമാർന്ന നിറങ്ങളിൽ ലഭ്യമായ മികച്ച ഫിനിഷിംഗ് ടച്ചാണ്.\nനിങ്ങളുടെ ഡിസൈൻ അല്ലെങ്കിൽ ലോഗോ ഉപയോഗിച്ച് മെറ്റൽ പ്ലേറ്റ് കൊത്തുപണികൾ അല്ലെങ്കിൽ സൗജന്യ ഇഷ്‌ടാനുസൃത പ്രിന്റഡ് ഇൻസെർട്ടുകൾ വഴി എല്ലാം എളുപ്പത്തിൽ വ്യക്തിഗതമാക്കുന്നു.\nനിങ്ങളുടെ സ്വന്തം ഡിസൈനിൽ നിർമ്മിച്ച ഇഷ്‌ടാനുസൃത മെഡലുകൾ, ലാപ്പൽ പിൻസ് & ബാഡ്ജുകൾ, റിബൺസ് & പ്രസന്റേഷൻ കേസുകൾ എന്നിവയും ഞങ്ങൾ വളരെ കുറഞ്ഞ വിലയിൽ വാഗ്ദാനം ചെയ്യുന്നു.\nകഠിനാധ്വാനം ചെയ്യുകയും ലക്ഷ്യങ്ങൾ നിറവേറ്റുകയും ചെയ്യുന്നവരെ K2 അവാർഡുകളിൽ നിന്നുള്ള വ്യക്തിഗത നേട്ട മെഡൽ നൽകി ആദരിക്കുക! ഇഷ്‌ടാനുസൃതമാക്കാൻ എളുപ്പമുള്ള സ്വർണ്ണം, വെള്ളി, വെങ്കലം അല്ലെങ്കിൽ തിളക്കമുള്ള വർണ്ണ മെഡലുകൾ തുടങ്ങി എല്ലാം ഞങ്ങളുടെ പക്കലുണ്ട്. ഞങ്ങളുടെ മെഡലുകൾ നിങ്ങൾ തിരഞ്ഞെടുത്ത റിബൺ ഘടിപ്പിച്ചിരിക്കുന്നു, കൂടാതെ കുറച്ച് അധികമായി, പിന്നിൽ വ്യക്തിഗതമാക്കിയ കൊത്തുപണികളും. അക്കാദമിക്, അത്‌ലറ്റിക് നേട്ടങ്ങളുടെ നിരവധി മേഖലകൾ ചിത്രീകരിക്കുന്ന ഇൻസേർട്ട് സ്റ്റിക്കറിനൊപ്പം ഇൻസേർട്ട് മെഡലുകൾ ലഭ്യമാണ്. നിങ്ങളുടെ സ്വന്തം ഡിസൈൻ ഉപയോഗിക്കാൻ ആഗ്രഹിക്കുന്നുണ്ടോ? നിങ്ങളുടെ ഡിസൈൻ അപ്‌ലോഡ് ചെയ്യുക, 24 പ്രവൃത്തി മണിക്കൂറിനുള്ളിൽ നിങ്ങൾക്ക് ഡിസൈൻ പ്രൂഫ് ലഭിക്കും. ഞങ്ങളുടെ ബൾക്ക് ഡിസ്കൗണ്ടുകൾ നിങ്ങൾ പ്രയോജനപ്പെടുത്തുമ്പോൾ, നിങ്ങൾക്ക് കൂടുതൽ വാങ്ങാനും ലാഭിക്കാനും കഴിയും!\nമുമ്പത്തെ: ഡൈ സ്റ്റക്ക് ലാപ്പൽ പിൻ\nഅടുത്തത്: ബോധവൽക്കരണ മെഡലുകൾ


ഈ പാടം നികത്താന് ആന്റണി പെരുമ്പാവൂരിനാകില്ല...\nഈ പാടം നികത്താന്...\n13 March 2018 2:07 AM GMT\nആന്റണി പെരുമ്പാവൂര് വലിയ സിനിമാക്കാരനായിരിക്കും, ധാരാളം പണവും സ്വാധീനവും ഉണ്ടായിരിക്കും, പക്ഷേ, ഇത് മണ്ണിനും വെള്ളത്തിനും മനുഷ്യനും വേണ്ടിയുള്ള പോരാട്ടമാണ്, ഇതിലയാള്‍ക്ക് ജയിക്കാന് ബുദ്ധിമുട്ടായിരിക്കും; വേനലിന്റെ രൗദ്രത കൂസാതെ പാറുന്നൊരു ചെങ്കൊടി ചാരെ നിന്നുകൊണ്ട് സിപിഎം പട്ടാല് ബ്രാഞ്ച് കമ്മിറ്റി സെക്രട്ടറി രൂപേഷ് കുമാര് ഉറപ്പിച്ചു പറയുന്നു.\nകൃഷിഭൂമിയില് കൃഷി ചെയ്യുന്നതിനു പകരം ലാഭ കച്ചവടത്തിനുള്ള കോപ്പുകൂട്ടുകയാണ് ആന്റണി. അയാള് ഈ നാട്ടില് ജനിച്ചു വളര്‍ന്നയാളാണ്, വരത്തനല്ല. ഈ നാടും ഇതിന്റെ രീതിയും അറിയാവുന്നൊരാള്. അങ്ങനെയുള്ളൊരാള് തന്നെ പണമെറിഞ്ഞ് മണ്ണിനെ ഒറ്റുകൊടുക്കാന് നോക്കുകയാണ്. പക്ഷേ, ഞങ്ങളത് തടയും; മനയ്ക്കത്താഴം പാടശേഖരത്തില് സിപിഎമ്മിന്റെ നേതൃത്വത്തില് നെല്‍വിത്തിറക്കിയ പാടത്തിന്റെ വരമ്പില് കുത്തിവച്ചിരിക്കുന്ന ചെങ്കൊടിക്കരികില് നിന്നും രൂപേഷ് ആവര്‍ത്തിച്ചു.\nഎറണാകുളം ജില്ലയില് കുന്നത്താട് താലൂക്കില് പെരുമ്പാവൂര് വില്ലേജില് ഇരിങ്ങോള് കരയില് പോസ്റ്റ് ഓഫീസ്-അയമുറി റോഡില് പെരുമ്പാവൂര് നഗരസഭയുടെ 13-ആം വാര്‍ഡില്‍പ്പെട്ടതാണ് മനയ്ക്കത്താഴം പാടശേഖരം. പലരുടേതായി മൊത്തം രണ്ടരയേക്കറോളം ഉണ്ടായിരുന്ന പാടം, പിന്നീട് പല വ്യക്തികള്‍ക്കായി വിറ്റു. അതില് 92 സെന്റ് സ്ഥലമാണ് ആന്റണി വാങ്ങിയത്.\n"ആന്റണി ഇവിടം വാങ്ങുന്ന സമയം മൂന്നു പൂവ് നെല്‍ക്കൃഷി ചെയ്തുപോന്നിരുന്നിടമാണ്. പക്ഷേ, ആന്റണിയുടെ ഉദ്ദേശം കൃഷി അല്ലായിരുന്നു. കണ്ണായ സ്ഥലമാണിത്. പാടത്തിന്റെ ഇരു കരയിലൂടെയും ടാര് റോഡാണ്. ഇപ്പോള് ഇവിടെ സെന്റിന് നാലരലക്ഷമെങ്കിലും വില കിട്ടും. അങ്ങനെ നോക്കിയാല് ആന്റണിക്കിത് നികത്തി മറിച്ചു വിറ്റാല് കോടികള് കിട്ടും. അതല്ലെങ്കില് അയാള്‍ക്ക് ബില്‍ഡിംഗോ മറ്റോ പണിയാം. ഒരു ഗോഡൗണ് നിര്‍മിക്കാന് ഉദ്ദേശമുണ്ടെന്നൊക്കെ കേള്‍ക്കുന്നു. ഇത്തരം ലക്ഷ്യങ്ങള് വച്ചാണ് ആന്റണി കരുക്കുകള് നീക്കുന്നത്.\nആന്റണി ഈ വയല് വാങ്ങിയശേഷം ആദ്യം ചെയ്തത് നാലുഭാഗത്തും ബണ്ട് കോരുകയാണ്. അത് ഡിവൈഎഫ്‌ഐ തടഞ്ഞു. പിന്നെയും പലവഴിയിലൂടെയും പാടം നികത്താന് നോക്കി. ആന്റണിയുടെ സഹോദരിയുടെ വീട് പൊളിച്ചതിന്റെ ഭാഗങ്ങള് ഇവിടെ കൊണ്ടുവന്നു തള്ളാന് നോക്കിയതാണ്. എന്നാല് അതും ഡിവൈഎഫ്‌ഐ തടഞ്ഞു. അന്ന് മണ്ണും മറ്റും അടിക്കാന് വന്ന വണ്ടി തടഞ്ഞ് കോടനാട് പൊലീസില് ഏല്‍പ്പിച്ചതാണ്. പക്ഷേ, ആന്റണിയുടെ സ്വാധീനംകൊണ്ട് അരമണിക്കൂര് കഴിഞ്ഞപ്പോള് വണ്ടിയെല്ലാം പുറത്തെത്തി. 2011 ല് വീണ്ടും ആന്റണി ഇവിടെ മണ്ണടിക്കാന് നോക്കി. അന്നും പാര്‍ട്ടി തടഞ്ഞു. അന്ന് പൊലീസ് കേസ് എടുത്തു. പക്ഷേ, ആന്റണിക്ക് വാശി പോലെയാണ്. ഈ പാടം നികത്തും എന്നു തന്നെയാണ് അയാള് പറയുന്നത്"\n- രൂപേഷ് പറയുന്നു.\n"കഴിഞ്ഞ 11 വര്‍ഷമായിട്ട് ആന്റണി ഈ പാടം നികത്താന് പലവഴികളും നോക്കുന്നുണ്ട്. അയാളപ്പോലൊരു സമ്പന്നനും സ്വാധീനക്കാരനുമായ വ്യക്തിക്ക് തന്റെ ലക്ഷ്യം നേടാന് 11 വര്‍ഷം വേണ്ട, 11 ദിവസം മതി. പക്ഷേ പാര്‍ട്ടി അതിനയാളെ ഇത്രനാളും സമ്മതിച്ചിട്ടില്ല. ഇപ്പോള് തന്നെ വെള്ളം കിട്ടാതെ മനുഷ്യര് കഷ്ടപ്പെടുകയാണ്. വയലും തോടും എല്ലാം നികത്തിപ്പോയാല് കുടിക്കാന് പോലും വെള്ളം കിട്ടാതെ മനുഷ്യന് ചത്തുവീഴും. പണക്കാര്‍ക്ക് അതൊന്നും ബാധിക്കില്ലായിരിക്കും, അവര്‍ക്ക് കുപ്പിവെള്ളം വാങ്ങി കുടിക്കാം, വേണമെങ്കില് അതില് കുളിക്കാം, എല്ലാ ആവശ്യങ്ങളും നടത്താം. എന്നാല് സാധാരണക്കാരനോ? മനുഷ്യന്റെ കാര്യം മാത്രമല്ലല്ലോ, വെള്ളവും ഭൂമിയുമെല്ലാം മനുഷ്യനെപോലെ സകലജീവജാലങ്ങള്‍ക്കും അവകാശപ്പെട്ടതല്ലേ... നെല്‍ക്കൃഷി ഇന്നും സജീവമായി നില്‍ക്കുന്നൊരിടമാണിത്. ആന്റണിയെ പോലുള്ളവര് കൃഷിഭൂമികള് നികത്തുമ്പോള്, മറ്റുള്ളവരും അത് അനുകരിക്കും. ഇവിടെ അയാള് സ്ഥലം വാങ്ങിയശേഷം കൃഷി ചെയ്യാതെ ഇട്ട് നികത്താനുള്ള പരിപാടികള് തുടങ്ങിയപ്പോള് തൊട്ടടുത്ത പാടങ്ങളുടെ ഉടമസ്ഥരും ആ വഴി അനുകരിക്കാന് നോക്കി. പക്ഷേ, പാര്‍ട്ടി അവരെ തടഞ്ഞു. കാര്യങ്ങള് ബോധ്യപ്പെടുത്തി. ഇപ്പോള് ആന്റണിയുടെ പാടഭാഗത്തോടു ചേര്‍ന്ന് കിടക്കുന്ന പാടം നഗരസഭ ചെയര്‍പേഴ്‌സന്റെതാണ്. പാര്‍ട്ടിയിലേക്ക് വരുന്നതിനു മുമ്പേ ആണ് അവരിത് വാങ്ങിയത്. അന്ന് ഞങ്ങള് പറഞ്ഞത്, ഈ വയലില് കൃഷിയാണ് ചെയ്യേണ്ടത്, ഇത് നികത്തരുതെന്നാണ്. അതവര്‍ക്ക് മനസിലായി. ഇപ്പോള് ഈ ഭൂമി പാര്‍ട്ടിയോട് കൃഷി ചെയ്‌തോളാന് പറഞ്ഞ് വിട്ടു തന്നിരിക്കുകയാണ്. മനയ്ക്കപ്പടി താഴത്ത് പാടത്ത് കൃഷി ചെയ്യാന് കഴിയില്ലെന്നാണ് ആന്റണി പറയുന്നത്. പക്ഷേ ഇപ്പോള് ഞങ്ങള് അയാളെ വെല്ലുവിളിച്ചത് കൃഷി ചെയ്തുകൊണ്ടാണ്. നാട്ടുകാരുടെ സഹായത്തോടെ, പണം മുടക്കിയാണ് കൃഷിയിറക്കിയിരിക്കുന്നത്."\n"ആന്റിണിയാകട്ടെ, കപ്പയും വാഴയും നട്ട് അയാളുടെ കള്ളത്തരം തുടരുകയാണ്. അതിനിടയില് വട്ടയുടെ കമ്പും തിരുകി വച്ചിരിക്കുന്നു. ഈ വട്ട വളരെ വേഗം വളരുന്നൊരു മരമാണ്. അവ നിറഞ്ഞു കഴിഞ്ഞാല് അയാള്‍ക്ക് ഈ വയല് നികത്തിയെടുക്കാന് എളുപ്പമാണ്. ഇപ്പോള് തന്നെ വാഴയ്ക്കുള്ള വലിയ കൂനകളാണ് മുഴുവന്. കാലങ്ങളായി കൃഷി ചെയ്യാത്ത ഭൂമിയാണ് ഇതെന്നു വരുത്തി തീര്‍ക്കാനാണ് അയാളുടെ ശ്രമം. അതിനുള്ള സഹായം ഉദ്യോഗസ്ഥതലത്തില് നിന്നു തന്നെ കിട്ടുന്നുമുണ്ട്. പക്ഷേ നാട്ടുകാരെ കൈയിലെടുക്കാന് കഴിയില്ലല്ലോ! പക്ഷേ അയാളുടെ ഇത്തരം പ്രവര്‍ത്തികള് മൂലം അടുത്ത പാടങ്ങളില് പോലും കൃഷി ചെയ്യാന് കഴിയാത്ത അവസ്ഥ വരും. അതു തടയണം. ഈ പാടശേഖരത്തേക്ക് വരുന്നൊരു തോടുണ്ട്. റോഡിന്റെ അപ്പുറത്തുള്ള പാടശേഖരത്തില് നിന്നും വരുന്ന ഈ തോട് കലുങ്ക് കെട്ടിയാണ് ഇപ്പുറത്തേക്ക് ഒഴുക്കുന്നത്. എന്നാല് ഇപ്പോള് അങ്ങനെയൊരു തോട് ഇല്ലെന്നാണ് ആന്റണി പറയുന്നത്.\nആന്റണിക്ക് കൂട്ടുനില്‍ക്കാന് പൊലീസില് തൊട്ട് റവന്യു വകുപ്പില് വരെ ആളുകളുണ്ട്. അയാള്‍ക്ക് വേണ്ടി സംസാരിക്കാനും ഞങ്ങളെ പിന്തിരിപ്പിക്കാനും ഭീഷണിപ്പെടുത്താനുമൊക്കെ പൊലീസ് ശ്രമിക്കുകയാണ്. ഹൈക്കോടതി ഉത്തരവ് പോലും തെറ്റായി വ്യാഖാനിച്ച് അതിന്റെ മറവില് ഉദ്യോഗസ്ഥരുടെ ഒത്താശയോടെ വയലില് ഇടവിള കൃഷി എന്ന തട്ടിപ്പ് നടത്തുകയാണ്. പൂനെല്‍കൃഷി ചെയ്തതിനുശേഷം മാത്രം, പാടത്തിന്റെ സന്തുലിതാവസ്ഥയ്ക്ക് യാതൊരു കോട്ടവും തട്ടാതെയും നീരൊഴുക്ക് തടസ്സപ്പെടാതെയും മാത്രം ഇടവിള കൃഷി ചെയ്യാമെന്നാണ് കോടതി പറഞ്ഞിരിക്കുന്നത്. മാത്രമല്ല, പരമാവധി നെല്‍കൃഷി തന്നെ ചെയ്യണമെന്നുമാണ് നിര്‍ദേശം. എന്നാല് ഈ പറഞ്ഞതിനു മറ്റൊരു വ്യാഖ്യാനം നടത്തി ഇടവിള കൃഷി ചെയ്യാന് അനുവാദം കിട്ടിയെന്നു പറഞ്ഞാണ് ഇപ്പോള് വാഴക്കൃഷി നടത്തുന്നത്. ഈ വാഴക്കൃഷി പോലും പതിയെ വയല് നികത്തിയെടുക്കാന് വേണ്ടിയാണ്. ഇവിടം സന്ദര്‍ശിക്കുന്ന ആര്‍ക്കുമത് മനസിലാകും. ഇടവിള കൃഷി നടത്താന് ആദ്യം അനുമതി നല്‍കിയ ആര്‍ഡിഒ ഇവിടെ സന്ദര്‍ശിക്കുകപോലും ചെയ്തിരുന്നില്ല. പിന്നീട് ആര്‍ഡിഒ ഉത്തരവ് ലാന്‍ഡ് റവന്യു കമ്മിഷണര് തെറ്റാണെന്നു കണ്ടെത്തിയിരുന്നു. ഇതിനെതിരേ ഹൈക്കോടതിയില് പോയ ആന്റണി ലാന്‍ഡ് റവന്യു കമ്മിഷണറുടെ ഉത്തരവിന് സ്‌റ്റേ വാങ്ങുകയും ഇടവിള കൃഷി നടത്താനുള്ള അനുമതി തനിക്ക് ഉണ്ടെന്നും പറയുന്നത്. ഇതിനയാള്‍ക്ക് പൊലീസിന്റെയും ഉദ്യോഗസ്ഥരുടെയും ഒത്താശയമുണ്ട്.\nപക്ഷേ എന്തൊക്കെ ഒരുക്കങ്ങളുമായി വന്നാലും ഈ വയല്‍ഭൂമി നികത്തിയെടുക്കാന് ആന്റണി പെരുമ്പാവൂരിനെ സമ്മതിക്കില്ല... കഴിഞ്ഞ 11 വര്‍ഷമായി അതിനെതിരേയുള്ള പോരാട്ടമാണ് ഞങ്ങള് നടത്തി കൊണ്ടിരിക്കുന്നത്. അതിനിയും തുടരും. ഈ കാലത്തിനിടയില് പല വെല്ലുവിളികളും ഭീഷണികളും നേരിടേണ്ടി വന്നിട്ടുണ്ട്;"- വരണ്ടുപോയ തൊണ്ട നനയ്ക്കാന് കുറച്ചു വെള്ളം കുടിക്കാം, അതിനുശേഷം തുടരാം എന്നു പറഞ്ഞ് രൂപേഷ് അടുത്ത വീട്ടിലേക്ക് നടന്നു...\nagriculture antony perumbavoor cpim cpm draught LandConflict PaddyField paddyfieldfilling permbavoor Perumbavoor


Ravi Shastri on India's game plan for T20 WC: തയാറെടുപ്പിന്റെ ആവശ്യമില്ല; ട്വന്റി 20 ലോകകപ്പിനെക്കുറിച്ച് ശാസ്ത്രി\nസന്നാഹ മത്സരത്തില് ഇംഗ്ലണ്ടിനെതിരെ നേടിയ ഉജ്വല വിജയം ടീമിന്റെ ആത്മവിശ്വസത്തെ വര്‍ധിപ്പിക്കുമെന്നും അദ്ദേഹം കൂട്ടിച്ചേര്‍ത്തു\nUpdated: October 19, 2021 2:21:49 pm\nഅബുദാബി: ഇന്ത്യന് പ്രീമിയര് ലീഗില് (ഐപിഎല്) കളിച്ച താരങ്ങള്‍ക്ക് ട്വന്റി 20 ലോകകപ്പിന് തയാറെടുപ്പുകള് ആവശ്യമില്ലെന്ന് മുഖ്യപരിശീലകന് രവി ശാസ്ത്രി. ഒരുമിച്ച് മുന്നോട്ട് പോവുക മാത്രമാണ് വേണ്ടതെന്നും ശാസ്ത്രി പറഞ്ഞു. സന്നാഹ മത്സരത്തില് ഇംഗ്ലണ്ടിനെതിരെ നേടിയ ഉജ്വല വിജയം ടീമിന്റെ ആത്മവിശ്വസത്തെ വര്‍ധിപ്പിക്കുമെന്നും അദ്ദേഹം കൂട്ടിച്ചേര്‍ത്തു.\nട്വന്റി 20 ലോകകപ്പിന് ശേഷം പരിശീലക സ്ഥാനം ഒഴിയുകയാണ് ശാസ്ത്രി. രാഹുല് ദ്രാവിഡ് ശാസ്ത്രിക്ക് ശേഷം ചുമതലയേല്‍ക്കുമെന്നാണ് ബിസിസിഐ വൃത്തങ്ങള് അറിയിക്കുന്നത്. ഇംഗ്ലണ്ടിനെതിരായ സന്നാഹ മത്സരത്തിനിടെ സ്റ്റാര് സ്പോര്‍ട്സിനോട് സംസാരിക്കവെയാണ് ശാസ്ത്രി ടീം തിരഞ്ഞെടുപ്പ് ഉള്‍പ്പടെയുള്ള കാര്യങ്ങളില് വ്യക്തത വരുത്തിയത്.\n“ടീമിന്റെ ഘടന എപ്രകാരമായിരിക്കണമെന്നത് പ്രകടനങ്ങളെ അടിസ്ഥാനമാക്കിയാണ്. അത് പിന്നീട് തെളിയും. ബാറ്റ് ചെയ്യണോ ബോള് ചെയ്യണോ തുടങ്ങിയ കാര്യങ്ങളില് അപ്പോഴത്തെ സാഹചര്യമനുസരിച്ചായിരിക്കും തീരുമാനമെടുക്കുക. ഒരു സ്പിന്നറിനെയോ അല്ലെങ്കില് പേസ് ബോളറെയോ ടീമില് ഉള്‍പ്പെടുത്തുന്ന കാര്യവും അതിനെ ആശ്രയിച്ചായിരിക്കും,” ശാസ്ത്രി പറഞ്ഞു.\nAlso Read: T20 WC: രണ്ട് താരങ്ങളുടെ പ്രകടനത്തില് ആശങ്ക; മാറ്റം നിര്‍ദേശിച്ച് പാര്‍ഥിവ് പട്ടേല്\nIndian Cricket TeamRavi ShastriTwenty 20\nWeb Title: Ravi shastri on indias game plan for t20 wc


എന്റെ ചിത്രങ്ങള്: June 2007\nനാട്ടില് നിന്നൊരു മഴ കൊണ്ടു വരാന് അംബി പറഞ്ഞിരുന്നു. ദാണ്ടേ കുമരകം മഴ. തുമ്പിക്കൈ വ്യാസമുള്ള മഴത്തുള്ളി. രാത്രിയോളം ഇരുണ്ട ലൈറ്റ് അപ്പ്. വെള്ളച്ചാട്ടത്തിന്റെ സൗണ്ട് എഫക്റ്റ്. മായമയം- അതായത് മയയോട് മയ!\nPosted by ദേവന് at 12:48 AM6comments: Links to this post\nLabels: കുമരകം, മഴ\nഎണ്ണാമെങ്കില് എണ്ണിക്കോ, നാളെ കള്ളം പറയരുതേ!\nPosted by ദേവന് at 1:27 PM 10 comments: Links to this post\nമക്കളേ, മടങ്ങി വരൂ\nമക്കളേ, “ ഞാന് തിരിച്ചു വരുമ്പോള് ബുക്കേതെങ്കിലും കണ്ടില്ലെങ്കില്- അതിന്റെ പേരില് ചൊല്ല് ഉണ്ടാവില്ല, തല്ലും ഉണ്ടാവില്ല, പക്ഷേ കൊല്ല് ഉണ്ടാവും“ എന്നു പറഞ്ഞിട്ടാണ് നിങ്ങളുടെ അമ്മ നാട്ടില് പോയത്. ( എനിക്കെതിരേ പ്രയോഗിക്കപ്പെട്ടത് ഞാന് കോപ്പിറൈറ്റ് എടുത്ത പ്രയോഗം... ഹും)\nഎന്നിട്ടും ഞാന് നിങ്ങളില് ചിലരെ കറങ്ങാന് പുറത്തു വിട്ടിട്ടുണ്ട്(അച്ഛന്മാര് പൊതുവേ സ്വാതന്ത്ര്യം കൂടുതല് തരുന്നവരാ, സ്നേഹം കൂടുതല് ഇങ്ങോട്ട് പോരട്ട്, ഒരു സോപ്പ്). അമ്മ തിരിച്ചു വരാറായി, അതുകൊണ്ട് ഇന്നേയ്ക്ക് ഏഴു നാളുകള്‍ക്കകം കറങ്ങാന് പുറത്തു പോയിരിക്കുന്നവര് എല്ലാം തിരിച്ചെത്തിക്കൊള്ളണം.\nപോകുമ്പോള് എയര്‍പോര്‍ട്ടില് വച്ച് നിങ്ങടമ്മ “ഞാന് ഒരു വാള് അവിടെ വച്ചിട്ടുണ്ട്, ഓര്‍ത്തോ” എന്നു പറഞ്ഞത് , ഗര്‍ഭിണികള് സാധാരണ വാളുവയ്ക്കാറുണ്ട്, അതിനിപ്പോ പറയാനെന്താ എന്നേ കരുതിയുള്ളു. ഇതാണ് സംഭവം എന്ന് വീട്ടിലെത്തിയപ്പോഴാ അറിഞ്ഞത് . അച്ഛനെ കൊല്ലിച്ചവന് എന്ന ചീത്തപ്പേരു കേള്‍പ്പിക്കാതെ വേഗം വരീന്. ഇന് ഹൌസ് ഉണ്ണിയാര്‍ച്ചക്ക് തല്‍ക്കാലം ഇവിടെ വേക്കന്‍സി ഇല്ല.\nഅച്ഛന് പുകവലിക്കരുതെന്നോ കള്ളു കുടിക്കരുതെന്നോ ചിന്ന വീട് വയ്ക്കരുതെന്നോ എന്തിനു ബ്ലോഗില് കയറി വളിച്ച പോസ്റ്റുകള് ഇടരുതെന്നു പോലും അമ്മ പറഞ്ഞിട്ടില്ല. ആകെ ആവശ്യപ്പെട്ടത് നിങ്ങളെ കളയരുതെന്നു മാത്രമാണ്. കാരണവും അറിയാമല്ലോ, മുപ്പതു വര്‍ഷം (ഇല്ല ആദ്യത്തെ അഞ്ച് മൈനസ്)കിത്താബു വാങ്ങിയിട്ടും ഒരെണ്ണം പോലും അതില് എന്റെ കയ്യില് ഇന്നില്ലാത്തതുകൊണ്ടാണ്. പുറത്തു കറങ്ങുന്നവര് എത്രയും വേഗം വരൂ.\n(ഫോട്ടോ രേഷ്മ ഇടാന് പറഞ്ഞതുകൊണ്ട് അവര്‍ക്കു തന്നെ സമര്‍പ്പിച്ചു. എന്റെ ടെലി ഫോട്ടോ ലെന്‍സും ക്യാനണ് റെബലും സ്വപ്നത്തിലും, സോണി സൈബര്‍ഷോട്ട് നാട്ടിലും ആയി പോയതുകൊണ്ട് ഹാന്‍ഡിക്യാമിന്റെ സ്റ്റില് മെമ്മറിയില് എടുത്തതാണ്. ക്വാളിറ്റി ബഹുത്ത് മോശം ഹേ)\nPosted by ദേവന് at 12:05 PM 19 comments: Links to this post


Railways Budget 2019: No Hike In Passenger Fare Rates - Malayalam Goodreturns\n» റെയില്‍വെ യാത്രാ കൂലി വര്‍ധിപ്പിച്ചില്ല; നീക്കിവെച്ചത് 1.6 ലക്ഷം കോടി രൂപ\nറെയില്‍വെ യാത്രാ കൂലി വര്‍ധിപ്പിച്ചില്ല; നീക്കിവെച്ചത് 1.6 ലക്ഷം കോടി രൂപ\nUpdated: Friday, February 1, 2019, 15:58 [IST]\n15 hrs ago എസ്ബിഐ, എച്ച്ഡിഎഫ്‌സി ഭവന വായ്പകള് 6.7% പലിശ നിരക്കില്!\nദില്ലി: കേന്ദ്രബജറ്റില് റെയില്‍വേക്ക് വേണ്ടി അനുവദിച്ചത് 1.6 ലക്ഷം കോടി രൂപ. മുന് ബജറ്റില് 1.4 ലക്ഷം കോടിയായിരുന്നു അനുവദിച്ചിരുന്നത്. റെയില്‍വെ ശേഷി വികസനത്തിനാണ് കഴിഞ്ഞ ബജറ്റില് അരുണ് ജെയ്റ്റ്‌ലി പ്രാധാന്യം കൊടുത്തിരുന്നത്. 18000 കിലോമീറ്റര് അധിക പാത നിര്‍മാണം, 36000 കിലോമീറ്റര് റെയില്‍പാത പുതുക്കല് എന്നിവയും അരുണ് ജെയ്റ്റ്‌ലി കഴിഞ്ഞ തവണ പ്രഖ്യാപിച്ചിരുന്നു.\nരണ്ടു വീടുണ്ടോ? ഭയം വേണ്ട... ഇനി നികുതി കൊടുക്കേണ്ടതില്ല!! ബജറ്റിലെ പുതിയ തീരുമാനം\nബ്രോഡ്‌ഗേഡ് പാതകളില് ആളില്ലാ ലെവല് ക്രോസുകള് പൂര്‍ണമായി ഇല്ലാതാക്കിയിരിക്കുന്നു ഇപ്പോള്. ആളില്ലാ ലെവല് ക്രോസുകള് ഇല്ലാതാക്കുമെന്ന കഴിഞ്ഞ ബജറ്റിലെ പ്രഖ്യാപനം സര്‍ക്കാര് പൂര്‍ണമായി നടപ്പാക്കിയെന്ന് ഇടക്കാല ബജറ്റ് അവതരിപ്പിക്കവെ ധനമന്ത്രി പിയൂഷ് ഗോയല് പറഞ്ഞു.\nമെയ്ക്ക് ഇന് ഇന്ത്യ പദ്ധതിയുടെ ഭാഗമായി വന്ദേ ഭാരത് എക്‌സ്പ്രസ് റെയില്‍വെയില് കൊണ്ടുവരുമെന്ന് പിയൂഷ് ഗോയല് പ്രഖ്യാപിച്ചു. കൂടുതല് തൊഴിലവസരങ്ങള് സൃഷ്ടിക്കുന്നതാണ് ഈ തീരുമാനം. റെയില്‍വെ യാത്രാ കൂലി വര്‍ധനവില്ലാത്തത് സാധാരണക്കാരന് ആശ്വാസമാണ്.\nറെയില്‍വെയുടെ വികസനത്തിന് മാത്രം 64587 കോടി രൂപയാണ് മാറ്റിവച്ചിരിക്കുന്നത്. ചരിത്രത്തിലെ ഏറ്റവും സുരക്ഷിതമായ വര്‍ഷമാണ് റെയില്‍വെയെ സംബന്ധിച്ചിടത്തോളം കഴിഞ്ഞുപോയതെന്ന് പീയുഷ് ഗോയല് പറഞ്ഞു. മുമ്പ് പൊതുബജറ്റും റെയില്‍വെ ബജറ്റും രണ്ടായിട്ടാണ് അവതരിപ്പിച്ചിരുന്നത്. എന്നാല് മോദി സര്‍ക്കാര് അധികാരത്തിലേറിയ ശേഷമാണ് രണ്ടു ബജറ്റും ഒന്നാക്കിയത്. ഇതിനെതിരെ വ്യാപകമായ വിമര്‍ശനം ഉയര്‍ന്നിരുന്നു.\nMORE BUDGET FOR RAILWAYS NEWS\nRead more about: budget for railways budget 2019 budget tax Lok sabha elections 2019 narendra modi Piyush Goyal budget analysis ബജറ്റ് 2019 ബജറ്റ് ലോക്സഭാ തിരഞ്ഞെടുപ്പ് 2019 പിയൂഷ് ഗോയല്\nRailways Budget 2019: No Hike In Passenger Fare Rates


സത്യന് അന്തിക്കാടിന്റെ രണ്ടാമത്തെ മകനും സംവിധാനരംഗത്തേക്ക്; ഫഹദ് നായകനായ ചിത്രം ഉടന് തിയേറ്ററുകളില് | DoolNews\nസത്യന് അന്തിക്കാടിന്റെ രണ്ടാമത്തെ മകനും സംവിധാനരംഗത്തേക്ക്; ഫഹദ് നായകനായ ചിത്രം ഉടന് തിയേറ്ററുകളില്\nTuesday, 5th January 2021, 12:47 pm\nസംവിധാനരംഗത്തേക്ക് ചുവടുവെച്ച സത്യന് അന്തിക്കാടിന്റെ രണ്ടാമത്തെ മകനായ അഖില് സത്യന്റെ ചിത്രവും തിയേറ്ററുകളിലെത്തുന്നു. ചിത്രത്തെ കുറിച്ചുള്ള വാര്‍ത്തകള് നേരത്തെ പുറത്തുവന്നിരുന്നു. പാച്ചുവും അത്ഭുതവിളക്കും എന്ന ചിത്രത്തിന്റെ പോസ്റ്റര് പുറത്തുവിട്ടു.\nഫഹദ് ഫാസിലാണ് പാച്ചുവും അത്ഭുതവിളക്കും എന്ന ചിത്രത്തില് കേന്ദ്ര കഥാപാത്രമായെത്തുന്നത്. ചിത്രത്തിന്റെ കഥയെഴുതിയിരിക്കുന്നത് അഖില് സത്യനാണ്. മാത്രമല്ല, എഡിറ്റിംഗ് ചെയ്യുന്നതും അഖിലാണ്. ഗോവയിലും കേരളത്തിലുമായിരുന്നു ചിത്രത്തിന്റെ ഷൂട്ടിംഗ് നടന്നത്.\nഫുള് മൂണ് സിനിമയുടെ ബാനറില് സേതു മണ്ണാര്‍ക്കാടാണ് ചിത്രം നിര്‍മ്മിക്കുന്നത്. ശരണ് വേലായുധനാണ് ക്യാമറ ചെയ്യുന്നത്. സംഗീത സംവിധാനം നിര്‍വഹിക്കുന്നത് ജസ്റ്റിന് പ്രഭാകരനാണ്. മനു മഞ്ജിതാണ് വരികളെഴുതുന്നത്.\n‘കുറച്ചുകാലം കഴിഞ്ഞാല് ഇങ്ങനെ പടമായിട്ടിരിക്കേണ്ട ആളാണ്’; സ്വന്തം ചിത്രം നോക്കി മോഹന്‍ലാല് പറഞ്ഞു, ആ തണുത്ത പ്രഭാതത്തിലും ഞാനൊന്നു വിയര്‍ത്തു: ശ്രീകാന്ത് കോട്ടക്കല്\nമോഹന്‍ലാല് ഒരു നിര്‍മാതാവായി മാറി, പണത്തോടുള്ള കൊതികൊണ്ടാണോ എന്നറിയില്ല, ലക്ഷങ്ങളാണ് നഷ്ടപ്പെട്ടത്; അനുഭവം പറഞ്ഞ് ശ്രീനിവാസന്\nപാര്‍വതി തിരുവോത്തിന്റെ ‘വര്‍ത്തമാന’ത്തിന് പ്രദര്‍ശനാനുമതി\n2021ല് തന്നെ സിനിമ തിയേറ്ററുകളിലെത്തും.\nസത്യന് അന്തിക്കാടിന്റെ മറ്റൊരു മകനായ അനൂപ് സത്യന് സംവിധാനം ചെയ്ത ‘വരനെ ആവശ്യമുണ്ട്’ കഴിഞ്ഞ വര്‍ഷം തിയറ്ററുകളിലെത്തിയിരുന്നു.\nContent Highlight: Fahad Faasil starring Sathyan Anthikad’s son director Akhil Sathyan new movie will hit theatres in 2021


വിശ്വസിക്കാറുണ്ടോ – Media Mangalam\nകണ്ണിൽ കാണുന്നതെല്ലാം നിങ്ങൾ വിശ്വസിക്കാറുണ്ടോ?; എന്നാൽ ഈ കാണുന്നത് ഒരു നായ് ആണോ?; എന്നാൽ നിങ്ങളുടെ കണ്ണുകൾക്ക് തെറ്റി; ആരെയും അമ്പരപ്പിച്ച വീഡിയോ…!\nറിയോ ഡി ജനീറോ: കണ്ണിൽ കാണുന്നതെല്ലാം നിങ്ങൽ വിശ്വസിക്കാറുണ്ടോ? എന്നാൽ എല്ലാം അങ്ങ് കണ്ണടച്ച് വിശ്വസിക്കരുത് എന്ന് പറഞ്ഞു വെക്കുന്ന വാഡിയോ ആണ് ഇപ്പോൾ സമൂഹ മാധ്യമങ്ങളിൽ…


തമിഴ്നാട്ടിൽ ഡി.എം.കെ. മന്ത്രിസഭ ഇന്ന് അധികാരമേൽക്കും | 06May2021\nഎം.കെ. സ്റ്റാലിനൊപ്പം 33 മന്ത്രിമാർ സത്യപ്രജ്ഞചെയ്യും\n#സുനീഷ് ജേക്കബ് മാത്യു\nചെന്നൈ: തമിഴ്നാട്ടിൽ എം.കെ. സ്റ്റാലിന്റെ നേതൃത്വത്തിലുള്ള ഡി.എം.കെ. മന്ത്രിസഭ വെള്ളിയാഴ്ച സ്ഥാനമേൽക്കും. രാജ്ഭവനിൽ രാവിലെ ഒമ്പതിന് നടക്കുന്ന ചടങ്ങിൽ സ്റ്റാലിനൊപ്പം 33 മന്ത്രിമാർ സത്യപ്രജ്ഞചെയ്യും. ഡി.എം.കെ. ജനറൽ സെക്രട്ടറി ദുരൈമുരുകൻ, പ്രിൻസിപ്പൽ സെക്രട്ടറി കെ.എൻ. നെഹ്രു തുടങ്ങിയ മുതിർന്ന നേതാക്കൾ മന്ത്രിസഭയിൽ ഇടംനേടും. ആഭ്യന്തരമടക്കം മുമ്പ് കരുണാനിധി ചുമതലവഹിച്ച ഒട്ടുമിക്ക വകുപ്പുകളും മുഖ്യമന്ത്രിയായി സ്ഥാനമേൽക്കുന്ന സ്റ്റാലിൻ വഹിക്കും. മന്ത്രിമാരുടെ വകുപ്പും തീരുമാനിച്ചു.\nദുരൈമുരുകനാണ് ജലവിഭവ വകുപ്പ്. ധനമന്ത്രി പളനിവേൽ ത്യാഗരാജനാവും. യുവജനങ്ങളുടെ പ്രതിനിധിയെന്ന നിലയിൽ സ്റ്റാലിന്റെ മകൻ ഉദയനിധിയെ മന്ത്രിസ്ഥാനത്തേക്ക് പരിഗണിച്ചിരുന്നെങ്കിലും അന്തിമ പട്ടികയിൽ ഇടംനേടിയില്ല. ഉദയനിധിയുടെ അടുത്തസുഹൃത്ത് കൂടിയായ യുവ എം.എൽ.എ. അൻപിൽ മഹേഷിന് സ്കൂൾ വിദ്യാഭ്യാസ വകുപ്പ് ലഭിക്കും. കരുണാനിധിയുടെ കാലത്ത് ഡി.എം.കെ. മന്ത്രിസഭയിലുണ്ടായിരുന്ന 14 പേർക്ക് ഇത്തവണ അവസരം നൽകുന്നുണ്ട്. മന്ത്രിമാരിൽ 15 പേർ പുതുമുഖങ്ങളാണ്. ഇതിൽ ആദ്യമായി നിയമസഭയിലേക്ക് തിരഞ്ഞെടുക്കപ്പെട്ട രണ്ട് പേരുമുണ്ട്.\nദളിത് വിഭാഗത്തിൽനിന്ന് മൂന്ന് പേരും മുസ്‌ലിം സമുദായത്തിൽനിന്ന് രണ്ടുപേരും മന്ത്രിസഭയിൽ ഇടം നേടി. എ.ഐ.എ.ഡി.എം.കെ. വിട്ട് ഡി.എം.കെയിൽ ചേർന്ന സെന്തിൽ ബാലാജിക്ക് വൈദ്യുതി, എക്സൈസ് വകുപ്പുകളുടെ ചുമതല നൽകും. ബി.ജെ.പി. സംസ്ഥാന അധ്യക്ഷൻ എൽ. മുരുകനെ പരാജയപ്പെടുത്തിയ കായൽവിഴി സെൽവരാജും ഗീതാ ജീവനുമായിരിക്കും മന്ത്രിസഭയിലെ വനിതകൾ.\nലളിതമായ ചടങ്ങിലായിരിക്കും സത്യപ്രതിജ്ഞ. പ്രവർത്തകർ പുറത്തിറങ്ങാതെ വീടുകളിലിരുന്ന് സന്തോഷം പങ്കിടണമെന്ന് സ്റ്റാലിൻ അഭ്യർഥിച്ചു.


ഇന്ത്യക്ക് സ്വപ്നങ്ങളും സഹായവുമായി ജപ്പാൻ : ഡോ. മാത്യു ജോയിസ്, ലാസ് വേഗാസ് . - Express Herald Japan with dreams and help for India: Dr. Matthew Joyce, Las Vegas.\nഇന്ത്യക്ക് സ്വപ്നങ്ങളും സഹായവുമായി ജപ്പാൻ : ഡോ. മാത്യു ജോയിസ്, ലാസ് വേഗാസ് .\nExpressherald — March 24, 2022 add comment\nഉദയസൂര്യന്റെ നാടായ ജപ്പാൻ, രണ്ടാം ലോകമഹായുദ്ധത്തിൽ അമേരിക്കൻ ബോംബ് ആക്രമണത്തിൽ തകർന്നുപോയ കൊച്ചുരാജ്യമാണ്. അണുബോംബിന്റെ സംഹാര ശക്തിയിൽ ചാരമായ ജപ്പാൻ, ഒരു ഫീനിക്സ് പക്ഷിയായി ഉയർന്നുവന്നത് അവിടുത്തെ കഠിനാധ്വാനികളായ ജനങ്ങളുടെ സ്ഥിരോത്സാഹത്തിന്റെയും അച്ചടക്കത്തിന്റെയും മികവിൽ മാത്രമാണ് .\nസാങ്കേതികവിദ്യയിലും ഓട്ടോമേഷനിലും മുന്നിൽ,\nസ്പീഡ് ബുള്ളറ്റ് ട്രെയിൻ മുതൽ സുമോ ഗുസ്തി വരെ, സമുറായി മുതൽ നിഞ്ച വരെ, അല്ലെങ്കിൽ ഗെയ്ഷാ മുതൽ ചെറി ബ്ലോസം സീസൺ വരെ; ജാപ്പനീസ് ആളുകൾ അവരുടെ ആതിഥ്യ മര്യാദയിലും മറ്റുള്ളവരെ സഹായിക്കുന്നതിലും വളരെയധികം അഭിമാനിക്കുന്നു\nജപ്പാന്റെ ഏകദേശം9ഇരട്ടി വലിപ്പമുള്ള\nഇന്ത്യയെ സഹായിക്കുന്നതിനും വ്യാവസായിക സംരംഭങ്ങളിൽ നിർണ്ണായകമായ നിക്ഷേപങ്ങൾ നടത്തുന്നതിലും ജപ്പാൻ പലപ്പോഴും മുന്നോട്ട് വന്നിട്ടുണ്ടെന്നത് ഇന്ത്യയോടുള്ള ജപ്പാന്റെ പ്രത്യാശയുടെ മകുടോദാഹരണങ്ങൾ മാത്രമായിരിക്കും.\nജപ്പാനും ഇന്ത്യയും 1952 ഏപ്രിൽ 28-ന് ഒരു സമാധാന ഉടമ്പടിയിൽ ഒപ്പുവെക്കുകയും നയതന്ത്രബന്ധം സ്ഥാപിക്കുകയും ചെയ്തു. രണ്ടാം ലോകമഹായുദ്ധത്തിനുശേഷം ജപ്പാൻ ഒപ്പുവച്ച ആദ്യത്തെ സമാധാന ഉടമ്പടികളിൽ ഒന്നാണിത്. നയതന്ത്രബന്ധം സ്ഥാപിതമായതു മുതൽ ഇരു രാജ്യങ്ങളും തമ്മിൽ സൗഹാർദ്ദപരമായ ബന്ധമാണ് നിലനിൽക്കുന്നത്.\nഹിരോഷിമയിലെയും നാഗസാക്കിയിലെയും ബോംബാക്രമണങ്ങളിൽ നിന്ന് ആണവായുധങ്ങൾ സൃഷ്ടിച്ച ദുരന്തം ഒരിക്കലും ആവർത്തിക്കരുതെന്നും മനുഷ്യത്വവും ആണവായുധങ്ങളും ഒരുമിച്ച് നിലനിൽക്കില്ലെന്നും ജപ്പാൻ മനസ്സിലാക്കി. 2017 ലെ കണക്കുകൾ പ്രകാരം ഇൻഡ്യാക്കാരന്റെ പ്രതിശീർഷ വരുമാനം $ 7,200 ആയിരുന്നെങ്കിൽ, ജപ്പാന്കാരന്റെ ജി ഡി പി $ 42,900 ആയിരുന്നു എന്നതും ശ്രദ്ധേയമാണ്.\nപരസ്പര താൽപ്പര്യമുള്ള പ്രസക്തമായ പൊതു, സ്വകാര്യ നിക്ഷേപ പദ്ധതികൾക്ക് ധനസഹായം നൽകുന്നതിന് ഇന്ത്യയിൽ5ട്രില്യൺ ($ 42 ബില്യൺ) JPY നിക്ഷേപിക്കാനുള്ള ആഗ്രഹം ജപ്പാൻ ശനിയാഴ്ച പ്രകടിപ്പിച്ചു. ജാപ്പനീസ് പ്രധാനമന്ത്രി ഫ്യൂമിയോ കിഷിദ തന്റെ ആദ്യ ഉഭയകക്ഷി സന്ദർശന വേളയിൽ ഇത് പ്രഖ്യാപിച്ചു. നിക്ഷേപ നിർദ്ദേശം അനാവരണം ചെയ്യുന്നതിനിടയിൽ, 2014-ൽ പ്രഖ്യാപിച്ച JPY 3.5 ട്രില്യൺ (ഏകദേശം $29.4 ബില്യൺ) എന്ന മുൻ നിക്ഷേപ ലക്ഷ്യം നേടിയതിൽ ശ്രീ കിഷിദ സംതൃപ്തി പ്രകടിപ്പിച്ചു.\nഇന്ത്യയുടെ അഞ്ചാമത്തെ വലിയ നിക്ഷേപകരാണ് ജപ്പാനെന്ന് ഉച്ചകോടിയിൽ അറിയിച്ചു. 2000 മുതൽ ഇത് 36.2 ബില്യൺ ഡോളറിന്റെ സഞ്ചിത നിക്ഷേപം സംഭാവന ചെയ്തിട്ടുണ്ട്. പ്രത്യേകിച്ചും ഓട്ടോമൊബൈൽസ്, ഇലക്ട്രോണിക്സ് സിസ്റ്റം ഡിസൈൻ & മാനുഫാക്ചറിംഗ് (ESDM), മെഡിക്കൽ ഉപകരണങ്ങൾ, ഉപഭോക്തൃ വസ്തുക്കൾ, തുണിത്തരങ്ങൾ, ഭക്ഷ്യ സംസ്കരണം, രാസവസ്തുക്കൾ തുടങ്ങിയ പ്രധാന മേഖലകളിൽ നിക്ഷേപം ഒഴുകി. കൂടാതെ, ഇരു രാജ്യങ്ങൾക്കും ഒരു സമഗ്ര സാമ്പത്തിക പങ്കാളിത്ത ഉടമ്പടി (സിഇപിഎ) നിലവിലുണ്ട്.\nഈ വർഷം ഫെബ്രുവരിയിൽ, ഇന്ത്യയും ജപ്പാനും, യഥാക്രമം, വ്യവസായ, ആഭ്യന്തര വ്യാപാര വികസന വകുപ്പും (DPIIT), സാമ്പത്തിക, വ്യാപാര, വ്യവസായ മന്ത്രാലയവും (METI) പ്രതിനിധീകരിച്ച്, ജാപ്പനീസ് ഇൻഡസ്ട്രിയൽ ടൗൺഷിപ്പിന് (JITs) കീഴിലുള്ള പുരോഗതിയുടെ വാർഷിക അവലോകനം നടത്തി.\n2015-ൽ ഇരു രാജ്യങ്ങളിലെയും സർക്കാർ മന്ത്രാലയങ്ങൾ തമ്മിൽ ഒപ്പുവച്ച ‘ഇന്ത്യ-ജപ്പാൻ നിക്ഷേപത്തിനും വ്യാപാര പ്രോത്സാഹനത്തിനും ഏഷ്യ-പസഫിക് സാമ്പത്തിക സംയോജനത്തിനുമുള്ള പ്രവർത്തന അജണ്ട’ അനുസരിച്ചാണ് ഇവ സ്ഥാപിച്ചത്. നിലവിൽ 114 ജാപ്പനീസ് കമ്പനികൾ JIT-കളിൽ പ്രവർത്തിക്കുന്നു. നീമ്രാന (രാജസ്ഥാൻ), ശ്രീ സിറ്റി (ആന്ധ്രപ്രദേശ്) എന്നിവ ജാപ്പനീസ് നിക്ഷേപകരായ ഡെയ്‌കിൻ, ഇസുസു, കോബെൽകോ, യമഹ മ്യൂസിക്, ഹിറ്റാച്ചി ഓട്ടോമോട്ടീവ് തുടങ്ങിയവയാണ്\n2018 ന് ശേഷം ഇരു രാജ്യങ്ങളും തമ്മിലുള്ള ആദ്യ ഉഭയകക്ഷി കൂടിക്കാഴ്ചയായിരുന്നു ഇത് . പൗരത്വ (ഭേദഗതി) നിയമത്തിനെതിരായ പ്രതിഷേധവും പിന്നീട് പകർച്ചവ്യാധിയും കാരണം പല ചർച്ചകളും ഇതിനിടയിൽ വെച്ചിരുന്നു.\nസമ്പദ്‌വ്യവസ്ഥയെ താരതമ്യം ചെയ്യുമ്പോൾ, ജപ്പാൻ ഇന്ത്യയെക്കാൾ സാമ്പത്തികമായി സ്ഥിരതയുള്ള രാജ്യമാണ്. ജപ്പാനും ഇന്ത്യയെക്കാൾ വ്യവസായവൽക്കരിക്കപ്പെട്ടതാണ്. ജപ്പാൻകാർ ഇന്ത്യക്കാരെക്കാൾ കഠിനാധ്വാനികളാണെന്നും പറയാം. ഇന്ത്യയെയും ജപ്പാനെയും ഒരു അർത്ഥത്തിലും താരതമ്യം ചെയ്യാൻ കഴിയില്ല, കാരണം അവ എല്ലാ വശങ്ങളിലും തികച്ചും വ്യത്യസ്തമാണ്. ഇൻഡ്യാ കണ്ടു പഠിക്കേണ്ട , ഒരു കൊച്ചു രാജ്യം.\nഏഷ്യയിലെ വൈവിധ്യവും വിശാലവുമായ നയതന്ത്രത്തിന്റെ ഭാഗമായി ജപ്പാൻ ഇന്ത്യയുമായി ആഴത്തിലുള്ള സഹകരണം നിലനിർത്തണം . ഇന്ത്യയുടെ അടിസ്ഥാന സൗകര്യ പ്രശ്‌നങ്ങൾ പരിഹരിക്കുന്നതിൽ, വൈദഗ്ധ്യത്തിന്റെ ഉറവിടമായും ഫണ്ടുകളുടെ സ്രോതസ്സെന്ന നിലയിലും, ജപ്പാൻ പ്രധാനമായേക്കാം.\nജപ്പാനിൽ ഒരു പഴഞ്ചൊല്ലുണ്ട്, ജീവിതം അനന്തമായ ഇരുട്ടിന്റെ ഒരു വശത്ത് നിന്ന് മറ്റൊന്നിലേക്ക്, സ്വപ്നങ്ങളുടെ പാലത്തിലൂടെ നടക്കുന്നതുപോലെയാണ്. നമ്മൾ എല്ലാവരും ഒരുമിച്ച് സ്വപ്നങ്ങളുടെ പാലം കടക്കുകയാണെന്ന് അവർ പറയുന്നു. അതിൽ കൂടുതലൊന്നും ഇല്ല എന്ന്. സ്വപ്നങ്ങളുടെ പാലത്തിൽ നമ്മൾ മാത്രം. ജപ്പാൻകാർ ഇന്ത്യക്കാരെ സ്വപ്‌നങ്ങൾ കാണുന്നത് സാക്ഷാത്കരിക്കാൻ പഠിപ്പിക്കുന്നവരാണ് .\nമാർച്ചു പകു‌തി മുതൽ ഏപ്രിൽ പകുതി വരെ ജപ്പാനിൽ ചെറി ബ്ലോസം വിരിഞ്ഞു നിൽക്കുന്നത് അത്യാകര്ഷകമാണ്. ഈ സമയത്ത് ജപ്പാന്റെ നിക്ഷേപസന്നദ്ധതയിൽ ഇന്ത്യക്ക് അമിത സന്തോഷവും!\nJapan with dreams and help for India: Dr. Matthew Joyce Las Vegas


അന്ന്, ആ ദ്വീപിൽ, ഇന്ദിരയ്ക്കൊപ്പം | weekend\nJun 19, 2021, 08:28 PM IST\nനാലരപ്പതിറ്റാണ്ടുകൾ മുമ്പുള്ള ഒരോർമയാണിത്. അന്നത്തെ പ്രധാനമന്ത്രി ഇന്ദിരാഗാന്ധിക്കൊപ്പമുള്ള ഒരു ലക്ഷദ്വീപ് യാത്ര. അവിടത്തെ കാഴ്ചകൾ, സംഗമങ്ങൾ, മനുഷ്യപ്പെരുമാറ്റങ്ങൾ, പാട്ടുകൾ... വീണ്ടും ലക്ഷദ്വീപ് വാർത്തകളിൽ നിറയുമ്പോൾ, കാറ്റിൽ സുഗന്ധം എന്നപോലെ എല്ലാം ഓർമകളിലേക്ക് തിരികെവരുന്നു...\n# കെ.പി. മോഹനൻ kpmohanan@yahoo.com\nനാലരപ്പതിറ്റാണ്ടുകൾക്കുമുമ്പ്. 1976 ഡിസംബർ 27-ന് അന്നത്തെ പ്രധാനമന്ത്രി ഇന്ദിരാഗാന്ധി കൊച്ചിയിൽനിന്ന് ഇന്ത്യൻ നാവികസേനയുടെ കരുത്തിന്റെയും കീർത്തിയുടെയും പ്രതീകമായ ആദ്യത്തെ വിമാനവാഹിനിക്കപ്പൽ ഐ.എൻ.എസ്. വിക്രാന്തിൽ ലക്ഷദ്വീപിലേക്ക് യാത്രയാകുന്നു. കൊച്ചി നാവികവിമാനത്താവളത്തിൽനിന്ന് ഹെലികോപ്റ്ററിൽ കപ്പലിലേക്ക്. രാത്രി യാത്രയ്ക്കുശേഷം മിനിക്കോയ് ദ്വീപിന് സമീപം എത്തി നങ്കൂരമിട്ട ഐ.എൻ.എസ്. വിക്രാന്തിൽനിന്ന് ഹെലികോപ്റ്ററിൽ ദ്വീപിലെത്തുകയായിരുന്നു. പ്രധാനമന്ത്രിയുടെ യാത്രാസംഘം പരിമിതമായിരുന്നു. അടിയന്തരാവസ്ഥയുടെ പശ്ചാത്തലമായതിനാലും യാത്ര വിമാനവാഹിനിക്കപ്പലിലായതുകൊണ്ടും ഏതാനും ഉന്നതോദ്യോഗസ്ഥരും ഇന്ദിരാഗാന്ധിയുടെ പ്രൈവറ്റ് സെക്രട്ടറി ആർ.കെ. ധവാനും മാധ്യമപ്രതിനിധികളായി ഡൽഹിയിൽനിന്ന് ഏതാനും മുതിർന്ന പത്രപ്രവർത്തകരും കേരളത്തിൽനിന്ന് മലയാളമനോരമയുടെ ടി.കെ.ജി. നായരും മാതൃഭൂമിയിൽനിന്ന് ഈ ലേഖകനും. കപ്പലിൽ അത്താഴത്തിനുള്ള ക്രമീകരണങ്ങൾ. അതിനിടയിൽ കാബിനുകൾക്ക് ഇടയിലുള്ള ഒതുങ്ങിയ ഇടനാഴിയിലൂടെ നടന്ന് യാത്രാസംഘത്തിലുള്ളവരോട് ഇന്ദിരാഗാന്ധിയുടെ സുഖാന്വേഷണം. കരയിലെന്നതുപോലെ കടലിലും അവരുടെ നീക്കങ്ങൾ ചടുലമായിരുന്നു.\nഅടുത്ത പുലരിയിൽ, അല്പം അകലെ ലക്ഷദ്വീപ് തെളിഞ്ഞു തെളിഞ്ഞുവരുകയായിരുന്നു. ബോംബർ വിമാനങ്ങളുടെയും ഹെലികോപ്റ്ററുകളുടെയും ക്രമീകരണങ്ങൾ ഉൾപ്പെട്ട കപ്പലിന്റെ മുകൾത്തട്ടിലേക്ക് (ഡക്ക്) കയറാമോ എന്ന് ആരാഞ്ഞപ്പോൾ നാവികസേനയിലെ സുരക്ഷാ ഉദ്യോഗസ്ഥൻ പ്രോത്സാഹിപ്പിച്ചു. മിനിക്കോയ് ദ്വീപും തൊട്ടും അകന്നുമുള്ള മറ്റ് ദ്വീപുകളും ഉൾപ്പെടുന്ന ലക്ഷദ്വീപ് എന്ന ഇന്ത്യയുടെ ഏറ്റവും ചെറിയ കേന്ദ്രഭരണപ്രദേശം (യൂണിയൻ ടെറിറ്ററി) ഇളംവെയിലേറ്റ് മിന്നിത്തുടങ്ങിയിരുന്നു. തെങ്ങോലപ്പീലികളുടെ ഹരിതവിസ്താരത്തിൽ പുരാതന കപ്പൽസഞ്ചാരികളുടെ സാഹസികകഥകളും പഴമയിൽ വിടർന്ന സ്വപ്നങ്ങളും നാടോടിപ്പാട്ടുകളിൽ താളമിട്ട് ലയിച്ച ചരിത്രവുമൊക്കെ ഒതുക്കിവെച്ചുകൊണ്ട് ലക്ഷദ്വീപ് ശൃംഖലയിലെ മുപ്പത്തിയഞ്ചോളം ദ്വീപുകൾ. പവിഴപ്പുറ്റുകൾ ആകൃതിഭേദംകൊണ്ട് വിസ്മയം വിതറുന്ന ലഗൂണുകൾ. കോറൽ റീഫുകൾ. വായിച്ചിട്ടുണ്ട്, രണ്ടായിരത്തിലേറെ കൊല്ലങ്ങൾക്കുമുമ്പ് സാഹസിക സാഗരസഞ്ചാരിയായ ഒരു ഗ്രീക്കുകാരൻ കുറിച്ചത്: ‘ചാരുതയുള്ള ആമത്തോടുകൾ ധാരാളമുള്ളയിടം’ ആ നാവികൻ കുറെ ആമത്തോടുകൾ സ്വദേശത്തേക്ക് കൊണ്ടുപോയിരിക്കാം. ഐ.എൻ.എസ്. വിക്രാന്തിന്റെ ഭക്ഷണമുറിയിൽ പ്രാതൽ. പ്രധാനമന്ത്രി ഇന്ദിരാഗാന്ധി മറ്റുള്ളവരോടൊപ്പംതന്നെ ഇരുന്നു. ‘‘ദ്വീപുകളിൽ നല്ല ഭക്ഷണം കിട്ടും. മത്സ്യവും വിവിധതരം പലഹാരങ്ങളും കരിക്കിൻവെള്ളവും’’ -അവർ ഏഴുകൊല്ലം മുമ്പ് നടത്തിയ ലക്ഷദ്വീപ് യാത്രയുടെ രുചികൾ ഓർത്തെടുത്തു.\nകപ്പലിൽനിന്ന് ഹെലികോപ്റ്ററിലാണ് മിനിക്കോയ് ദ്വീപിലേക്ക് പോയത്. മിനിക്കോയ് ദ്വീപിൽ അന്നത്തെ ജനസംഖ്യ ഏഴായിരത്തോളം. ഏതാണ്ട് എല്ലാവരുംതന്നെ ഹെലിപാഡിനടുത്തുള്ള സമ്മേളനസ്ഥലത്തേക്ക് അപ്പോഴും എത്തിക്കൊണ്ടിരുന്നു. അവസാന ട്രിപ്പിലാണ് പ്രധാനമന്ത്രി ഹെലിപാഡിലെത്തിയത്. ലക്ഷദ്വീപിൽനിന്നുള്ള ലോക്‌സഭാംഗമായ പി.എം. സഈദ്, മുൻ എം.പി. നല്ലകോയ തങ്ങൾ തുടങ്ങി എല്ലാ ദ്വീപുകളിലെയും ജനനേതാക്കൾ, ലക്ഷദ്വീപ് ഭരണകൂടത്തിലെ ഉന്നത ഉദ്യോഗസ്ഥർ എന്നിങ്ങനെ പ്രധാനമന്ത്രിയെ വരവേൽക്കാൻ ഒരുങ്ങിനിൽക്കുന്നു. ഓർക്കുന്നു, ഇന്ദിര അവരുടെ നേരെ കൈകൾ വീശി, പക്ഷേ, നേരെ പോയത് അല്പം അകലെ ഒരു പൂച്ചെണ്ടുമായി നിൽക്കുന്ന ബാലികയുടെ അടുത്തേക്കാണ്. ഹെലിപാഡിൽ വന്നിറങ്ങിയതും പ്രധാനമന്ത്രി ആ കുട്ടിയെ എങ്ങനെ കണ്ടു എന്നത് കൗതുകമായി.\nഇക്കാലത്തെേപ്പാലെ തീവ്രവാദ ഭീതികളും സുരക്ഷാ ഭീഷണികളുമൊന്നും നാല്പത്തിയഞ്ച് കൊല്ലംമുമ്പ് ഉണ്ടായിരുന്നില്ലല്ലോ. ലക്ഷദ്വീപ് ജനതയാകട്ടെ അവിടത്തെ കരിക്കിൻ വെള്ളംപോലെ തെങ്ങോലകൾപോലെ, പഞ്ചാരമണൽപോലെ, ഹരിതനീലിമയാർന്ന ലഗൂണുകൾപോലെ, കാറ്റിനോട് സല്ലപിക്കുന്ന കവിടികൾപോലെ, നിഷ്‌കളങ്കരും. പ്രധാനമന്ത്രിയുടെ സുരക്ഷ എന്ന ഉദ്വേഗതയുടെ, ആശങ്കയുടെ തരിമ്പുപോലും മിനിക്കോയി ദ്വീപിലെ ആദ്യ സമ്മേളനത്തിലും ഇതരദ്വീപുകളിലെ സന്ദർശനങ്ങളിലും ഉണ്ടായിരുന്നില്ല.\nമിനിക്കോയ് ഹെലിപാഡിൽ തന്റെ കൈയിൽ പൂച്ചെണ്ട് ഏൽപ്പിച്ച ബാലികയെ ചേർത്തുപിടിക്കുമ്പോൾ ലക്ഷദ്വീപിന്റെ ഭാവിയെ ഇന്ദിര തൊട്ടറിയുകയായിരുന്നു. ഡൽഹിയിൽനിന്ന് ഏറെ അകലെയാണ് ലക്ഷദ്വീപെങ്കിലും ഈ ജനതയുടെ ഹൃദയസ്പന്ദനങ്ങൾ ഉൾക്കൊണ്ടുകൊണ്ടാണ് ഇന്ത്യയുടെ വികസനസ്വപ്നങ്ങൾ രൂപപ്പെടുന്നതും പദ്ധതികൾ ആവിഷ്കരിക്കുന്നതും എന്ന് പറഞ്ഞുകൊണ്ടാണ് മിനിക്കോയിയിലെ പൊതുസമ്മേളനത്തിലെ പ്രസംഗം ഇന്ദിരാഗാന്ധി ആരംഭിച്ചത്. അമിതമായ ആവേശപ്രകടനമോ, ബഹളംകൂട്ടലോ ഇല്ലാതെ കൗതുകം കൊള്ളുന്ന മുഖഭാവമായിരുന്നു ഏഴായിരത്തോളം വരുന്ന മിനിക്കോയിക്കാരിൽ, പ്രത്യേകിച്ചും സ്ത്രീകളിൽ പ്രകടമായത്. കുടുംബാംഗങ്ങളോട് സംസാരിക്കുന്നതുപോലെ അനൗപചാരികമായിരുന്നു ഇന്ദിരാഗാന്ധിയുടെ പ്രസംഗം.\nപൊതുസമ്മേളനമായാലും ഗ്രാമസന്ദർശനമായാലും വിദ്യാലയത്തിലെയോ ആശുപത്രികളിലെയോ സന്ദർശനമായാലും, കലാ-സാംസ്കാരിക പരിപാടികളായാലും ലക്ഷദ്വീപ് ജനതയുടെ നിഷ്‌കളങ്ക കൗതുകങ്ങളിലും ആകാംക്ഷകളിലും പ്രധാനമന്ത്രി അവരിലൊരാൾ മാത്രമാവുകയായിരുന്നു. മിനിക്കോയി ദ്വീപിലെ ഒരു വീട്ടിൽ എത്തിയ ഇന്ദിരാഗാന്ധി അവിടത്തെ മുത്തശ്ശിയോട് അവർക്കിഷ്ടമുള്ള നാടോടിപ്പാട്ട് ഏതാണെന്ന് ചോദിച്ചു ‘‘എല്ലാം എല്ലാം ഇഷ്ടമാണല്ലോ’’ എന്ന് പറഞ്ഞുകൊണ്ട് മുത്തശ്ശി പാടാൻ തുടങ്ങി... ഒരു വേള സുദീർഘമായ തന്റെ പൊതുജീവിതത്തിൽ സമ്മർദലേശമില്ലാതെ ഇന്ദിരാഗാന്ധി ആസ്വദിച്ച ഒരു സന്ദർഭമായിരിക്കാം മിനിക്കോയി മുത്തശ്ശിയുമായുള്ള ആ സ്നേഹസംഗമം.\nചരിത്രഗതിയിൽ മലബാർതീരവുമായി പ്രത്യേകിച്ചും കണ്ണൂർ പ്രദേശവുമായി ഏറെ ബന്ധപ്പെട്ടു നിൽക്കുന്നതാണ് ലക്ഷദ്വീപസമൂഹങ്ങൾ. ‘മഹൽ’ ഭാഷ പ്രചാരത്തിലുള്ള മിനിക്കോയി ദ്വീപ് ഒഴികെ മറ്റെല്ലാ ദ്വീപുകളിലും മലയാളമാണ് നൂറ്റാണ്ടുകളായി സംസാരഭാഷ. അറബി ലിപികളിൽ എഴുതിയ മലയാളമാണ് ഉപയോഗത്തിൽ. കണ്ണൂർ മേഖലയിലെ മലയാളശൈലിയും ശീലുകളുമാണ് ദ്വീപ് മലയാളത്തിൽ പ്രകടമായിരിക്കുന്നത്. മുൻ മുഖ്യമന്ത്രി ഇ.കെ. നായനാരുടെ മലയാള സംഭാഷണ രീതി ലക്ഷദ്വീപുകാർക്ക് പ്രിയമായിരുന്നു. ലക്ഷദ്വീപിലെ യാത്രാവേളയിൽ അദ്ദേഹം ഏറെ ആസ്വദിച്ച ഒരു കാര്യം ദ്വീപുകളിലുള്ള കണ്ണൂർ മലയാള മൊഴിവഴക്കമായിരിക്കാം. ലക്ഷദ്വീപ് യാത്രാനുഭവങ്ങളെപ്പറ്റി ഇകെ. നായനാരുടെ പുസ്തകമുണ്ട്.\nമിനിക്കോയിയിലെ പൊതുസമ്മേളനത്തിൽ ലക്ഷദ്വീപിന്റെ വികസനത്തിനും ക്ഷേമത്തിനും വേണ്ടിയുള്ള പരിപാടികൾ വിശദീകരിച്ചതിനുശേഷം ഇന്ദിരാഗാന്ധി ഇത്രയും പറഞ്ഞു. എല്ലാം വിജയിക്കണമെങ്കിൽ എല്ലാവരും പരസ്പരധാരണയോടെ സഹകരിക്കണം. ഒന്നു രണ്ടുനിമിഷം നിർത്തി, ഇന്ദിരാഗാന്ധി തുടർന്നു: ‘‘ലക്ഷദ്വീപിലെ കോൺഗ്രസുകാർക്കിടയിൽ അല്ലറച്ചില്ലറ ഗ്രൂപ്പിസമൊക്കെയുണ്ട് അതൊക്കെ ഒഴിവാക്കണം. ജനങ്ങളുടെ പൊതുനന്മയായിരിക്കണം ലക്ഷ്യം.’’ കേരളത്തിൽ എന്നും ഏറെ ചർച്ചയാകുന്ന ഗ്രൂപ്പിസം ഭൂമിശാസ്ത്രപരമായ സാമീപ്യം കൊണ്ട് ലക്ഷദ്വീപിലും അന്നേ കണ്ടുതുടങ്ങിയിരുന്നു. അതാണല്ലോ ഇന്ദിരാഗാന്ധി സൂചിപ്പിച്ചത്.\nഅന്നത്തെ ലക്ഷദ്വീപിൽ അതിഥികൾക്ക് പ്രത്യേക താമസസൗകര്യമൊന്നും ഉണ്ടായിരുന്നില്ല. മിനിക്കോയി, ആന്ത്രോത്ത്, കടമത്ത്, തലസ്ഥാനമായ കവറത്തി, ബങ്കാരം എന്നീ അഞ്ച് ദ്വീപുകളായിരുന്നു ഇന്ദിരാഗാന്ധിയുടെ ത്രിദിനസന്ദർശനപരിപാടിയിൽ ഉൾപ്പെട്ടത്. ഓരോ ദ്വീപിലെയും പരിപാടികൾക്കുശേഷം ഹെലികോപ്റ്ററിൽ ഐ.എൻ.എസ്. വിക്രാന്തിലേക്ക് മടക്കം. പിറ്റേദിവസം അടുത്ത ദ്വീപിലേക്ക്. ഹെലിപ്പാഡ് സൗകര്യമില്ലാത്ത ദ്വീപുകളിലേക്ക് കപ്പലിൽനിന്ന് നാവികസേനയുടെ ബോട്ടുകളിലായിരുന്നു യാത്ര.\nഐ.എൻ.എസ്. വിക്രാന്തിൽനിന്ന് ബോട്ടുകയറി ദ്വീപുകളിലേക്കും തിരിച്ചും യാത്ര ചെയ്യുമ്പോൾ കടൽയാത്ര ഇന്ദിരാഗാന്ധി ഏറെ ആസ്വദിച്ചിരുന്നു. ഒരിടത്ത് തിരമാലകൾ ഉയർന്നുവന്നപ്പോൾ ബോട്ട് ആടിയുലഞ്ഞു. എല്ലാവരും ഒന്ന് പകച്ചു. ഇന്ദിരാഗാന്ധി പക്ഷേ, കളിയാക്കുകയായിരുന്നു. ‘‘പുരുഷന്മാർ ഇങ്ങനെ പേടിച്ചാലോ, മനോഹരമായ ഈ യാത്ര ആസ്വദിക്കൂ.’’\nമിനിക്കോയി ദ്വീപിലെ പൊതുസമ്മേളനത്തിൽ ഇന്ദിരാഗാന്ധിയുടെ പ്രസംഗം ‘മഹൽ’ ഭാഷയിലാണ് പരിഭാഷപ്പെടുത്തിയത്. തുടർന്നുള്ള രണ്ട് ദിവസങ്ങളിൽ ആന്ത്രോത്ത്, കവറത്തി ദ്വീപുകളിൽ പ്രധാനമന്ത്രിയുടെ പ്രസംഗത്തിന്റെ പരിഭാഷ മലയാളത്തിലായിരുന്നു.\nഎല്ലാ ദ്വീപുകളിലെയും ജനങ്ങൾ അവരവരുടെ ഇഷ്ടകലാപ്രകടനങ്ങൾ ഹൃദ്യമായ അനായാസതയോടെ കാഴ്ചവെച്ചപ്പോൾ ഓരോ ദ്വീപിനും സവിശേഷമായ തനിമയുണ്ടെന്ന് വ്യക്തമായിരുന്നു. കൈകൊട്ടിക്കളി, കോൽക്കളി, പരിചമുട്ട്, നാടോടിപ്പാട്ടുകൾ, അഭിനയപ്പൊലിമയോടെയുള്ള കഥപറയൽ... ദ്വീപുനിവാസികൾ കടലിന്റെ താളത്തിൽ തലമുറകളായി തുടരുന്ന കലാരൂപങ്ങൾ ഒന്നിനൊന്ന് മെച്ചപ്പെട്ട നിലയിലാണ് അവതരിപ്പിച്ചത്. ആന്ത്രോത്ത് ദ്വീപിലെ കുറെ വീടുകളിലെ സ്ത്രീകളും കുട്ടികളും ഒരിടത്ത് കൂടിനിന്നുകൊണ്ട് ഇന്ദിരാഗാന്ധിയെ വരവേൽക്കുകയായിരുന്നു. ജീപ്പിൽനിന്ന് ഇറങ്ങി ഇന്ദിര അവരുടെ അടുത്തേക്ക് നടന്നുതുടങ്ങിയതും അവരെല്ലാം ചുറ്റും കൂടി. മുന്നൊരുക്കവും ചമയങ്ങളുമൊന്നുമില്ലാതെ അവർ താളമിട്ട് ചുവടുകൾവെച്ച് നൃത്തം തുടങ്ങി. അനൗപചാരികതയുടെ നിഷ്‌കളങ്കതയാണ് ലക്ഷദ്വീപ് ജനതയുടെ സാംസ്കാരികപ്പൊലിമ എന്ന് അനുഭവപ്പെട്ട മറ്റൊരു സന്ദർഭം.\nകൂടാരത്തിൽ പിറന്ന അഭിമുഖം\nലക്ഷദ്വീപിലേക്ക് പോവുമ്പോൾ മാതൃഭൂമിയുടെ ചീഫ് എഡിറ്റർ കെ.പി. കേശവമേനോൻ പറഞ്ഞു: ‘‘ഇന്ദിരാഗാന്ധിയെ നേരിൽക്കാണാൻ അവസരം കിട്ടുകയാണെങ്കിൽ എന്റെ അഭിനന്ദനം അറിയിക്കണം.’’ അടിയന്തരാവസ്ഥ പ്രഖ്യാപിച്ചതിൽ അദ്ദേഹത്തിന് അവരോട് കടുത്ത അമർഷമുണ്ടായിരുന്നു.\nമിനിക്കോയ് ദ്വീപിലെ പൊതുസമ്മേളനംകഴിഞ്ഞ് പന്തലിൽ ഉച്ചഭക്ഷണം. ഭക്ഷണംകഴിച്ച് ഇന്ദിരാഗാന്ധി അല്പമകലെ തയ്യാറാക്കിയ ഒരുടെന്റിലേക്ക് വിശ്രമത്തിനുപോയി. ദൂരെനിന്ന് ഞാനിതുകണ്ടു. പിറകെ ഞാനുംപോയി. ഖദർതുണിയിൽ മുട്ടോളമെത്തുന്ന മുണ്ട്, ജുബ്ബ. എന്റെ വേഷം കണ്ടാൽ കോൺഗ്രസുകാരനെപ്പോലെ തോന്നിച്ചിരുന്നു. അതുകൊണ്ട് അധികം ചോദ്യങ്ങളൊന്നുമുണ്ടായില്ല. അകത്തേക്കുകടന്ന് മാതൃഭൂമിയിൽനിന്നാണെന്നുപറഞ്ഞ് ഞാൻ പറഞ്ഞു. ‘‘ഞങ്ങളുടെ ചീഫ് എഡിറ്റർ കെ.പി. കേശവമേനോൻ ക്ഷേമാന്വേഷണം അറിയിക്കാൻ പറഞ്ഞിട്ടുണ്ട്. വിശ്രമസമയത്ത് കടന്നുവന്നതിന് ക്ഷമിക്കണം.²’’\n‘‘അകത്തേക്കുവരൂ, കേശവമേനോന് സുഖമാണല്ലോ. എന്റെ ക്ഷേമം അന്വേഷിച്ചതിന് നന്ദി അറിയിക്കണം’’. -ഇന്ദിരാഗാന്ധിയുടെ വാക്കുകൾ സൗമ്യമായിരുന്നു. ആശ്വാസം. ആനിമിഷംതന്നെ എനിക്ക് പോകാം എന്ന മട്ടിൽ അവർ വായന തുടരാൻ മുഖംതിരിച്ചു. ധൈര്യം സംഭരിച്ചുകൊണ്ട് ഞാൻ പറഞ്ഞു. ‘‘ഒന്ന് രണ്ട് കാര്യങ്ങൾ സംസാരിക്കണമെന്നുണ്ട്. ക്ഷമിക്കണം’’ - ‘‘ഞാൻ വായനയിലാണെന്ന് കണ്ടില്ലേ? എന്താണ് പറയാനുള്ളത്’’.\n‘‘കേരളത്തിലെ രാഷ്ട്രീയസാഹചര്യങ്ങളിൽ സംതൃപ്തയാണോ?\n‘‘എന്തേ, അങ്ങനെ ചോദിക്കാൻ. അവിടെ പ്രത്യേക പ്രശ്നങ്ങൾ എന്തെങ്കിലുമുണ്ടോ?’’\n‘‘സി.പി.ഐ,യുടെ ദേശീയനേതാക്കൾ ഇന്ദിരാജിയെ ഇടയ്ക്കിടെ വിമർശിക്കുന്നു. കേരളത്തിൽ സി.പി.ഐ. നേതാവ് ശ്രീ അച്യുതമേനോന്റെ നേതൃത്വത്തിലുള്ള ഭരണത്തിൽ കോൺഗ്രസ് മുഖ്യ പങ്കാളിയും.’’\nഇന്ദിരാഗാന്ധിയുടെ പ്രതികരണം ‘‘സി.പി.ഐ. അതിന്റെ നിഷേധാത്മകവും വ്യക്തിപരവുമായ വിമർശനങ്ങൾ നിർത്തുകയും കൂടുതൽ ആരോഗ്യകരമായ നിലപാട് സ്വീകരിക്കുകയുമാണെങ്കിൽ കോൺഗ്രസിന് അവരുമായി വിഷമം കൂടാതെ സഹകരിക്കാൻ കഴിയും’’.\nവായിക്കാനെടുത്ത കടലാസ് ടീപോയിൽ വെച്ചുകൊണ്ട് അവർ തുടർന്നു. ‘‘മുഖ്യമന്ത്രി അച്യുതമേനോൻ സമചിത്തതയുള്ള നേതാവാണ്, എന്നാൽ, ആരോഗ്യപരമായ ചില കാരണങ്ങളാൽ ചില കാര്യങ്ങൾ കൈകാര്യംചെയ്യാൻ അദ്ദേഹത്തിന് സാധിക്കുന്നില്ല’’.\nചില അസുഖങ്ങൾക്ക് ചികിത്സനടത്തി റഷ്യയിൽനിന്ന് മുഖ്യമന്ത്രി അച്യുതമേനോൻ തിരിച്ചെത്തിയ പശ്ചാത്തലത്തിലായിരുന്നു പ്രധാനമന്ത്രിയുടെ ഈ പരാമർശം. എന്റെ കൈവശം ടേപ്പ് റെക്കോഡറോ കുറിപ്പ് പുസ്തകമോ ഒന്നുംഉണ്ടായിരുന്നില്ല. ഒരു അഭിമുഖത്തിന്റെ മട്ടിലല്ലാതെ, സാധാരണ സംസാരമായിരുന്നു.\nപ്രധാനമന്ത്രിക്ക് വിശ്രമിക്കാനുള്ള സമയമാണ്. ഇനി മടങ്ങണം. ‘‘ഇന്ദിരാജി, ഉദാരമായ പ്രതികരണത്തിന് നന്ദി. ഇവിടെ പറഞ്ഞ കാര്യങ്ങൾ ‘മാതൃഭൂമി’ വായനക്കാരെ അറിയിക്കാൻ അനുവാദമുണ്ടല്ലോ?’’ സ്ഥിരീകരണത്തിനുവേണ്ടിയുള്ള വാക്കുകൾ. ഇന്ദിരാഗാന്ധി ചിരിച്ചുകൊണ്ട് പറഞ്ഞു: ‘‘അപ്പോൾ ഇത്രയുംസമയം ഇവിടെ ഒരു പ്രസ് ഇന്റർവ്യൂ നടക്കുകയായിരുന്നു, അല്ലേ? ഏതായാലും ഞാൻ പറഞ്ഞത് പറഞ്ഞതുതന്നെ’’ ഈ സംഭാഷണമാണ് 1976 ഡിസംബർ 30-ന് ‘മാതൃഭൂമി’യുടെ മുഖ്യവാർത്തയായത്. അത് കേരള രാഷ്ട്രീയത്തിൽ വലിയ ചലനങ്ങളുണ്ടാക്കുകയും ചെയ്തു. അച്യുതമേനോൻ ഭരണരംഗത്തുനിന്ന് മാറി, കരുണാകരൻ മുഖ്യമന്ത്രിയായി. കോൺഗ്രസും സി.പി. ഐ.യും കേരള രാഷ്ട്രീയത്തിൽ ഇരുധ്രുവങ്ങളിലേക്കകന്നു, കേരള കോൺഗ്രസ്- കോൺഗ്രസ് സഹകരണം ശക്തമായി.


Anil Babu to separate - Malayalam Filmibeat\nഅനില് ബാബു വേര്‍പിരിയുന്നു\nജനവരി 22, 2004\n25 ചിത്രങ്ങള് ഒരുക്കിയ സംവിധായക ജോഡിയായ അനില് ബാബു വേര്‍പിരിയുന്നു. പറയാം എന്ന 25-ാമത്തെ ചിത്രത്തിന് ശേഷം ഇരുവരും ഒരുമിച്ച് ചിത്രങ്ങള് സംവിധാനം ചെയ്യില്ല.\nഇനി തനിച്ച് ചിത്രങ്ങള് സംവിധാനം ചെയ്യാനാണ് ഇരുവരും ആലോചിക്കുന്നത്. സംവിധായക ജോഡിയെന്ന നിലയില് 25 ചിത്രങ്ങള് ഒരുക്കുക എന്ന അപൂര്‍വദൗത്യം പിന്നിട്ടതിന് ശേഷം പിരിയാനാണ് അനിലിന്റെയും ബാബുവിന്റെയും തീരുമാനം.\nഭാവനയും ജിഷ്ണുവും നായികാനായകന്‍മാരായ പറയാമിന്റെ ചിത്രീകരണം നടന്നുവരികയാണ്. പറയാം പൂര്‍ത്തിയാക്കിയതിന് ശേഷം വേര്‍പിരിയാന് തങ്ങള് നേരത്തെ തീരുമാനിച്ചിരുന്നുവെന്ന് അനിലും ബാബുവും പറഞ്ഞു. തങ്ങള് പിണങ്ങി പിരിയുകയല്ലെന്നും പിരിയാന് സമയമായെന്ന് തോന്നിയതു കൊണ്ടാണ് ഈ തീരുമാനമെന്നും ഇരുവരും വ്യക്തമാക്കി.\nതനിച്ച് സംവിധാനം ചെയ്യാനുള്ള ചിത്രങ്ങളുടെ പദ്ധതികളും ഇവര് തയ്യാറാക്കിക്കഴിഞ്ഞു. അനില് മലയാളത്തിലും തമിഴിലുമായി ഒരു ചിത്രം ഒരുക്കും. മലയാളത്തില് ഒരു ചിത്രം സംവിധാനം ചെയ്യാനാണ് ബാബുവിന്റെ പദ്ധതി.\nമാന്ത്രികച്ചെപ്പ് ആണ് അനില് ബാബുവിന്റെ ആദ്യത്തെ ചിത്രം. തുടര്‍ന്ന് ഒരുക്കിയ ചിത്രങ്ങളില് പലതും ഹിറ്റായി. നര്‍മത്തിന് പ്രാധാന്യം നല്‍കിയുള്ള ചിത്രങ്ങളായിരുന്നു ഇവയില് മിക്കതും.\nമലയാളത്തില് ഏറ്റവും കൂടുതല് ചിത്രങ്ങള് ഒരുക്കിയിട്ടുള്ള ഇരട്ടസംവിധായകരാണ് അനില്‍ബാബു. തങ്ങള്‍ക്ക് മുമ്പും ശേഷവുമെത്തിയ സംവിധാകജോഡികള് വേര്‍പിരിഞ്ഞപ്പോഴും ഒരുമിച്ച് ചിത്രങ്ങള് ചെയ്യുന്നത് തുടരുകയായിരുന്നു ഇവര്.\nസിദ്ദിക്ക് ലാല്, അശോകന് താഹ, അക്ബര് ജോസ് എന്നിവരാണ് ഇതിനുമുമ്പ് വേര്‍പിരിഞ്ഞ സംവിധായക ജോഡികള്. സിദ്ദിക്ക് ലാലില് സിദ്ദിക്ക് മാത്രമാണ് സംവിധാനരംഗത്തുള്ളത്. അശോകന് താഹയില് താഹ മാത്രവും. എന്നാല് അനില് ബാബുമാരില് രണ്ടു പേരും സംവിധാന രംഗത്ത് തുടരാനാണ് തീരുമാനിച്ചിരിക്കുന്നത്.


എഴുത്തോല: മുത്തും പവിഴവുമല്ല...\nകടലിനേക്കാൾ ആഴമുള്ള മനസ്സ്.\nഎന്തെല്ലാമാണതിൽ അവൾ ഒളിപ്പിച്ചുവച്ചിരിക്കുന്നതു്? മുത്തും പവിഴവുമില്ല, സ്വപനങ്ങളുമില്ല.\nമറിച്ചു നിറയെ വേദനയും സങ്കടങ്ങളും.\nഒരു തെറ്റു ചയ്തു. അതിന്റെ വില ഈ ജിവിതമത്രയും കൊടുത്തിട്ടും തീർന്നില്ലെന്നോ!\nഅവൾ മാത്രമല്ലല്ലോ തെറ്റുകാരി. അയാൾക്കു് പക്ഷേ എല്ലാം മറന്നു മറ്റൊരു ജീവിതം തുടങ്ങാൻ കഴിഞ്ഞു. അവൾക്കതിനു കഴിഞ്ഞില്ല. അത്രയേറെ സ്നേഹിച്ചുപോയി അയാളെ.\nസമൂഹം ഇപ്പഴും അവളെ ക്രൂശിച്ചുകൊണ്ടിരിക്കുന്നു.\nഇന്നും കിട്ടിക്കാണും എന്തെങ്കിലും. അതാവും എന്നെ കാണാൻ വന്നതു്.\nഎല്ലാവരും തെറ്റുകാരി എന്ന് കുറ്റപ്പെടുത്തുന്ന അവൾ എന്തിനവളുടെ സങ്കടങ്ങൾ എന്നോടു മാത്രം പറയുന്നു. എന്നെക്കൂടി സങ്കടപ്പെടുത്താനോ? അതോ എല്ലാം ക്ഷമയോടെ കേട്ടിരുന്നിട്ട് പോട്ടെ, സാരമില്ലെന്നു പറഞ്ഞൊന്നാശ്വസിപ്പിക്കുന്നത് കേൾക്കാനോ .\nമനസ്സിലുള്ളത് മുഴുവൻ ഒരു തുള്ളി കണ്ണീരുപോലും വരാതെ എന്നോട് പറഞ്ഞിട്ട് ഒന്നും സംഭവിക്കാത്തതുപോലെ നടന്നു നീങ്ങുമ്പോൾ എന്റെ മനസ്സാണസ്വസ്ഥമായതു്. എന്നിട്ടെന്നോടൊരു ചോദ്യവും. എന്തിനാ നിന്റെ മുഖം വാടിയതു്. എനിക്കിതൊക്കെ ശീലമായിപ്പോയില്ലേ എന്നു്.\nഇനിയുമവൾ വരും. ഒന്നും സംഭവിച്ചിട്ടില്ലാത്തതുപോലെ, ഒരുപാട് പുതിയ വിശേഷങ്ങളുമായി.\nPosted by Typist | എഴുത്തുകാരി at 12:03 PM\niniyum aval varum puthiya viseshangalumaayi...\nശരിക്കും മുത്താണോ പാവിഴമാണോ ഈ\nഎഴുത്ത്. എത്ര ലളിതം ഈ പോസ്റ്റ്! !!!\nബൂലോകത്തിനു അഭിമാനം ഈ എഴുത്തുകാരി!\nവീണ്ടും എഴുത്ത് തുടങ്ങിയല്ലേ...? നന്നായി... ഇനി ഇത് നിർത്തണ്ടാട്ടോ...\nVinuvettan, nirthanda ennokke thanneyanu aagraham. Nokkatte. Vannathil santhosham.\nവന്നത് തന്റെ സങ്കടം പങ്കുവക്കാനാണ്. ഇന്നത്തെ കാലത്ത് ഹൃദയം തുറന്നുവച്ച് കേൾക്കാൻ ആരുമില്ലെന്നത് സമൂഹത്തിന്റെ ഒരു ദുര്യോഗമാണ്. അവിടന്ന് കിട്ടുന്ന ആശ്വാസവചനങ്ങൾ അവരെ വീണ്ടും ജീവിപ്പിക്കുന്നു. അവരൊരിക്കലും ഒരാത്മഹത്യയെക്കുറിച്ച് ചിന്തിക്കുകയില്ല. ടീച്ചറെപ്പോലെ ഹൃദയം തുറന്ന് കേൾക്കാനും ആശ്വസിപ്പിക്കാനും കഴിയുന്നത് ഒരു മഹാഭാഗ്യമാണ്. അത്തരം നല്ല മനുഷ്യർ ഉണ്ടെങ്കിലും ആർക്കും സമയമോ ക്ഷമയോ ഇല്ല. എല്ലാവർക്കും തിരക്കാണ്. ആത്മഹത്യകൾ പെരുകുന്നു.\n[വീണ്ടും എഴുതിത്തുടങ്ങിയതിൽ വളരെ വളരെ സന്തോഷം....!]\nമനസ്സിലുള്ളത് മുഴുവൻ പറഞ്ഞിട്ടും ഒരു തുള്ളി കണ്ണീരുപോലും വരാത്തതെന്തെന്നല്ലേ? കടലിനേക്കാൾ ഉള്ള മനസ്സിന്റെ ആഴം....\nചിലര് സങ്കടങ്ങളില് നിന്ന് സങ്കടങ്ങളിലേക്ക് വളരുന്നു. എന്ത് കാരണമോ എന്തോ\nസങ്കടം പങ്കു വക്കാനുള്ള അത്താണി ആകാൻ അവസരം കിട്ടുന്നതും ഒരു ഭാഗ്യം തന്നെ\nസന്തോഷം, നന്ദി, ഇവിടെ വന്നതിന്.\nഇത്രയും കാലമായിട്ടും മറക്കാതിരുന്നതിനും.\nഇനിയുമവൾ വരും. ഒന്നും സംഭവിച്ചിട്ടില്ലാത്തതുപോലെ, ഒരുപാട് പുതിയ വിശേഷങ്ങളുമായി.......\nകവിത നന്നായി...... ഞാൻ പുതിയ കശ്മലന് ആണ്..... കമന്‍റ് വായിച്ചപ്പോഴാണ് അറിഞ്ഞത് ടീച്ചറ് പഴയ പുലിയാന്ന്......\nസൂര്യ വിസ്മയം .... നാം ചുമ്മാ കുത്തിവരക്കുന്നതാണ് .....സ്വാഗതം..... വരിക....\nപുലിയൊന്നുമല്ലേയ്. ഒരു പാവം എഴുത്തുകാരി. വന്നതില് സന്തോഷം.\nഎന്തെല്ലാമാണതിൽ അവൾ ഒളിപ്പിച്ചുവച്ചിരിക്കുന്നതു്?\nമുത്തും പവിഴവുമില്ല, കിനാവുകളില്ല ...മറിച്ചു നിറയെ വേദനയും സങ്കടങ്ങളും.\nപവിഴത്തേക്കാൾ പവിത്രതയും, മുത്തിനേക്കാൾ മനോഹാരിതയുമുള്ള ഇത്തരം\nവനിതാരക്നങ്ങളെല്ലാം വന്നടിയുന്ന തീരത്ത് നിന്നും വീണ്ടും നമ്മുടെ എഴുത്തുകാരി\nഓരോന്നായി പറുക്കി കൂട്ടി നമ്മൾക്കേവർക്കും കാഴ്ച്ചവെക്കുന്നു ..അല്ലേ\nമധുരം..... സുന്ദരം ... !\nബിലാത്തിപ്പട്ടണം, നന്ദി, വല്യ വല്യ വാക്കുകള്‍ക്ക്.\nഓലയിലെ എഴുത്തുകളൊക്കെയും മനോഹരം..ഓരോന്നായി വായിക്കാന് തുടങ്ങുന്നു..\nരാജാവേ സ്വാഗതം, ഈ എഴുത്തോലയിലേക്ക്.\nഡോ.മനോജ് വെള്ളനാട് said...\n'അവൾ' അവിടെയും വന്നു അല്ലെ ! :)\nഎഴുത്തോലയ്ക്ക് എന്റെ ആശംസകൾ...\nപങ്കുവെക്കുമ്പോള് അലിയുന്നവയാണ് സങ്കടമുത്തുകള്. സന്തോഷമുത്തുകള് തിളക്കമേറുന്നവയും.\nഞാൻ കണ്ടില്ലാരുന്നല്ലോ.ഇനി സ്ഥിരം വരാം.\nആശംസകള് എഴുത്തുകാരി...വീണ്ടും വരാം.followers option എന്താണ് ഇല്ലാത്തത്..?\nസ്വസ്ഥത കിട്ടിക്കാണുംന്ന് കരുതുന്നു.\nഇല്ലെങ്കിൽ സീര്യലു കണ്ടാാമതി\n-- കുരുത്തം കെട്ടവൻ\nഇത് ആര്‍ക്കാ ഡെഡിക്കേറ്റ് ചെയ്തത്?


Ppf, Apj, Fd, Nps; Best Investment Plans for Retirement life - Malayalam Goodreturns\n» ഇനി കൈ പൊള്ളേണ്ട; തകര്‍ച്ചയിലും സമ്പാദ്യം പിടിച്ചു നിര്‍ത്താന് ഇവിടെ നിക്ഷേപിക്കാം\nPublished: Tuesday, May 17, 2022, 20:47 [IST]\n47 min ago വിപണിയില് മുന്നേറ്റം തുടരുന്നു. ഓയില്, മെറ്റല് ഓഹരികളില് കുതിപ്പ്; നിഫ്റ്റി 15,850-ല്\nവിരമിക്കല് കാലത്തേക്കുള്ള നിക്ഷേപമെന്ന നിലയ്ക്ക് ഓഹരി വിപണിയിലെത്തിയ പുതിയ നിക്ഷേപകര് കഴിഞ്ഞ കുറ്ച്ചു ദിവസത്തെ തിരിച്ചടിയുടെ ആഘാതത്തിലാണ്. ഓഹരി വിപണിയില് നിന്ന് വലിയ തുകയാണ് നിക്ഷേപകര്‍ക്ക് ഈയിടെ നഷ്ടമായത്. ക്രിപ്‌റ്റോയില് നിക്ഷേപിച്ചവരുടെയും അവസ്ഥ സമാനമാണ്. ഓഹരി വിപണി തകര്‍ച്ച നേരിട്ടപ്പോള് മ്യൂച്വല് ഫണ്ട് നിക്ഷേപകര്‍ക്ക് പോലും നെഗറ്റീവ് ഫലമാണ് ലഭിച്ചത്. അഞ്ചാഴ്ച തുടര്‍ച്ചയായി നേരിട്ട തിരിച്ചടിയുടെ ആഘാതത്തില് നിന്ന് കരകയറാന് അധ്വാനിച്ചുണ്ടാക്കിയ തുക സുരക്ഷിത നിക്ഷേപ മാര്‍ഗങ്ങളിലേക്ക് മാറ്റാം. അധികം റിസ്‌കെടുക്കാന് താല്‍പര്യമില്ലാത്ത നിക്ഷേപകര്‍ക്ക് അനുയോജ്യമാണ് സര്‍ക്കാര് സര്‍ക്കാര് പിന്തുണയുള്ള നിക്ഷേപ സ്‌കീമുകള്. ദീര്‍ഘകാല നിക്ഷേപത്തിന് തയ്യാറെടുക്കുന്നവര്‍ക്കും വിരമിക്കൽ കാലം സുഗമമാക്കാൻ ഉദ്യേശിക്കുന്നവർക്കും ഇത്തരം സ്‌കീമുകളിലേക്ക് ചേരാവുന്നതാണ്. നഷ്ട സാധ്യത കുറയുന്നതിനൊപ്പം ആകര്‍ഷകമായ റിട്ടേണ് ഉറപ്പ് നല്‍കുന്നതും ഈ നിക്ഷേപങ്ങളെ ജനങ്ങളിലേക്ക് അടുപ്പിക്കുന്നു.\nപബ്ലിക്ക് പ്രൊവിഡന്റ് ഫണ്ട്\nജനപ്രിയമായ നിക്ഷേപ മാര്‍ഗമാണ് പബ്ലിക്ക് പ്രോവിഡന്റ് ഫണ്ട് അഥവാ പിപിഎഫ്. കേന്ദ്രസര്‍ക്കാര് പിന്തുണയ്ക്കുന്ന് പിപിഎഫില് ഇന്ത്യക്കാരനായ ഏതൊരാള്‍ക്കും ചേരാം. ഒരാള്‍ക്ക് ഒരു പിപിഎഫ് അക്കൗണ്ട് മാത്രമാണ് അനുവദിക്കുക. ഒരു സാമ്പത്തിക വര്‍ഷത്തില് കുറഞ്ഞത് 500 രൂപയും ഉയര്‍ന്നത് 1,50,000 രൂപയും പിപിഎഫ് നിക്ഷേപം സ്വീകരിക്കും. മൂന്നാം സാമ്പത്തിക വര്‍ഷം മുതല് വായ്പ അനുവദിക്കും. ഏഴാമത്തെ സാമ്പത്തിക വര്‍ഷം മുതലാണ് പണം പിന്‍വലിക്കാന് അനുവദിക്കുന്നത്. അക്കൗണ്ടിലെ തുകയ്ക്ക് ആദായ നികുതി് നിയമം 86സി പ്രകാരം ഇളവുണ്ട്. പിപിഎഫ് അക്കൗണ്ടില് നിന്ന് ലഭിക്കുന്ന പലിശയ്ക്ക് പൂര്‍ണമായും ആദായ നികുതി ഒഴിവാക്കിയിട്ടുണ്ട്.\nബാങ്കിലെ സ്ഥിര നിക്ഷേപം\nനഷ്ട സാധ്യതയില്ലാത്ത നിക്ഷേപ മാര്‍ഗങ്ങില് സ്വീകാര്യമായ രീതിയാണ് സ്ഥിരനിക്ഷേപം. ഈയിടെയായി ബാങ്കുകളിലെ സ്ഥിരനിക്ഷേപം അത്ര ആകര്‍ഷകമല്ല. കുറഞ്ഞ പലിശ നിരക്ക് തന്നെയാണ് കാരണം. എന്നാല് ഈയിടെ റിസര്‍വ് ബാങ്ക് റിപ്പോ നിരക്ക് 40 ബേസിക്ക് പോയിന്റ് ഉയര്‍ത്തിയതോടെ സ്ഥിരനിക്ഷേപത്തിലേക്കും താല്‍പര്യം ഉയരുന്നുണ്ട്. നിക്ഷേപകന്റെ കൈയിലുള്ള പണം നിശ്ചിത കാലത്തേക്ക് ബാങ്കില് നിക്ഷേപിക്കുന്ന രീതിയാണിത്. നിക്ഷേപത്തിന് ലഭിക്കുന്ന പലിശ മുതലിനൊപ്പം ചേര്‍ത്ത് കാലാവധി പൂര്‍ത്തിയാകുമ്പോള് നിക്ഷേപകന് തിരികെ ലഭിക്കുന്നു. മുതിര്‍ന്ന പൗരന്മാര്‍ക്ക് സ്ഥിര നിക്ഷേപത്തിന് ലഭിക്കുന്ന പലിശ നിരക്കില് സാധാരണ പലിശയെക്കാള് .25 ശതമാനം- .65 ശതമാനം വരെ കൂടുതല് ലഭിക്കും.\nനാഷണല് പെന്‍ഷന് സിസറ്റം\nനാഷണല് പെന്‍ഷന് സിസറ്റം അഥവാ എന്‍പിഎസ് നിക്ഷേപവും പെന്‍ഷനും അടി്സ്ഥാനമാക്കിയുള്ള നിക്ഷേപ മാര്‍ഗമാണ്. കേന്ദ്രസര്‍ക്കാര് നിയന്ത്രണത്തില് പ്രായമായവരുടെ സാമ്പത്തിക സുരക്ഷ ഉറപ്പുവരുത്തുകയാണ് പദ്ധതിയുടെ ലക്ഷ്യം. ദീര്‍ഘകാല നിക്ഷേപം വഴി വിരമിക്കല് കാലത്തേക്ക മികച്ച റിട്ടേണാണ് പദ്ധതി നല്‍കുന്നത്. ഓഹരി വിപണിയുടെ ഉയര്‍ച്ച താഴ്ചകളെ അടിസ്ഥാനമാക്കിയാണ റിട്ടേണ് നല്‍കുന്നത്. എട്ട് മുതല് 12 ശതമാനം വാര്‍ഷിക പലിശ എന്‍പിഎസ് നല്‍കുന്നുണ്ട്. 18നും 65നും ഇടയില് പ്രായമുള്ള ഇന്ത്യക്കാര്‍ക്ക് പദ്ധതിയില് ചേരാം.\nഅടല് പെന്‍ഷന് ജോയന\nഅടല് പെന്‍ഷന് യോജന അഥവാ എപിവൈ വഴി 18 നും 39 നും ഇടയില് പ്രായമുള്ളവര്‍ക്ക് പണം നിക്ഷേപിക്കാം. അറുപത് വയസിന് ശേഷം പെന്‍ഷന് ലഭിക്കുന്നതാണ് പദ്ധതിയുടെ ഗുണം. നിക്ഷേപകന്റെ പ്രായത്തിനനുസരിച്ചാണ് പ്രീമിയം തുക നിശ്ചയിക്കുന്നത്. 18 വയസുള്ള നിക്ഷേപകന് മാസം 210 രൂപ നിക്ഷേപിച്ചാല് പദ്ധതിയുടെ ഗുണം ലഭി്കും. 39 വയസില് പദ്ധതിയില് ചേരുന്നയാള്‍ക്ക് 1318 രൂപ നിക്ഷേപിക്കേണ്ടതായി വരുന്നു.\nPpf, Apj, Fd, Nps; Best Investment Plans for Retirement life\nStory first published: Tuesday, May 17, 2022, 20:47 [IST]


After 'Liar's Dice', Geethu Mohandas to direct 'Insha' Allah' - Malayalam Filmibeat\nഗീതു മോഹന്‍ദാസ് പുതിയ ചിത്രത്തിലേക്ക്, നായകന് പ്രേക്ഷകര്‍ക്കുള്ള വലിയ സസ്‌പെന്‍സ്\n| Published: Sunday, January 17, 2016, 15:07 [IST]\nലയേഴ്‌സ് ഡൈസ് എന്ന ചിത്രത്തിന് ശേഷം ഗീതു മോഹന്‍ദാസ് പുതിയ ചിത്രവുമായി എത്തുന്നു. ഇന്‍ഷാ അള്ളാഹ് എന്ന് പേരിട്ടിരിക്കുന്ന ചിത്രത്തിന് ലയേഴ്‌സ് ഡൈസിന്റെ പിന്നില് പ്രവര്‍ത്തിച്ചവര് തന്നെയാകും പുതിയ ചിത്രത്തിലും പ്രവര്‍ത്തിക്കുക - ഗീതു മോഹന്‍ദാസ് പറയുന്നു.\nലക്ഷദ്വീപിലും മുബൈയിലുമായി ചിത്രീകരിക്കുന്ന ചിത്രത്തിന് വേണ്ടി ക്യാമറ ചലിപ്പിക്കുന്നത് രാജീവ് രവിയാണ്. ചിത്രത്തിലെ നായകനും മറ്റ് വിവരങ്ങള് ഒന്നും തന്നെ ഇതുവരെ പുറത്ത് വിട്ടിട്ടില്ല. നായകന് പ്രേക്ഷകര്‍ക്കുള്ള വമ്പന് സര്‍പ്രൈസ് ആകുമെന്ന് ഗീതു മോഹന്‍ദാസ് പറയുന്നു.\nകേള്‍ക്കുന്നുണ്ടോ എന്ന ഹ്രസ്വ ചിത്രത്തിലൂടെയാണ് ഗീതു മോഹന്‍ദാസ് സംവിധാന രംഗത്ത് എത്തുന്നത്. തുടര്‍ന്ന് നവാസുദ്ദീന് സിദ്ദിഖിയെ നായകനാക്കി ലയേഴ്‌സ് ഡൈസ് സംവിധാനം ചെയ്തു. ചിത്രം ചലച്ചിത്ര മേളകളിലടക്കം ഏറെ ചര്‍ച്ച ചെയ്യപ്പെട്ടിരുന്നു.\n1986ല് പുറത്തിറങ്ങിയ രഘുനാഥ് പാലേരിയുടെ ഒന്ന് മുതല് പൂജ്യം വരെ എന്ന ചിത്രത്തില് ബാലതാരമായാണ് ഗീതു മോഹന്‍ദാസ് സിനിമയില് എത്തുന്നത്. ചിത്രത്തിലെ അഭിനയത്തിന് മികച്ച ബാലതാരത്തിനുള്ള സംസ്ഥാന അവാര്‍ഡും ഗീതുവിന് ലഭിച്ചു. വിജി തമ്പിയുടെ നമ്മള് തമ്മിലാണ് ഗീതു ഒടുവില് അഭിനയിച്ച ചിത്രം.\nRead more about: malayalam film news malayalam cinema malayalam movie actress geethu mohandas director rajeev ravi മലയാളം സിനിമ നടി ഗീതു മോഹന്‍ദാസ് സംവിധായകന് രാജീവ് രവി\nAfter 'Liar's Dice', Geethu Mohandas to direct 'Insha' Allah'.\nStory first published: Sunday, January 17, 2016, 15:07 [IST]


കുവൈത്തില് ഡിജിറ്റല് സിവില് ഐഡി അംഗീകൃത യാത്രാ രേഖയായി ഉപയോഗിക്കാന് അനുമതി – Chandrika Daily\nBy web desk 1 Saturday September 19, 2020 16:03 pm\nകുവൈത്തില് ഡിജിറ്റല് സിവില് ഐഡി അംഗീകൃത യാത്രാ രേഖയായി ഉപയോഗിക്കാന് അനുമതി\nവൈത്ത് മൊബൈല് ആപ്പ് വഴിയുള്ള ഡിജിറ്റല് ഐഡി ലോകത്തെ എല്ലാ വിമാനത്താവളങ്ങളിലും സ്വീകരിക്കുമെന്ന് അധികൃതര് വ്യക്തമാക്കി\nകുവൈത്ത് സിറ്റി: കുവൈത്തില് ഡിജിറ്റല് സിവില് ഐഡി അംഗീകൃത യാത്രാ രേഖയായി ഉപയോഗിക്കാന് അനുമതി. കുവൈത്ത് സിവില് ഏവിയേഷന് ഡയറക്ടറേറ്റാണ് ഇതു സംബന്ധിച്ച അനുമതി നല്‍കിയത്. കുവൈത്ത് മൊബൈല് ആപ്പ് വഴിയുള്ള ഡിജിറ്റല് ഐഡി ലോകത്തെ എല്ലാ വിമാനത്താവളങ്ങളിലും സ്വീകരിക്കുമെന്ന് അധികൃതര് വ്യക്തമാക്കി.\nടൂറിസം, ട്രാവല് ഓഫീസുകളിലും ഈ ഐഡി അംഗീകരിക്കും. യഥാര്‍ത്ഥ സിവില് കാര്‍ഡിന് പകരം മൊബൈല് ആപ്പ് വഴിയുള്ള ഡിജിറ്റല് കാര്‍ഡ് ഉപയോഗിക്കാമെന്നാണ് നിര്‍ദ്ദേശത്തില് പറയുന്നത്. പൗരന്മാര്‍ക്കും താമസാനുമതിയുള്ള വിദേശികള്‍ക്കും സ്മാര്‍ട് ഫോണുകളിലൂടെ ആപ്പ് ഡൗണ്‍ലോഡ് ചെയ്യാം. ഇതു സംബന്ധിച്ച് സിവില് ഇന്‍ഫര്‍മേഷന് പബ്ലിക് അതോറിറ്റി, ആഭ്യന്തര മന്ത്രാലയം, വ്യോമയാന മന്ത്രാലയം എന്നിവയ്ക്ക് വിദേശകാര്യ മന്ത്രാലയം നിര്‍ദ്ദേശം നല്‍കിയിട്ടുണ്ട്.